Rape koh ellaalaafai oiy dharifulhah mamma ge bas:...\nރިޕޯޓު - ނިރްބަޔާ ރޭޕް ކޭސް\nރޭޕްކޮށް އެއްލާލާފައި އޮތް ދަރިފުޅަށް މަންމަގެ ބަސް: "ދަރިފުޅާ، މިއަދު އިންސާފު ލިބިއްޖެ"\nކުށްވެރިވާ4މީހެއް ދަންޖައްސާފައިވޭ\nމި ހާދިސާ ހިނގާފައިވަނީ 2012 ވަނަ އަހަރު ޑިސެމްބަރ މަހު 16 ވަނަ ދުވަހު\nއޭނަ މަރުވެފައިވަނީ ޑިސެމްބަރ މަހު 29 ވަނަ ދުވަހު\nކ. މާލެ 20 މާރޗް 2020 | ހުކުރު 14:53 31,717\nނިރްބަޔާގެ މަންމަ އާޝާ ދޭވީ - ރެޑިފް.ކޮމް\nއުމުރުން 23 އަހަރުގެ ޖޯތީ ސިންގ (ނިރްބަޔާ) އަކީ ފިޒިއޯތެރަޕީ ކިޔަވަމުންދިޔަ ދަރިވަރެކެވެ. ހިތްވަރުގަދަ، ހިތްހެޔޮ ކުއްޖެކެވެ. ދެމަފިރިއެއްގެ ލޮލުގެ ނޫރެވެ. ހިތުގެ ފިނިކަމެވެ. ބަދްރިނާތް ސިންގ އާއި އާޝާ ދޭވީގެ ލޯބިވާ ދަރިފުޅަށް ރަނގަޅު ތައުލީމެއް ހާސިލުކޮށްދިނުމަށް ހުރިހާ މުދަލެއް ވިއްކާލުމަށްފަހު ދިއްލީއަށް ބަދަލުވީ އެތަކެއް ހުވަފެންތަކާއެކުއެވެ. ނަމަވެސް އެ ދެމަފިރިންގެ ލޮލުގެ ކޮއި ކަމަށްވާ ލޯބިވާ ދަރިފުޅު ފެނުނީ އޮރިޔާން ހާލުގައި މަގުމައްޗަށް އެއްލާލާފައި އޮއްވައެވެ. މުޅި ހަށިގަނޑުގައި ޒަހަމްތަކުގެ ނިޝާނެވެ. ދަނގަޑުގަނޑެއް ބޭނުންކޮށްގެން ޖިންސީ ގުނަވަންތަކަށް ދީފައިވާ އަނިޔާތަކުގެ ސަބަބުން ގޮހޮރު އޭރު އޮތީ ބޭރަށް ނުކުމެފައެވެ. މައިންބަފައިން ނޫނަސް އެއްވެސް އިންސާނަކަށްވެސް ބަލާލަން ކެތްވާ ޙާލެއްގައެއް ނޫނެވެ.\nއެތައް ގަޑިއިރެއް ވަންދެން ރޭޕް ކުރީ ދުއްވަމުން ދިޔަ ބަހެއްގެ ތެރޭގައި\n2012 ވަނަ އަހަރު ޑިސެމްބަރު މަހުގެ 16 ވަނަ ދުވަހު ހިނގި މި ހާދިސާގައި ނިރްބަޔާ ރޭޕްކޮށްފައިވަނީ އޭނާގެ ފިރިހެން އެކުވެރިއަކާއެކު ބަހަކަށް އަރައިގެން ގެއަށް ދިޔަ މަގުމަތީގައެވެ. ބަސް ޑްރައިވަރާއި އިތުރު5މީހަކުވެގެން އެތައް ގަޑިއިރެއް ވަންދެން ނިރްބަޔާ ރޭޕް ކުރިއިރު އޭނާގެ ފިރިހެން އެކުވެރިޔާއަށް އެތައް އަނިޔާތަކެއް ދިނުމަށްފަހު ހޭނައްތާލީއެވެ.\nނިރްބަޔާގެ މެޑިކަލް ރިޕޯޓުން ދައްކާގޮތުން އޭނާގެ ހަށިގަނޑަށް ބޮޑެތި އަނިޔާތަކެއް ލިބިފައިވެއެވެ. އެގޮތުން އެ6މީހުން ވެގެން ނިރްބަޔާ ރޭޕް ކުރުމަށްފަހު، ދަގަނޑުގަނޑެއް ބޭނުންކޮށްގެންވެސް ރޭޕްކޮށްފައިވާކަން މެޑިކަލް ރިޕޯޓުން އެނގެއެވެ. އެގޮތުން އޭގެ ތެރެއިން އެކަކު ތަހުޤީޤަށް ދީފައިވާ ބަޔާނުގައި ދަގަނޑަކުން ނިރްބަޔާ ރޭޕް ކުރުމަށްފަހު އޭނާގެ ގޮހޮރު ހަށިގަނޑުގެ ތެރެއިން ދަމާ ނެރުނުތަން ފެނުނު ކަމަށް ވަނީ އެއްބަސްވެފައެވެ.\nއޭގެ އިތުރުން، ފުލުހުންގެ ރިޕޯޓުން ދައްކާގޮތުން އެ މީހުން ނިރްބަޔާ ރޭޕް ކުރަމުންދިޔައިރުވެސް އޭނާ ދިޔައީ އެ މީހުން ހުއްޓުވުމަށް ކަށިން ހިތްވަރު ނެރިގެން މަސައްކަތް ކުރަމުންނެވެ. އެގޮތުން އޭގެ ބައެއް މީހުންގެ ހަށިގަނޑުންވެސް އެކަމުގެ ނިޝާންތައް ފެންނަން ހުރިކަމަށް ފުލުހުން ބުނެއެވެ.\nއެތައް ގަޑިއިރެއްވަންދެން ނިރްބަޔާ ރޭޕް ކުރުމަށްފަހު އެ6މީހުންވެގެން ނިރްބަޔާއާއި އޭނާގެ އެކުވެރިޔާ މަގުމައްޗަށް އެއްލާލީއެވެ. އަދި އެއަށްފަހު ހެކިތައް ނައްތާލުމަށް އެ މީހުންވަނީ ވަގުތުން ބަސްވެސް ސާފުކޮށްފައެވެ.\nމަގުމަތިން ހިނގާފައިދިޔަ ބަޔަކަށް ފެނިގެން ފުލުހުންނަށް ރިޕޯޓް ކުރުމުން ނިރްބަޔާއާއި އޭނާގެ އެކުވެރިޔާ ވަގުތުން ހޮސްޕިޓަލަށް ގެންދެވުނެވެ. އަދި ނިރްބަޔާއަށް އެމަރޖެންސީގައި ފަރުވާދީ ވަގުތުން ވެންޓިލޭޓަރަށް ލިއެވެ. ނަމަވެސް އޭގެ ހަފްތާއެއް ފަހުން ނިރްބަޔާ ދުނިޔެ ދޫކޮށްފައިވަނީ އިންޑިއާގައި ފަރުވާ ދިނުމަށްފަހު ސިންގަޕޫރުގެ ހޮސްޕިޓަލަކަށް ގެންގޮސް ފަރުވާދެމުން ދަނިކޮށެވެ.\nނިރްބަޔާ ފެނުނުތާ 24 ގަޑިއިރު ނުވަނީސް ބައެއް މީހުން ހައްޔަރުކުރި\nމި މައްސަލައިގައި6މީހެއް ހިމެނޭއިރު، ސީސީޓީވީ ފުޓޭޖްތަކާއި، މީހުންގެ ބަޔާންތަކުގެ މައްޗަށް ބަލައި އޭގެ ތެރެއިން ބައެއް މީހުން ނިރްބަޔާ ފެނުނުތާ 24 ގަޑިއިރު ނުވަނީސް ވަނީ ހައްޔަރުކޮށްފައެވެ.\nމި މައްސަލައިގައި ހައްޔަރުކޮށްފައިވަނީ ބަސް ދުއްވަން އިން ރާމް ސިންގ އާއި، އޭނާގެ ބޭބެ މުކޭޝް ސިންގ ގެ އިތުރުން، ވިނޭ ޝަރްމާއާއި، ޕަވަން ގުޕްތާއާއި، އަކްޝޭ ޓާކުރުގެ އިތުރުން 18 އަހަރު ނުވާ ކުއްޖެކެވެ.\nރިޕޯޓުތައް ބުނާގޮތުން ހާދިސާ ހިނގުމުގެ ކުރިން މި6މީހުން އުޅުނީ އެކުގައި މަސްތުވެ "ޕާޓީ ކުރުމުގައެވެ". އަދި ނިރްބަޔާއާއި އޭނާގެ އެކުވެރިޔާއަށް އޮޅުވާލުމަށްފަހު ގެއަށް ގެންގޮސްދޭނެކަމަށް ބުނެ ބަހަށް އެރުވިއިރުވެސް އެ މީހުންގެ ނިޔަތް ނުބައިކަމަށް ރިޕޯޓްތައް ބުނެއެވެ. އެގޮތުން ނިރްބަޔާ ރޭޕް ކުރުމުގެ ކުރިން އެބަހަށް އެހެން ބަޔަކު އަރުވައި އެމީހުންގެ އަތުން ފޭރިފައިވެސް ވެއެވެ.\n8 އަހަރަށްފަހު ކުށްވެރިން ދަންޖެއްސުމުން ނިރްބަޔާ މަންމަގެ ލޮލުން ހުއްޓުމެއްނެތި ކަރުނަ\nމި މައްސަލައިގައި ނިރްބަޔާ ރޭޕް ކުރިކަމުގެ ކުށް ސާބިތުވެ، ދިއްލީގެ ހައި ސެކިއުރިޓީ ޖަލެއްގައި ހުކުރު ދުވަހު ހެނދުނު ވަނީ މައްސަލައިގައި ހިމެނޭ އަކްޝޭ ޓާކުރު، ވިނޭ ޝަރްމާ، ޕަވަން ގުޕްތާ އަދި މުކޭޝް ސިންގ ދަންޖައްސާ މަރާލާފައެވެ.\nމި މައްސަލައިގައި ދެން ތިބި2މީހުންގެ ތެރެއިން އެކަކު ވަނީ ޖަލުގައި ބަންދު ކޮށްފައި ހުއްޓާ އަމިއްލައަށް މަރުވެފައެވެ. އަދި މި މައްސަލައިގައި ދެން ހިމެނޭ 18 އަހަރުނުވާ ކުއްޖާވަނީ އަދަބު ފުރިހަމަ ކުރުމަށްފަހު 2015 ވަނަ އަހަރު ދޫކޮށްލާފައެވެ.\nއެގޮތުން4މީހުން ދަންޖެއްސުމާއެކު ނިރްބަޔާގެ މަންމަ ވަނީ އޭނާގެ ފޮޓޯގައި ބޮސް ދިނުމަށްފަހު "ދަރިފުޅަށް މިއަދު އިންސާފު ލިބިއްޖެ" ކަމުގައި ބުނެފައެވެ. އޭރު އޭނާގެ ލޮލުން ދިޔައީ ހިފެހެއްޓުމެއް ނެތި ކަރުނަ އޮހެމުންނެވެ. 8 އަހަރު ވަންދެން ދަރިފުޅަށް އިންސާފު ހޯދައިދިނުން އެދި އޭނާއާއި ފިރިމީހާ ކުރި ބުރަ މަސައްކަތުގެ ފޮނި މީރުކަން ލިބުނު ނަމަވެސް ގެއްލުނު ދަރިފުޅުގެ ފަޅުކަން އެ ދެމަފިރިންގެ ޙަޔާތުން ނެތިގެން ނުދާނެ ކަމަށް ދެމަފިރިން ބުނެއެވެ.\nދަންޖައްސާފައިވާ4މީހުން\nހާދިސާއަށްފަހު މުޅި އިންޑިއާ ނިދިން ހޭލައްވާލި!\nމި ހާދިސާއާއެކު މުޅި އިންޑިއާ ގަދަ ނިންޖަކުން ހޭލި ކަހަލައެވެ. ރޭޕްއާ ދެކޮޅަށް އެ ޤައުމުގައި ވަރުގަދަ މަސައްކަތްތަކެއް ފެށިގެން ދިޔައީ މި ކޭސްއަށް ފަހުއެވެ. ނިރްބަޔާއަށް އިންސާފު ހޯދައިދިނުން އެދި އެތައް ބަޔަކު މަގުތަކަށް އެއްވެ އަޑުއުފުލަމުން ދިޔައިރު، އެ އަޑު ދުވަހެއް ދުވަހަކަށް ދިޔައީ ގަދަ ވަމުންނެވެ. ރޭޕްއާ ދެކޮޅަށް ކުރެވޭ މަސައްކަތްތައް ދިޔައީ އިތުރުވަމުންނެވެ. އަޅާ ފިޔަވަޅުތައް ދިޔައީ ވަރުގަދަވަމުންނެވެ. ދޭ އަދަބުތައް ދިޔައީ ހަރުކަށި ވަމުންނެވެ.\nއެގޮތުން 2013 ވަނަ އަހަރުގެ މާޗު މަހުގެ ތެރޭގައި އިންޑިއާގައި އެންޓި ރޭޕް ޤާނޫނެއް ވުޖޫދުވެގެން ދިޔައެވެ. އޭގެ ތެރޭގައި އައު ކުށްތަކަކާއި ހަރުކަށި އަދަބުތަކެއް ކަނޑައެޅިގެން ދިޔައިރު، އަންހެނުންނަށް ކުރާ އެކި ގޯނާއާއި ފުރައްސާރައަށް ހަރުކަށި އަދަބުތަކެއް އެ ޤާނޫނުގައި ހިމަނާފައިވެއެވެ.\nއޭގެ އިތުރުން، ޤާނޫނުގައި ރޭޕް މާނަ ކުރާ ގޮތް އިތުރަށް ފުޅާ ކުރެވިގެންދިޔައިރު، ރޭޕްގެ ކުށަށް މަރުގެ އަދަބު ކަނޑައެޅިގެން ދިޔައީވެސް އެހިސާބުންނެވެ.


Flat Committee in Muizzu ves Isthiufaa dhehvaifi\nފްލެޓް ކޮމިޓީއިން ބޭއްވި ނޫސްވެރިންގެ ބައްދަލުވުމެއްގެ ތެރެއިން-- ފޮޓޯ: ސަން\nފްލެޓު ކޮމެޓީން މުއިއްޒު ވެސް އިސްތިއުފާ ދެއްވައިފި\nކުރީ ސަރުކާރުން ފްލެޓުތައް ދީފައި ވަނީ ހައްގުވެރިނަށްތޯ ބެލުމަށް ރައީސް އިބްރާހީމް މުހައްމަދު ސޯލިހު އެކުލަވާލެއްވި ކޮމެޓީގެ ނައިބު ރައީސަކަށް ހުންނެވި މުހައްމަދު މުއިއްޒު އަދުނާނު އެ ކޮމިޓީން އިސްތިއުފާ ދެއްވައިފި އެވެ.\nއެކަން ހާމަކޮށް މުއިއްޒު ކުރެއްވި ފޭސްބުކް ޕޯސްޓެއްގައި ވިދާޅުވީ މީގެ ކުޑަ ދުވަސްކޮޅެއް ކުރިން ފްލެޓް ކޮމިޓީން އިސްތިއުފާ ދެއްވާފައިވާ ކަމަށެވެ. އަދި ރައީސް ސޯލިހު އިސްތިއުފާ ގަބޫލުފުޅު ކުރައްވާފައިވާ ކަމަށް ވެސް ވިދާޅުވި އެވެ.\nމުއިއްޒުގެ އިތުރުން ފްލެޓު ކޮމެޓީގެ މެމްބަރުކަމުން އަހްމަދު ތޮލާލް ވެސް ވަނީ މިމަހުގެ ނުވަވަނަ ދުވަހު އިސްތިއުފާ ދެއްވާފަ އެވެ. އޭނާ އިސްތިއުފާ ދެއްވި ސަބަބެއް ކަމަށް ވިދާޅުވީ ކޮމެޓީއަށް ވަގުތު ނުދެވުމެވެ.\nތޮލާލަކީ ޓްރާންސްޕޭރެންސީ މޯލްޑިވްސް (ޓީއެމް)ގެ ސީނިއާ ޕްރޮޖެކްޓް ކޯޑިނޭޓަރު ވެސް މެއެވެ. ތޮލާލް ފްލެޓު ކޮމެޓީން އިސްތިއުފާ ދެއްވުމާއެކު އޭނާގެ ބަދަލުގައި ވަނީ ގާނޫނީ ވަކީލް ތޯހާ މުހައްމަދު އައްޔަން ކުރައްވައިފަ އެވެ.\nގުޅީފަޅު ހައުސިން ޕްރޮޖެކްޓާއި ގެދޮވެރިކުރުމުގެ އިތުރުން ހިޔާ މަޝްރޫއުގެ ދަށުން އެޅި ފްލެޓުތަކާ ގުޅިގެން ޝަކުވާ ވަރަށް ބޮޑެވެ. އެހެންވެ ރައީސް ސޯލިހު ވެރިކަމާ ހަވާލުވެ ވަޑައިގަތުމަށް ފަހު އެ ކޮމެޓީ އުފެއްދެވީ ފްލެޓުތައް ލިބުނީ އެންމެ އިންސާފުވެރިކޮށް، ހައްގުވެރިންނަށްތޯ ބެލުމަށެވެ.\nބޯހިޔާވަހިކަން ހައުސިން މިނިސްޓްރީ ރައީސް އޮފީސް ފްލެޓް


Jalsa ah ehbaarulun dheynee HDC in huhdha dhineema: Police\nޖަލްސާއަށް އެއްބާރުލުން ދޭނީ އެޗްޑީސީން ހުއްދަ ދިނީމަ: ޕޮލިސް\nއިދިކޮޅު ޕީޕީއެމް-ޕީއެންސީ ކޯލިޝަނުން ހުޅުމާލޭގައި ޖަލްސާ ބާއްވަން އުޅޭ ސަރަހައްދުގައި ފުލުހުން ރޭ ހަރަކާތްތެރިވެފައި: ފުލުހުން ބުނީ އެޗްޑީސީން ހުއްދަ ދިނުމުން ޖަލްސާއަށް އެއްބާރުލުން ދޭނެ ކަމަށް---\nހުޅުމާލޭގައި މާދަމާ ރޭ އިދިކޮޅު ޕީޕީއެމް-ޕީއެންސީ ބާއްވަން ނިންމާފައިވާ ކޮތަރު ކޮށި ޖަލްސާއަށް އެއްބާރުލުން ދޭނީ އެޗްޑީސީން ހުއްދަ ދިނީމަ ކަމަށް ފުލުހުން ބުނެފި އެވެ.\nފުލުހުން މިހެން ބުނެފައިވަނީ ކޮތަރު ކޮށި ޖަލްސާއާއި ގުޅޭގޮތުން މިއަދު އިދިކޮޅުގެ އިސްވެރިންނާ ބައްދަލުކޮށް ދެއްކި ވާހަކަތަކުގަ އެވެ.\nއެ ބައްދަލުވުން ނިންމާލުމަށްފަހު ޕީއެންސީގެ ނާއިބު ރައީސް އަދި ހުޅުމާލޭ ދާއިރާގެ ކައުންސިލަރު އިބްރާހިމް ޝުޖާއު ވިދާޅުވީ މާދަމާ ރޭ ހިޔާ ފްލެޓް ސަރަހައްދުގައި ޖަލްސާ ބޭއްވުމަށް އިދިކޮޅުން ޖެހި ހޮޅިދަނޑިތައް ފުލުހުންނާއި އެމްޑީޕީއަށް ނިސްބަތްވާ ބައެއް މެމްބަރުން ބައިވެރިވެގެން ނަގާފައިވާތީ އެކަމުގެ ކަންބޮޑުވުން ފުލުހުންނާ ހިއްސާކުރި ކަމަށެވެ.\nޝުޖާއު ވިދާޅުވީ ކޮތަރު ކޮށި ޖަލްސާ ބޭއްވުމަށް ފުލުހުންގެ ފަރާތުން އެއްބާރުލުން ދިނުމަށް އެދިފައިވާނެ ކަމަށްވެސް ވިދާޅުވި އެވެ. ނަމަވެސް ފުލުހުންގެ ޖަވާބަކަށްވީ މަސްލަހަތަށްޓަކައި އެޗްޑީސީގައި ހުއްދައަށް އެދުމަށްފަހު ޖަލްސާ ކުރިއަށް ގެންދިއުމަށް ކަމަށް ޝުޖާއު ވިދާޅުވި އެވެ.\nއޭނާ ވިދާޅުވީ ލާމަރުކަޒީ ގާނޫނޫގެ ދަށުން ހުޅުމާލޭގެ ޕަބްލިކް ބިމެއްގައި ހަރަކާތެއް ހިންގުމަށް އެޗްޑީސީގައި އެދެން ނުޖެހޭނެ ކަމަށާއި އެ ހުއްދަ ހޯދަންޖެހޭނީ ސިޓީ ކައުންސިލް މެދުވެރިކޮށް ކަމަށެވެ. އެހެންކަމުން މާދަމާ ރޭ ހުޅުމާލޭގައި ޖަލްސާ ބާއްވަން އެޗްޑީސީގައި ހުއްދައަށް ނޭދޭނެ ކަމަށް ފުލުހުންނަށް އަންގާފައިވާނެ ކަމަށްވެސް ވިދާޅުވި އެވެ.\n"ފުލުހުން ބުނި އަޅުގަނޑުމެން ކައިރީގައި ޖަލްސާއަށް އެއްބާރުލުން ދެވޭނީ، އެޗްޑީސީން ހުއްދަ ދިނީމަ ކަަމަށް. އެކަމަކު ސިޓީ ކައުންސިލްގެ އިހްތިސޯސްގައި އޮތްތަނަކުން އެޗްޑީސީގެ ހުއްދަ ނަގާކަން ނުޖެހޭނެ." ޝުޖާއު ވިދާޅުވި އެވެ.\nހުކުރު ދުވަހުގެ ރޭ ހުޅުމާލޭގެ ދެވަނަ ފިޔަވަހީގައި ޖަލްސާއެއް ބާއްވަން ނިންމާ އިދިކޮޅު ޕްރޮގްރެސިވް ކޮންގްރެސް ކޯލިޝަނުން އެތަން ތައްޔާރުކުރަން ފެށުމުން މައްސަލަ ވަނީ ގޯސްވެފަ އެވެ. މައްސަލަ ގޯސްވީ ހުޅުމާލޭގެ ބިމުގެ ބެލެނިވެރިކަން އޮތް އެޗްޑީސީގެ ހުއްދަ ނުހޯދާ ޖަލްސާ ބާއްވަން މަސައްކަތް ކުރަމުންދާތީ އެވެ.\nޕީޕީއެމްގެ ޖަލްސާއަށް ދެވަނަ ފޭސްގެ ހިޔާ ފްލެޓް ހިމެނޭ ސަރަހައްދު ތައްޔާރުކުރަން ފެށުމުން އެޗްޑީސީން ވަނީ ބޮޑެތި ވެހިކަލްތައް އެ ސަރަހައްދުގައި ޕާކުކޮށްފަ އެވެ. އަދި ފުލުހުން ވަނީ އެ ސަރަހައްދަށް ގޮސް ޖަލްސާގެ ތައްޔާރީތައް ހުއްޓުވާފަ އެވެ.\nޕީޕީއެމް މޯލްޑިވްސް ޕޮލިސް ސާވިސް ހުޅުމާލެ + އެޗްޑީސީ އެލްޖީއޭ ހިޔާ މަޝްރޫއު ހިޔާ މަޝްރޫއު ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް އިބްރާހިމް ޝުޖާއު\nފުލުހުން ޖަވާބުދާރީ ކުރުވާނެ ކަމުގެ އިންޒާރު ދީފި


Fuvahmulah City Gai Anhen Fathuruveriaku Islam Vehje\nފަތުރުވެރިޔާއަށް ޝަހާދެއް ލައިދެނީ--\n3 ފެބްރުއަރީ 20193ކޮމެންޓް\nފުވައްމުލަކުސިޓީގައި ފަރަންސޭސިއަކު އިސްލާމް ވެއްޖެ\nފުވައްމުލަކުސިޓީއަށް ޗުއްޓީ ހޭދަކުރުމަށް އައި ޕްރާންސްގެ ފަތުރުވެރިއަކު އިސްލާމު ވެއްޖެ އެވެ.\nފުވައްމުލަކުގައި ހިންގަމުން އަންނަ މަޝްހޫރު ނޫސް، ފުވައްމުލަކު ޓައިމްސްގައި ބުނެފައިވާ ގޮތުގައި އެ ފަތުރުވެރިޔާއަކީ ޑައިވިންގ ކުރުމަށް އެ ސިޓީއަށް ޒިޔާރާތްކޮށްފައިވާ ފަތުރުވެރިއެކެވެ. އަދި އޭނާ ވަނީ މީގެ ކުރިން ވެސް އެސިޓީއަށް ޑައިވިން ކުރުމަށް ޒިޔާރާތްކޮށްފައެވެ.\nއިސްލާމްދީން ޤަބޫލުކޮށް އެ ފަތުރުވެރިޔާ ޝަހާދެއް ކިޔާފައި ވަނީ ފުވައްމުލައް ސިޓީގެ ދީނީ ޖަމިއްޔާއެއް ކަމަށްވާ ގާޑިއަން އެސޯސިއޭޝަނުގެ އިސް މެމްބަރުންގެ ހާޒިރުގައެވެ. އަދި އޭނާއަށް ޝަހާދެއް ލައިދީފައި ވަނީ ޝެއިހް މުހައްމަދު ޝިނާނެވެ.\nގާޑިއަން އެސޯސިއޭޝަނުން ވަނީ އެމީހާއަށް ޝެއިހް ޝިނާނު ޝަހާދެއް ލައިދޭ ވީޑިއޯ އެމީހުންގެ ފޭސްބުކް ޕޭޖު މެދުވެރިކޮށް ހިއްސާކޮށްފައެވެ. އެގޮތުން މިމަހުގެ އެއް ވަނަ ދުވަހު އެވީޑިއޯ ހިއްސާކުރިއިރު ގިނަ ބަޔަކު ވަނީ އެ ވީޑިއޯ ޝެއާ ކޮށްފައެވެ.\nއެ އެސޯސިއޭޝަނުގެ މެމްބަރުންނާއި ޝައިހް ޝިނާން ވަނީ އިސްލާމްވި ފަތުރުވެރިޔާއަށް އިސްލާމްދީނާއި ބެހޭ މަޢުލޫމާތު ހިއްސާކޮށް އޭނާއަށް މަރުޙަބާ ކިޔާފައެވެ. އަދި ފަތުރުވެރިޔާ ވެސް ވަނީ އޭނާ އިސްލާމް ދީނަށް ޝައުގުވެރިކަން އުފެދުނު ގޮތް އެމީހުންނަށް ހިއްސާކޮށްފައެވެ.\nއެ ނޫހުގައި ބުނާ ގޮތުގައި އިސްލާމުވި ފަތުރުވެރިޔާ އުޅެނީ ފުވައްމުލަކަށް ނިސްބަތްވާ މީހަކާއި ލޯބީގެ ގޮތުން ގުޅިގެން ކަމަށާއި އަދި އެދެމީހުން ވަރަށް އަވަހަށް ކައިވެނި ކުރަން ނިންމާފައިވާކަމަށްވެސް އެނޫހުން ޚަބަރުދެއެވެ.\nއިސްލާމްދީން ފުވައްމުލަކު ސިޓީ\nބަޔަކަށް ވަރަށް އަސަރުކުރާނެ މި ހަބަރު ކިޔާފަ. އެކަމަކު އަސަރު ކުރިޔަސް މީ ހަގީގަތެއް\nލޯކަލް ގެސްޓު ހައުސްގެ ފައިދާ\nތީދެން ބޮޑު ސުރުޚީ ޖަހައިގެން ލިޔޭވަރުގެ ޚަބަރެއްނޫން. ރާއްޖޭގެ މީސްމީހުންނާ ހިތާވެގެން ކިތަންމެ ފަތުރުވެރިޔަކު އިސްލާމްވެއްޖެ. ކުރީގެ ނޫސްވެރިޔާ ލީޒާ ގެ ބައްޕައަކީވެސް އެގޮތަށް އިސްލާމްވި ފްރާންސްގެ ފަތުރުވެރިއެއް.


Master plan ge amazakee mulhi Raajjeah tourism fathuraalun: Miniter\nޓޫރިޒަމް ފުޅާކުރާނީ ތިމާވެއްޓާ ރަހުމަތްތެރިކޮށް\nމި އަހަރު ގިނަ މަަޝްރޫއުތަކެއް ފަށާނެ\nރާއްޖެއަށް ޖަރުމަނަކީ މުހިންމު މާކެޓެއް\nއައިޓީބީ ފެއާގައި ބޭއްވި ނިއުސް ކޮންފަރެންސުގައި މިނިސްޓަރު ޒަމީރު (ކ2) އަށް.--\nޓޫރިޒަމް މާސްޓާ ޕްލޭންގެ އަމާޒަކީ ރާއްޖޭގެ އުތުރާއި ދެކުނަށް ޓޫރިޒަމް ފަތުރައިލުން ކަމަށް ޓޫރިޒަމް މިނިސްޓަރު މޫސާ ޒަމީރު މިއަދު ވިދާޅުވެއްޖެ އެވެ.\nޖަރުމަނުގެ ވެރިރަށް ބާލިންގައި މާދަމާ ފަށާ "އައިޓީބީ ފެއާ 2016" ގެ ކުރިން އޮފިޝަލް ސްޕޮންސާގެ ހައިސިއްޔަތުން ދާދިދެންމެއަކު ބޭއްވި ނިއުސް ކޮންފަރެންސުގައި ޒަމީރު ވިދާޅުވީ ރާއްޖޭގެ އުތުރާއި ދެކުނަށް ޓޫރިޒަމް ފަތުރާލުމަކީ ރައީސް އަބްދުﷲ ޔާމީން ސަރުކާރުގެ މުހިންމު އަމާޒެއް ކަމަށެވެ.\n"ޓޫރިޒަމް ތަރައްގީގެ އެކި މަސައްކަތްތައް ކުރުމަށް ވަނީ ހަމަޖެހިފައި. މީގެ ތެރޭގައި މެރީނާ ހެދުން ހިމެނޭ. މެރީނާގެ ސަބަބުން ރާއްޖެއަށް އަންނަ ކްރޫޒްލައިންތައް އިތުރުވަމުންދާނެ،" ހުޅުމާލޭގައި ހަދާ ކްރޫޒްލައިން ޓާމިނަލްއާ ބެހޭ ގޮތުން، ޒަމީރު ވިދާޅުވި އެވެ.\nމިނިސްޓަރު ޒަމީރު ވިދާޅުވީ ތިމާވެއްޓާއި ރަހުމްތެރި ގޮތަކަށް ރާއްޖޭގެ ޓޫރިޒަމް ތަރައްގީ ކުރުމަށް ސަރުކާރުން ވަރަށް ބޮޑު އަހަމިއްޔަތު ކަމެއް ދޭނެ ކަމަށެވެ. އެކަމަށް އަމާޒުކޮށް "ގްރީން ރިސޯޓު" އެވޯޑު ދޭން ނިންމާފައިވާ ކަމަށް މިނިސްޓަރު ފާހަގަ ކުރެއްވި އެވެ.\nޓްރެވަލް އެންޑް ޓޫރިޒަމް ދާއިރާގެ ގިނަ ނޫސްވެރިންނާއެކު ބޭއްވި ނިއުސް ކޮންފަރެންސުގައި މިނިސްޓަރު ޒަމީރު ވިދާޅުވީ ޖަރުމަނުވިލާތަކީ ރާއްޖޭގެ ޓޫރިޒަމްގެ މުހިންމު މާކެޓެއް ކަމަށެވެ.\n"ރާއްޖެއަށް ޖަރުމަނަކީ އެންމެ މުހިންމު އެއް މާކެޓު،" މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ ޖަރުމަނުން މިދިޔަ އަހަރު 105،134 ޓޫރިސްޓުން ޒިޔާރަތްކޮށްފައިވާއިރު، ރާއްޖެއަށް ދެވަނައަށް އެންމެ ގިނަ ޓޫރިސްޓުން ޒިޔާރަތްކުރީ ވެސް އެ ގައުމުންކަން މިނިސްޓަރު ފާހަގަ ކުރެއްވި އެވެ.\nބާލިންގައި 9-13 އަށް ކުރިއަށްދާ މި އަހަރު އައިޓީބީ ފެއާގައި ރާއްޖެއަކީ މެއިން ސްޕޮންސާ އެވެ. އެގޮތުން މި ފެއާގައި ރާއްޖޭގެ ޓޫރިޒަމް އިޝްތިހާރު ކުރަން ގިނަ ހަރަކާތްތަކެއް ހިންގާނެ އެވެ.\nޓޫރިޒަމް މޫސާ ޒަމީރު އައިޓީބީ ފެއާ


Shahid beyru dhe gaumehge haarijee vazeerunnaa bahdhalu kurahvvaifi\nޝާހިދު ބޭރު ދެ ގައުމެއްގެ ހާރިޖީ ވަޒީރުންނާއި ބައްދަލު ކުރައްވައިފި\nމިނިސްޓަރު ޝާހިދު މިއަދު ބޭއްވި ބައްދަލުވުންތަކުގެ ތެރެއިން -- ފޮޓޯ: ފޮރިން މިނިސްޓްރީ\nފޮރިން މިނިސްޓަރު އަބުދުﷲ ޝާހިދު ބޭރު ދެ ގައުމެއްގެ ޙާރިޖީ ވަޒީރުންނާއި ބައްދަލު ކުރައްވައިފި އެވެ.\nރައިޒީނާ ޑައިލޮގްގައި ތަގްރީރުކުރެއްވުމަށް އިންޑިއާގެ ވެރިރަށް ނިއުދިއްލީއަށް މިހާރު ކުރައްވަމުން ގެންދަވާ ދަތުރުފުޅުގެ ތެރެއިން އަބްދުﷲ ޝާހިދު، ބައްދަލުކުރައްވާފައިވަނީ، ޗެކް ރިޕަބްލިކްގެ ޚާރިޖީ ވަޒީރު ތޮމަސް ޕެޓްރިޗެކް އާއި، ލެޓްވިއާގެ ހާރިޖީ ވަޒީރު އެޑްގަރސް ރިންކެވިކްސްއާއެވެ. އެއީ އެ ދެބޭފުޅުންނާ މިނިސްޓަރ ޝާހިދު ބައްދަލުކުރެއްވި ފުރަތަމަ ފަހަރެވެ.\nއެދެ ބޭފުޅުންނާއެކު ވަކިވަކިން ބޭއްވި ބައްދަލުކުރެއްވުންތަކުގައި މިނިސްޓަރ ޝާހިދު ވަނީ ޔޫރަޕިއަން ޔޫނިއަން އާއި، ޔޫރަޕްގެ ގައުމުތަކާއިއެކި އޮންނަ ގުޅުން ހަރުދަނާކުރުމަށް ދިވެހިރާއްޖެއިން މަސައްކަތްކުރާކަން ފާހަގަކުރައްވާފަ އެވެ. އަދި ދިވެހި ރާއްޖެއާއި ޔޫރަޕާ ދެމެދު ވިޔަފާރީގެ ގުޅުންތައް އިތުރުކޮށް، ދިވެހިންނަށް ފަސޭހަކަމާއިއެކު ޔޫރަޕަށް ދަތުރުކުރުމުގެ ފުރުސަތު ލިބުމުގެ މުހިއްމުކަން ޝާހިދު ވަނީ ފާހަގަ ކުރައްވާފަ އެވެ.\nމީގެ އިތުރުން މިނިސްޓަރު ޝާހިދު ވަނީ މިއަދު ކޮމަންވެލްތުގެ ސެކްރެޓަރީ ޖެނެރަލް ޕެޓްރީޝިއާ ސްކޮޓްލެންޑާވެސް ދިއްލީގައި ބައްދަލުކުރައްވާފަ އެވެ. ދިވެހިރާއްޖެ އަލުން އަނބުރާ ކޮމަންވެލްތުގެ ގައުމަކަށް ވުމަށް މެމްބަރު އެއްވެސް ގައުމަކުން ދެކޮޅު ނަހަދާކަން އޭނާ ވަނީ މިނިސްޓަރަށް އަންގަވާފައެވެ. އަދި ކޮމަންވެލްތަށް އަލުން އަނބުރާ ވަނުމަށް ރަސްމީކޮށް ހުށަހެޅުމަށްވެސް އެކަމަނާ ވަނީ ދައުވަތު ދެއްވާފަ އެވެ.


Aazim, Nasheed ah: dhivehin, dheenah furahsaara nukuraane\nއާޒިމް، ނަޝީދަށް: ދިވެހިން، ދީނަށް ފުރައްސާރަ ނުކުރާނެ\nދިވެހި ރައްޔިތުން އިސްލާމް ދީނަށް ފުރައްސާރަ ނުކުރާނެ ކަމަށް އެމްޑީޕީގެ ޕީޖީ ގުރޫޕްގެ ލީޑަރު އަލީ އާޒިމް ވިދާޅުވެއްޖެ އެވެ.\nއާޒިމް މިހެން ވިދާޅުވީ ސިޔާސީ ހަތިޔާރަކަށް އިސްލާމް ދީން ހެދުމަކީ ދީނަށް ކުރާ އެންމެ ބޮޑު ފުރައްސާރަ ކަމަށް ވިދާޅުވެ ކުރީގެ ރައީސް މުހައްމަދު ނަޝީދު ކުރެއްވި ޓްވީޓަކަށް ދެއްވި ޖަވާބެއްގަ އެވެ. ރައީސް ނަޝީދު މިރޭ ވިދާޅުވީ، އިސްލާމް ދީނަކީ އެންމެ ފުރިހަމަ، އެންމެ މާތް އަދި އެންމެ ތަހުޒީބު ދީން ކަމަށެވެ. ސިޔާސީ ފުރުސަތު ހޯދަން އިސްލާމް ދީން ހަތިޔާރެއްގެ ގޮތުގައި ބޭނުން ކުރުމަކީ އެންމެ ބޮޑަށް އިސްލާމް ދީނަށް ފުރައްސާރަ ކުރުން ކަމަށެވެ.\nނަޝީދުގެ އެހެން ވިދާޅުވުމުން އެއަށް ރައްދު ދެއްވާ އާޒިމް ވިދާޅުވީ ދިވެހިން އިސްލާމް ދީނަށް ފުރައްސާރަ ނުކުރާނެ ކަމަށެވެ. އަދި އެއީ މަދު މީސްކޮޅެއް ކަމަކުން ރެކެން ވެގެން ދައްކާ ވާހަކަތަކެއް ކަމަށެވެ.\n"ރައީސް، ދިވެހިންނެއް ދީނަކަށް ފުރައްސާރައެއް ނުކުރާނެ. މަދު މީސްކޮޅެއް ކަމަކުން ރެކެން ވެގެން ދައްކާ ވާހަކައެއް." އާޒިމްގެ ޓްވީޓްގައި ވިދާޅުވިިއެވެ.\nއާޒިމް ކުރެއްވި ޓްވީޓް\nއެމްޑީއެންގެ ރިޕޯޓްގެ މައްސަލާގައި ދީނީ އިލްމްވެރިންތަކެއް ވަނީ އެކުވެ އެކަމާ ދެކޮޅަށް މަސައްކަތް ކުރަން ނިންމާވަފާ އެވެ. އެ ބޭފުޅުން ސޯޝަލް މީޑިއާގައި ވެސް ގެންދަނީ އެ އަޑު ވަރަށް ގަދައަށް އުފުލަމުންނެވެ.\nރިޕޯޓާ ގުޅިގެން އެމްޑީއެން އުވާލަން ވެސް ދަނީ ގޮވާލަމުންނެވެ. އަދި އެކަމަށް ގޮވާލާ ޕެޓިޝަނެއް ވެސް ދަނީ ތައްޔާރު ކުރަމުންނެވެ. އެމްޑީއެންގެ ރިޕޯޓްގެ މައްސަލަ ހޫނުވުމުން އިސްލާމިކް މިނިސްޓްރީއިން އެ މައްސަލަ ފުލުހަށް ހުށަހެޅުމުން ފުލުހުން ދަނީ މައްސަލަ ބަލަމުންނެވެ.\nރައީސް މުހައްމަދު ނަޝީދު އަލީ އާޒިމް ދީނަށް ފުރައްސާރަ ކުރުން + މޯޑިވިއަން ޑިމޮކްރަސީ ނެޓްވޯކް


SunOnline: BML lui Loan3lakka ah bodu koh, tha'aarafukoffi\nބީއެމްއެލް ލުއި ލޯން 300،000 ރުފިޔާ އަށް ބޮޑުކޮށް، ތައާރަފުކޮށްފި\nމުހައްމަދު މުޒައްޔިން ނާޒިމް 10 Feb 2019, 13:51\nބީއެމްއެލް އިން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން: އެ ކުންފުނީގެ ލުއި ލޯނުގެ ތިން ލޯނަކަށް މިއަދު ވަނީ ލުއި ބަދަލުތަކެއް ގެނެސްފައި -- ފޮޓޯ/ ބީއެމްއެއެލް\nގައުމީ ބޭންކް، ބޭންކް އޮފް މޯލްޑިވިސް (ބީއެމްއެލް) އިން ދޫކުރާ ލުއި ލޯނު ނުވަތަ "ޕާސަނަލް ލޯނު" 300،000 ރުފިޔާ އަށް ބޮޑުކޮށް ލުއި ބަދަލުތަކެއް ގެނެސް، ތައާރަފުކޮށްފި އެވެ.\nބީއެމްލެގެ ލޯނުތަކަށް ގެނައި ބަދަލުތަކާ ގުޅޭ ގޮތުން މިއަދު ބީއެމްއެލްގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ކުންފުނީގެ ޑެޕިއުޓީ ސީއީއޯ، މުހައްމަދު ޝަރީފް ވިދާޅުވީ، ލުއި ލޯނަކީ އެ ކުންފުނިން ދޫކުރާ ލޯނުތަކުގެ ތެރެއިން އެންމެ މަގުބޫލު ލޯނު ކަމަށާއި ގާތްގަނޑަކަށް 40،000 މީހުން އެ ލޯނު މިހާތަނަށް ނަގައިފައިވާ ކަމަށެވެ. މިއަދު އެ ލޯނުތަކަށް ގެންނަ ބަދަލުތަކަކީ ގިނަ މީހުންނަށް ނެގޭނެ ގޮތަށް ފަސޭހަކަމާ އެކު ލޯނު ނެގޭނެ އިންތިޒާމް ހަމަޖެހިގެން ދިޔުމަށް ޓަކައި ކުންފުނިން ގެނައި ބަދަލުތަކެއް ކަމަށް އޭނާ ވިދާޅުވި އެވެ.\nބީއެމްއެލް އިން ވަނީ އެ ކުންފުނީގެ ލުއި ލޯނު ތިން ވައްތަރެއްގެ ލޯނުތަކަށް ބަދަލުތަކެއް ގެނެސްފަ އެވެ.\nލުއި އެކްސްޕްރެސް ލޯނު\nބީއެމްއެލް އިން ކުރިން މި ލޯނު ދެމުން އައީ 50،000 ރުފިޔާ އަށް ހަތަރު އަހަރުގެ މުއްދަތަކަށެވެ. ނަމަވެސް މިއަދު ފެށިގެން އެކުންފުނިން ވަނީ އެ އަދަދު 300،000 ރުފިޔާ އަށް ބޮޑު ކޮށް، ލޯނު ދެއްކުމުގެ މުއްދަތު ފަސް އަހަރަށް އިތުރުކޮށްފަ އެވެ.\nއެ ލޯނު މިހާރު ދެމުންދަނީ 20،000 ރުފިޔާ އާއި 300،000 ރުފިޔާ އާ ދެމެދު 18 ޕަސަންޓް އިންޓަރެސްޓް ރޭޓަކާ އެކު އެވެ.\nބީއެމްއެލް ލުއި އެކްސްޕްރެސް ލޯން: އެ ލޯނު މިހާރު ވަނީ ތިން ލައްކަ އަށް ބޮޑުކޮށް، ފަސް އަހަރުން އަނބުރާ ދައްކަން ޖެހޭ މުއްދަތު އިތުރުކޮށްފައި --\nލުއި މައިކްރޯ ލޯނު\nބީއެމްއެލް އިން 15،000 ރުފިޔާ އަށް ދެމުން އަންނަ މި ލޯނު މިހާރު ވަނީ "ލުއި މައިކްރޯ ލޯން" އަށް ބަދަލުކޮށްފަ އެވެ. މިހާރު މި ލޯނު ވަނީ 25،000 ރުފިޔާ އަށް ބޮޑުކޮށް، އަނބުރާ ދައްކަން ޖެހޭ މުއްދަތު ހަތަރު އަހަރުން ފަސް އަހަރަށް އިތުރުކޮށްފަ އެވެ. މި ލޯނުގައި ރަހުނު ބަހައްޓާކަށް ނުޖެހެ އެވެ. މި ލޯނުގެ އިންޓަރެސްޓް ރޭޓަކީ 13 ޕަސަންޓެވެ.\nބީއެމްއެލް ލުއި މައިކްރޯ ލޯން: އެ ލޯނު މިހާރު ވަނީ 25،000 އާ ހަމަ އަށް ބޮޑު ކޮށްފައި --\nލައިފް ސްޓައިލް ލޯނު\nކުރިން ރަހުނު ބަހައްޓާފައި ދެމުން އަައި މި ލޯނު މިހާރު ވަނީ 100،000 ރުފިޔާ އާ ހަމައަށް ރަހުނު ނުބަހައްޓާ ލޯނު ނެގޭ ގޮތަށް ހަމަޖައްސައިފަ އެވެ. ރަހުނެއް ބެހެއްޓުމަށް ފަހު މި ލޯނު 1.5 މިލިއަން އާ ހަމައަށް ނެގޭނެ ކަމަށް ބީއެމްއެލް އިން ބުންޏެވެ. އަދި 25،000 ރުފިޔާ އާއި 100،000 ރުފިޔާ އާ ދެމެދު މި ލޯނުގެ އިންޓަރެސްޓް ރޭޓަކީ، 18 ޕަސަންޓެވެ. އޭގެ އިތުރުން 100،000 ރުފިޔާ އާއި 1.5 މިލިއަން ރުފިޔާ އާ ދެމެދު މި ލޯނުގެ އިންޓަރެސްޓް ރޭޓަކީ 12 ޕަސަންޓެވެ.\nބީއެމްއެލް ލައިފް ސްޓައިލް ލޯން: އެ ލޯނު މިހާރު ވަނީ ރަހުނު ނުބަހަައްޓާ އެއްލައްކަ ރުފިޔާ އަށް ބޮޑު ކޮށްފައި --\nއެ ތިން ލޯނު ވެސް މީހާރު ރަހުނަކާ ނުލައި ފަސް ދުވަސް ތެރޭ ހަމަޖެހިގެން ދާނެ ކަމަށް ބީއެމްއެލް އިން ބުންޏެވެ.


Ijuthimaaee gedhoruverikamaai verticle housing adhi Hiyaa Flat thah - Dhiyares\nހިޔާ މަޝްރޫޢުގެ ދަށުން ރައީސް ޢަބްދުﷲ ޔާމީނު ސަރުކާރުގައި ބިނާކޮށްފައިވާ 7،000 ފުލެޓު ކުޑަވެގެން އެތަންތަނުގެ ޖާގަ ދަތިވެގެން އެތަންތަނުގެ އަގު ބޮޑުވެގެން މިސަރުކާރާއި މިސަރުކާރަށް ތާއީދުކުރާ ފަރާތްތަކުން ކުރަމުންދާ ޝަކުވާއާ ގުޅިގެން ދެތިން ސުވާލެއް އަޅުގަނޑު ހިތުގައި އުފެދުނެވެ. ދިވެހިންނަށް އިޖުތިމާޢީ ބޯހިޔާވަހިކަމުގެ މަފުހޫމު ވިސްނިފައިވަނީ ކިހާ މިންވަރަކަށް ކޮން ގޮތަކަށްތޯ އުފެދުނު ސުވާލެވެ. ޢާންމު ގެދޮރުވެރިކުރުމުގެ (ޕަބްލިކް ހައުސިން) ވިސްނުމާއި، މައްޗަށް އުފުލިފައިވާ ގެދޮރުގެ މަފުހޫމު (ވާޓިކަލް ހައުސިން) ފަދަ ވިސްނުންތައް ނޭނގި، ހިޔާ މަޝްރޫޢުގެ 7،000 ފުލެޓާމެދު ގޮތް ކިޔާން އުދަގޫވާނެއެވެ. އަދި އަމުދުން ދިވެހިރާއްޖޭގައި ގެދޮރުވެރިކުރުމުގެ ތާރީޚު އޮތް ގޮތް ނޭނގި އެކަމުގެ ވާހަކަ ދެއްކުން ދަތިވާނެއެވެ.ޢާންމު ގެދޮރުވެރިކުރުމާއި، އިޖުތިމާޢީ ބޯހިޔާވަހިކަން\nސިންގަޕޫރު ސަރުކާރުން ޢާންމު ގެދޮރުވެރިކަމުގެ މަޝްރޫޢުގެ ދަށުން އަޅަނީ ހަމަ އެއް ފެންވަރުގެ ގެދޮރެއް ނޫނެވެ. ތަފާތު އެކި ފެންވަރުގެ ބޯހިޔާވެހިކަމުގެ މަޝްރޫޢުތައް ސަރުކާރުން ހިންގައެވެ. ކޮންމެ މަޝްރޫޢެއް އަމާޒުކުރަނީ އާމްދަނީގެ ގޮތުގައި ވަކި މިންވަރެއް ލިބޭ ފަރާތްތަކަށެވެ. މީގެ ތެރެއިން އެންމެ ކުޑަ އާމްދަނީއެއް ލިބޭ ފަރާތްތަކަށް އަމާޒުކޮށްގެން ބިނާކުރި ފުލެޓުތަކާއި އެއަށްވުރެ ބޮޑު އާމްދަނީއެއް ލިބޭ ފަރާތްތަކަށް އަމާޒުކޮށްގެން ބިނާކުރި ފުލެޓުތަކުގެ ބޮޑުމިނާއި އެތަންތަނުގެ ފެންވަރުގައިވެސް އެކި މިންވަރުގެ ތަފާތު ހުއްޓެވެ. އަގުގައިވެސް އެތަފާތު ހުރެއެވެ. މީގެ ތެރެއިން އެންމެ ކުޑަ އާމްދަނީއެއް ލިބޭ ފަރާތްތަކަށް އަމާޒުކޮށްގެން އަޅާ ގެދޮރަކީ "ސޯޝަލް ހައުސިން" ނުވަތަ އިޖުތިމާޢީ ގެދޮރުވެރިކަމުގެ މަޝްރޫޢުގެ ދަށުން އަޅާ ގެދޮރެވެ.ވާޓިކަލް ހައުސިން\nދިވެހިރާއްޖޭގައި އަލަށް ވާޓިކަލް ހައުސިންގެ މަޝްރޫޢެއް ފެއްޓެވީ ރައީސް ޢަބްދުﷲ ޔާމީނެވެ. އެއީ މިހާރު އެމަޝްރޫޢަކާމެދު ޚިޔާލު ތަފާތުވެގެން މިއުޅޭ 7،000 ހައުސިން ޔުނިޓެވެ. 25 ބުރީގެ ޢިމާރާތްތަކެއްގައި ބަޔަކަށް ގެދޮރު ހަމަޖެހިގެން ދިއުން މިއީ ދިވެހިންނަށް އައު ކަމެކެވެ. ނަމަވެސް މިއީ ސިންގަޕޫރު، މެލޭޝިޔާ، ޑުބާއީ އަދި މިނޫންވެސް ބޮޑެތި ޝަހަރުތައް ހުރި ޤައުމުތަކުގައި އެތައް ދަހައަކަށް ތަޖުރިބާކޮށްފައިވާ ކަމެކެވެ.މާލޭގެ ގެދޮރުގެ ޙާލަތު\nހިޔާ ފްލެޓުތައް ރައީސް ޔާމީން ބޯހިޔާވަހިކަން\nބަނދަރު ތިލަފުއްޓަށް ގެންގޮސް ގުޅިފަޅު ގެދޮރަށް ޚާއްޞަކުރައްވާ: ޑރ.މުޢިއްޒު\nހިއްސާވެގެން އެކީގައި ދިރިއުޅޭ ފުލެޓުތަކުގެ 14 ބުރީގެ އިމާރާތެއް\nހިޔާ ފްލެޓު ލިބިފައިވާ ފަރާތްތަކުގެ ވަގުތީ ލިސްޓަށް ޝަކުވާ ހުށަހެޅުމުގެ ފުރުސަތު އަލުން ހުޅުވާލައިފި


Verin dhin varakun ruhigen thibeyne dhivehinneh miadhaku nei: Nasheed\nވެރިން ދިން ވަރަކުން ރުހިގެން ތިބޭނެ ދިވެހިންނެއް މިއަދަކު ނެތް: ނަޝީދު\nމަޖިލީހުގެ ރައީސް މުހައްމަދު ނަޝީދު -- އަވަސް ފައިލް ފޮޓޯ\nމީގެ ކުރީގައި ސަރުކާރުތަކުން ގެންގުޅުނު އޮބަހެއްޓުމުގެ ސިޔާސަތަށާއި ސަރުކާރުގެ ވެރިން ދިން އެއްޗަކަށް ރުހިގެން ތިބެން ޖެހޭ ގޮތަށް ދިވެހި ރައްޔިތުން ތިބެން މިއަދަކު ބޭނުންނުވާ ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nލޯކަލް ކައުންސިލްތަކާއެކު މަޝްވަރާ ކުރުމުގެ ގޮތުން ކްރޮސްރޯޑްގައި މިއަދު ފެށި މަހާސިންތާގައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ ދިވެހި ރައްޔިތުން އަބަދުވެސް އެދެމުން އައީ ހާސް ކަމެއް ނެތް ތަނަވަސް ދިރިއުޅުމަކަށެވެ. އިސްލާމް ދީނުގެ ރިވެތި އުސޫލުގެ މަތިން ހައްގުތައް ކަށަވަރު ކުރެވިފައިވާ ހައްގު މިންވަރު ލިބޭ ތަރައްގީއަކަށް ކަމަށް އެމަނިކުފާނު ވިދާޅުވި އެވެ.\nނަޝީދު ވިދާޅުވި ގޮތުގައި އެ ބާރުތައް މައި ސަރުކާރުގައި ހިފަހައްޓައިގެން ރައްޔިތުން ބޭނުންވާ ތަރައްގީ ހާސިލު ކުރެވޭނެ ކަމަށް އެމްޑީޕީގެ ފިކުރުގައި ނުދެކެ އެވެ. އެ ޕާޓީގެ އަބަދުގެ ވެސް ވިސްނުމަކީ ލާމަރުކަޒީ ނިޒާމަކުން އެ ބާރުތައް ރައްޔިތުންނަށް ދޫކޮށްލުން ކަމަށް ރައީސް ނަޝީދު ވިދާޅުވި އެވެ.\nއެހެންކަމުން ސަރުކާރު އައިސް ކުރަން ޖެހުނު މަސައްކަތަކީ ކުރީގެ ރައީސް އަބްދުﷲ ޔާމީންގެ ސަރުކާރުގައި ގަނޑުބަނޑުކޮށްފައިވާ ލާމަރުކަޒީ ނިޒާމު އިސްލާހު ކުރުމުގެ މަސައްކަތް ކަމަށެވެ. މިއަދުގެ މަހާސިންތާ ފެށުނީ މަޖިލީހުގެ ތެރެއިން އެ އިސްލާހުތައް ގެނެވިގެން ކަމަށް އެމަނިކުފާނު ވިދާޅުވި އެވެ.\n"ރައީސުލްޖުމްހޫރިއްޔާ އަދި ސަރުކާރުގެ އަމާޒަކަށްވީ ފައްކާވެފައިވާ ލާމަރުކަޒީ ނިޒާމެއް ގާއިމު ކުރުމަށްޓަކައި ގަނޑުބަނޑުކޮށްފައި އޮތް ލާމަރުކަޒީ ގާނޫނަށް އިސްލާހު ގެނައުން، އަމާޒަކަށްވީ މައި ސަރުކާރު ބަހާލުން، ދައުލަތުގެ އޮފީސްތަކާއި ސަރުކާރުގެ މިނިސްޓްރީގެ ގިނަ މަސައްކަތްތައް ކައުންސިލްތަކަށް ބަހާލުން،" ރައީސް ނަޝީދު ވިދާޅުވި އެވެ.\nނަޝީދު ވިދާޅުވީ ރާއްޖެއަކީ ދިވެހިރައްޔިތުންގެ މިލްކިއްޔާތެއް ކަމަށެވެ. އެމަނިކުފާނު ވިދާޅުވީ ރާއްޖޭގެ މުއްސަނދިކަމާއި ގުދުރަތީ ވަސީލަތްތައް ބޭނުން ކުރަން ޖެހޭނީ ހަމަ އެކަނި ދިވެހި ރައްޔިތުންގެ ދިރިއުޅުން ތަނަވަސް ކުރުމަށާއި ކޮންމެ ދިވެއްސެއްގެ ޖީބަށް ވަންނަ އާމްދަނީ އިތުރު ކުރުމަށް ކަމަށެވެ.\nނަޝީދު ވިދާޅުވި ގޮތުގައި ދިވެހިން މިއަދު ތިބީ ޑިމޮކްރަސީގެ ނާރެސް ކަމުގައިވާ ރައްޔިތުންގެ ބާރު އެ ރައްޔިތުންނަށް ސަރުކާރުން ދޫކޮށްލަން ޖެހޭނެ ސިޔާސަތަކަށް ތާއީދު ކޮށްގެން ކަމަށެވެ. މީގެ ކުރީގައި ސަރުކާރުން ދިން އެއްޗަކަށް ރުހިގެން ތިބެން ޖެހޭނެ ވިސްނުމަކަށް ފިތިގެން ތިބެން ދިވެހިން މިއަދު ނެތް ކަމަށް އެމަނިކުފާނު ވިދާޅުވި އެވެ.\n"ޒަމާންވީ ބޯދާ ހިފެހެއްޓުމުގެ ގޮތް ދޫކޮށް އޭގެ އަޅުވެތި ކަމުގައި އަލުން އަނބުރާ ދިވެހިންނެއް ނުފިތޭނެ، ދެއްވީމާ ދެއްވި ގޮތަކަށް ރުހިގެން އަދި ހެއްދެވީ ހެއްދެވި ގޮތަކަށް ރުހެން ދިވެހިންނެއް މިއަދަކު ނެތިން، ވެރިކަމުގައި ރައްޔިތުންގެ ރުހުމާއި ބަސް ނެތި ނުކުރެވޭ ގޮތް ހަދަން އެއްވެ މި ތިބީ،" ރައީސް ނަޝީދު ވިދާޅުވި އެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު އައްޑޫ ސިޓީ ކައުންސިލް + މާލޭ ސިޓީ ކައުންސިލް ލާމެހޭ ރަށްތައް


Tax negey harakaaithah GST ah registry kurumaa gulhey usoolah...\nޓެކްސް ނެގޭ ހަރަކާތްތައް ޖީއެސްޓީއަށް ރަޖިސްޓްރީ ކުރުމާ ގުޅޭ އުސޫލަށް ބަދަލު ގެނައުން\n2 އަހަރު,2މަސް,2ހަފްތާ,3ދުވަސް, 1 ގަޑި, 57 މިނެޓް, 39 ސިކުންތު ކުރިން 2900އަހްމަދު މިޒްޔާލް\nޓޫރިޒަމް ދާއިރާގެ ޓެކްސް ނެގޭ ހަރަކާތެއް ހިންގާ ފަރާތްތަކުން، ޓޫރިޒަމް ދާއިރާ ނޫން އެހެން ދާއިރާއެއްގެ ޓެކްސް ނެގޭ ހަރަކާތެއް ހިންގާ ނަމަ، އެ ހަރަކާތެއް ނިސްބަތްވާ ދާއިރާއެއްގައި ރަޖިސްޓަރީ ކުރަންޖެހޭ ގޮތަށް ހަމަޖައްސާފައިވާ ކަމަށް މޯލްޑިވްސް އިންލޭންޑް ރެވެނިއު އޮތޯރިޓީއިން ބުނެފިއެވެ.\nދައުލަތުގެ ޓެކްސް އިދާރާއިން ނެރެފައިވާ ޓެކްސް ރޫލިންގްގައި ބަޔާންކޮށްފައިވާ ގޮތުން، ޓޫރިޒަމް ދާއިރާގައި ޓެކްސް ނެގޭ ހަރަކާތެއް ހިންގާ ފަރާތަކުން އެހެން ދާއިރާއެއްގެ ޓެކްސް ނެގޭ ހަރަކާތެއް ހިންގާނަމަ، ޖީއެސްޓީ ގާނޫނުގައި ޖީއެސްޓީއަށް ރަޖިސްޓްރީ ކުރުމަށް ލާޒިމުވާ ކަމަށް ކަނޑައަޅައިފައިވާ އެއް މިލިއަން ރުފިޔާގެ ތްރެޝޯލްޑަށް ބެލުމެއްނެތި އެ ހަރަކާތެއް އެކަމާ ގުޅޭ ދާއިރާއެއްގައި ޖީއެސްޓީއަށް ރަޖިސްޓްރީ ކުރަން ޖެހޭނެއެވެ.\nއަދި ޖީއެސްޓީ ގާނޫނުގެ ދަށުން މީރާގައި ޓޫރިޒަމް ދާއިރާގައި ޓެކްސް ނެގޭ ހަރަކާތްތައް ރަޖިސްޓަރީކޮށްފައިވާ ފަރާތްތަކުން އެހެން ދާއިރާގައި ޓެކްސް ނެގޭ ހަރަކާތެއް ހިންގާ ނަމަ، އަންނަ އޮކްޓޯބަރު މަހުގެ ފުރަތަމަ ދުވަހުގެ ކުރިން ޖީއެސްޓީއަށް ރަޖިސްޓްރީކުރަން ޖެހޭނެ ކަމަށް ވެސް މީރާއިން ބުނެއެވެ.\n15 ގަޑި ކުރިން 30 0


SunOnline: Passport hifehettumun Qasim ah Raajje in beyrah fureygotheh nuvi\nޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލީހުގެ މާމިގިލީ ދާއިރާގެ މެމްބަރު ގާސިމް އިބްރާހީމް --\nޕާސްޕޯޓު ހިފެހެއްޓުމުން ގާސިމަށް ރާއްޖޭން ބޭރަށް ފުރޭގޮތެއް ނުވި\n9 މަސް6ދުވަސް ކުރިން - 16 ޖުލައި 2017 3\nޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލީހުގެ މާމިގިލީ ދާއިރާގެ މެމްބަރު ގާސިމް އިބްރާހީމްގެ ބޭސްފަރުވާއަށް ރާއްޖޭން ބޭރަށް ފުރާވަޑައިގަތުމަށް އެއާޕޯޓަށް ވަޑައިގެންތަނުން އޭނާގެ ޕާސްޕޯޓު ހިފަހައްޓާފައިވާކަމަށް ގާސިމްގެ ގާނޫނީ ޓީމުން ބުނެފިއެވެ.\nޖުމްހޫރީ ޕާޓީގެ ސެކްރެޓަރީ ޖެނެރަލް އަހްމަދު ސަމީރު މިރޭ ސަންއަށް ވިދާޅުވީ، ގާސިމްގެ ބޭސްފަރުވާއަށް ސިންގަޕޫރަށް ފުރާވަޑައިގަތުމަށް މިރޭ ވެލާނާ އިންޓަނޭޝަނަލް އެއާޕޯޓަށް ވަޑައިގެންނެވި ނަމަވެސް ޕާސްޕޯޓު ހިފަހައްޓާފައި ވާތީ ފުރާވަޑައިގެންނެވޭ ގޮތް ނުވި ކަމަށެވެ.\nގާސިމްގެ ގާނޫނީ ޓީމުގައި ހިމެނިވަޑައިގަންނަވާ ވަކީލާ ހިސާން ހުސެން 'ސަން'އަށް ވިދާޅުވީ ގާސިމްގެ ޕާސްޕޯޓް ހިފަހައްޓާފައިވާކަން އެނގުނީ އެމަނިކުފާނުގެ ބޭސްފަރުވާއަށް ބޭރަށް ވަޑައިގަތުމަށް ވެލާނާ އިންޓަނޭޝަނަލް އެއާޕޯޓަށް ދިޔަފަހުން ކަމަށާއި އެކަން ކުރިން އަންގާފައި ނުވާ ކަމަށެވެ.\nހިސާން ވިދާޅުވީ، ގާސިމް ބޭރަށް ފުރާވަޑައިގަތުމަށް ވަޑައިގެންނެވީ ޑޮކްޓަރުންގެ ލަފާގެ މަތިން ކަމަށާއި ނަމަވެސް އެއާޕޯޓުން މައުލޫމާތު ލިބުނުގޮތުގައި ގާސިމްގެ ޕާސްޕޯޓް ވަނީ މިއަދު މެންދުރުން ފެށިގެން ހިފަހައްޓައިފައި ކަމަށެވެ.\n"ޖިނާއި އިޖުރާއަތުގެ ގާނޫނުގެ ދަށުން އެއްވެސް މީހެއްގެ ޕާސްޕޯޓް ހިފަހައްޓާފައިވާނަމަ އެމީހަކަށް އަންގަން ވާނެ. ނަމަވެސް އަޅުގަނޑުމެނަށް އަދި ގާސިމުގެ އިތުރުން އޭނާގެ އާއިލާއަކަށް ވެސް ނެތް ޕާސްޕޯޓް ހިފެހެއްޓިކަމެއް އަންގާފައެއް،" ހިސާން ވިދާޅުވިއެވެ.\nޖުމްހޫރީ ޕާޓީގެ ސެކްރެޓަރީ ޖެނެރަލް ސަންއަށް ވިދާޅުވީ، ގާސިމްގެ ޕާސްޕޯޓް ހިފެހެއްޓުމުން ބޭރަށް ފުރޭގޮތް ވެފައި ނުވާތީ މިހާރު އޭނާއަށް ފަރުވާ ދެމުން އަންނަނީ އޭޑީކޭ ހޮސްޕިޓަލުގައި ކަމަށެވެ. އަދި ކަމާ ބެހޭ ފަރާތްތަކާ ވާހަކަ ދައްކައިގެން ބޭސްފަރުވާއަށް ބޭރަށް ފުރޭ ގޮތް ވޭތޯ ވެސް ބަލަމުން އަންނަ ކަމަށް ސަމީރު ވިދާޅުވިއެވެ.\nގާސިމް މިއަދު 12:30ކަންހާއިރު މެޑިކާ ހޮސްޕޮޓަލްގައި އެޑިމިޓްކޮށް ފަރުވާ ދޭން ފަށާފައިވަނީ ކާރުކޮޅުގައި ބަންޑާރަ މިސްކިތް ކައިރިން ވަޑައިގަންނަވަނިކޮށް ނޭވާ ހާސްވާގޮތްވެ، ދާހިއްލައި ހޮޑުލަވައިގަތުމުން ކަމަށް ސަމީރު ވަނީ މީގެ ކުރިން ވިދާޅުވެފައެވެ.\nގާސިމް ހޮސްޕިޓަލްގައި އެޑްމިޓްކޮށްފައި ވަނީ އޭނާގެ މައްޗަށް އުފުލާފައިވާ ދައުވާތަކުގެ އަޑުއެހުން މިއަދު މެންދުރު ފަހު 2:00 އަށް ތާވަލްކޮށްފައި ވަނިކޮށެވެ. އެހެން ނަމަވެސް އޭނާގެ ބަލިހާލަތު ހުރި ގޮތުން ހާޒިރުވެވޭ ގޮތް ނުވުމުން އަޑުއެހުން ވަނީ ކެންސަލް ކޮށްފައެވެ.\nސިޔާސީ ގާސިމް އިބްރާހީމް ސިންގަޕޫރު


ކޮވިޑް-19: ކުޅުދުއްފުށީގައި ރޯގާގެ އަލާމާތްތައް ހުރި މީހުން ލަސްނުކޮށް ފްލޫ ކްލިނިކަށް ދިޔުމަށް އެދިއްޖެ – Dhen.mv\nކޮވިޑް-19: ކުޅުދުއްފުށީގައި ރޯގާގެ އަލާމާތްތައް ހުރި މީހުން ލަސްނުކޮށް ފްލޫ ކްލިނިކަށް ދިޔުމަށް އެދިއްޖެ\nމަރްޔަމް ވަޙީދާ October 24, 2020 - 11:56 pm\nހދ. ކުޅުދުއްފުށީގައި ހުމާއި ރޯގާގެ އަލާމާތްތައް ހުރި މީހުން އެރަށުގައި ގާއިމު ކޮށްފައިވާ ފްލޫ ކްލިނިކަށް ލަސްނުކޮށް ދެއްކުމަށް ހެލްތު އެމަޖެންސީ އޮޕަރޭޝަން ސެންޓަރ (އެޗްއީއޯސީ) އިން އިލްތިމާސް ކުރައްވައިފިއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. މުޙައްމަދު ޢަލީ ވިދާޅުވީ، ކުޅުދުއްފުށިން ޕޮޒިޓިވްވި ކޭސްތަކެއް ފެނުމާއި ގުޅިގެން އެރަށުން މިހާތަނަށް ނެގި ސާމްޕަލްތައް ނެގެޓިވް ވެފައި ވީނަމަވެސް، ރައްކާތެރިކަމުގެ ފިޔަވަޅުތަކަށް އެއްވެސް ރައްޔިތަކު ފަރުވާކުޑަ ކޮށްގެން ނުވާނެކަމަށެވެ.\nމިއީ މުޅި މުޖުތަމަޢުގެ ސަލާމަތާއި ރައްކާތެރިކަމަށް އަޅާފައިވާ ފިޔަވަޅުތަކެއް ކަމުން ހުރިހާ ފަރާތްތަކަކުން ވެސް މިކަމަށް އެއްބާރުލުން ދިނުން މުހިއްމުކަން ވެސް ޑރ. މުޙައްމަދު ޢަލީ ފާހަގަ ކުރައްވާފައި ވެއެވެ.\n"ބަލީގެ ޢަލާމާތްތަކުގެ ގޮތުގައި މި ހުންނަނީ އާދައިގެ ރޯގައިގެ ޢަލާމާތްތައް. މިސާލަކަށް ރޯގާ އައުން، ހުން އައުން. ބަލި ޖެހޭ މީހުންގެ 85 އިންސައްތަ މީހުންގެ ފުށުން މި ފެންނަނީ ހުން އައުން. ދެން ކެއްސުން، ނޭވާލާން އުނދަގޫވުން. ވަރަށް މަދު ޙާލަތެއްގައި ވަސް ނުދުވުން ނުވަތަ ރަހަނުލުން މިދިމާވަނީ. އެހެންވީމަ ހުމާއެއްކޮށް ނުވަތަ ހަމައެކަނި ހުން ވައްތަރު ވިޔަސް ނުވަތަ ހަމައެކަނި ކެއްސުމެއް އަޔަސް މިދުވަސްވަރު ފްލޫ ކްލިނިކަށް ދެއްކުމަކީ ވަރަށް މުހިއްމު ކަމެއް" ޑރ. މުޙައްމަދު ޢަލީ ވިދާޅުވިއެވެ.\n2020ވަނަ އަހަރު ވެސް ނިމެނީ: މުޅި ދުނިޔެ ކުޑަކަކޫ ޖެހުވީ ލޮލަށް ވެސް ނުފެންނަ ކުޑަކުޑަ ވައިރަހެއް!\nމަޑަވެލީގައި ކަރަންޓީނާ ހިލާފުވާ ފަރާތްތައް 5000 ރުފިޔާއާ ހަމައަށް ޖޫރިމަނާކުރަނީ\nހާއްސަ ހުއްދައިގައި މާލެއިން އަތޮޅު ތެރެއަށް ދެން ދެވޭނީ ނައްސި ނަތީޖާއަކާއެކު\nއެއާޕޯޓު ހިންގާ ރަށްރަށާއި މީހުން ދިރިއުޅޭ ހުރިހާ ރަށެއްގައި މާސްކު އަޅަން އަންގައިފި\nސަރުކާރު ފްލެޓްތަކުގެ ކުލި ދެއްކުމުގެ މުއްދަތު އިތުރުކޮށްފި\nއައިޖީއެމްއެޗުން ޕެރަމެޑިކްގެ ހިދުމަތް ތައާރަފްކޮށްފި\nރައީސަށް މަރުހަބާ ދެންނެވުމަށް ސުކޫލު ކުދިން ނެރުމަށް އަންގާފައެއް ނުވާނެ: ސަރުކާރު\nޓިކްޓޮކް ކުޅެން އުޅުމުގެ ތެރޭގައި އައިސްފެންގަނޑެއްގެ ތެރެއަށް މީހަކު ވެއްޓި ތާށިވެއްޖެ


މައްޗަންގޮޅީ ހިތިލާގޭ ޢާއިޝަތު ޔޫސުފް ދެމިއޮތުމުގެ ޢާލަމަށް ދަތުރުކުރެއްވުމާ ގުޅިގެން، އެޢާއިލާއަށް ރައީސުލްޖުމްހޫރިއްޔާ ތަޢުޒިޔާ ވިދާޅުވެއްޖެ – Maldivian Democratic Party\n09 އޮގަސްޓް 2010\nމައްޗަންގޮޅީ ހިތިލާގޭ ޢާއިޝަތު ޔޫސުފް ދެމިއޮތުމުގެ ޢާލަމަށް ދަތުރުކުރެއްވުމާ ގުޅިގެން، އެޢާއިލާއަށް ރައީސުލްޖުމްހޫރިއްޔާ ތަޢުޒިޔާ ވިދާޅުވެއްޖެ\n9 އޮގަސްޓް 2010\nމައްޗަންގޮޅީ ހިތިލާގޭ ޢާއިޝަތު ޔޫސުފް މިއަދު ދެމިއޮތުމުގެ ޢާލަމަށް ދަތުރުކުރެއްވުމާ ގުޅިގެން، އެޢާއިލާއަށް ރައީސުލްޖުމްހޫރިއްޔާ މުޙަންމަދު ނަޝީދު ތަޢުޒިޔާ ވިދާޅުވެއްޖެއެވެ. ޢާއިޝަތު ޔޫސުފަކީ، ރާއްޖޭގެ ވިޔަފާރި ތަރައްޤީ ކުރައްވައި ކުރިއެރުވުމުގެ ދާއިރާގައި ވަރަށްގިނަ ދުވަހު ޚިދްމަތް ކުރައްވާފައިވާ އަލްމަރްޙޫމް ދިއްދޫ އިބްރާހީމް ކަލޭގެފާނު ކާވެނިބައްލަވައިގެންނެވި ބޭފުޅެކެވެ.\nއަލްމަރްޙޫމާ ޢާއިޝަތު ޔޫސުފަށް7ބޭފުޅުން ލިބިވަޑައިގަތެވެ. އެއީ، ފިރިހެން4ބޭފުޅަކާއި، އަންހެން3ބޭފުޅެކެވެ.\nޢާއިޝަތު ޔޫސުފް އަވަހާރަވީ ހިތްޕުޅުގެ އާލާސްކަންފުޅަކަށް ފަރުވާދެމުން ދަނިކޮށް، އިއްޔެ މެންދުރުފަހުގެ ވަގުތެއްގައި އިންޑިޔާގެ ބެންގަލޯރުގެ ވޮކާޑް ހޮސްޕިޓަލްގައެވެ. އަވަހާރަވިއިރު ޢުމުރަކީ 73 އަހަރެވެ.\nޢާއިޝަތު ޔޫސުފް އަވަހާރަވި ޚަބަރު ލިބިވަޑައިގަތުމާ ގުޅިގެން، އެޢާއިލާގެ ބޭފުޅުންނާ ރައީސުލްޖުމްހޫރިއްޔާ މިއަދު ފޯނުން ގުޅުއްވައި، މިޚަބަރު އެއްސެވީ ވަރަށް ފުން ހިތާމައާ އެކުގައި ކަމަށް ވިދާޅުވިއެވެ. އަދި މިހިތާމައިގައި ބައިވެރިވެވަޑައިގެން، އެޢާއިލާގެ ބޭފުޅުންނަށް ވަރަށް އިޚްލާޞްތެރިކަމާއެކު ތަޢުޒިޔާ ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، އެޢާއިލާގެ ބޭފުޅުންނަކީ ސަރުކާރަށާއި ރައްޔިތުންނަށް ވަރަށް އިޚްލާޞްތެރި ޚިދްމަތްތަކެއް ކޮށްދެއްވުމުގައި މިއަދުވެސް ދެމިތިއްބެވި ބޭފުޅުންކަން ފާހަގަކުރެއްވިއެވެ.


ޙަމްދޫން ރަޝީދު: June 2016\nމަސައްކަތުގެ މާހައުލުގަ އެހީއެއް\nދިރާސާ ރިޕޯޓް: ރާއްޖޭގެ ރަށްރަށް ތޮއްޖެހުމުން އެކަން ޙައްލުކުރުން\nރާއްޖެއަކީ ގުދުރަތީގޮތުން ކުދި ރަށްތަކެއްގެ މައްޗަށް އެކުލެވިފައިވާ 26 އަތޮޅު އެކުލެވިގެންވާ ގުދުރަތީ އެތަށް ރަށެއްގެ މައްޗަށް އެކުލެވިގެންވާ 90،000 ސްކޮޔަރ ކިލޯމީޓަރު ބޮޑު މިނިވަން މުސްތަޤިއްލު ލިޔެވިފައިވާ ޤާނޫން އަސާސީ އަކާއި ރައްޔިތުންގެ އިންތިޙާބީ ސަރުކާރެއް އޮންނަ ޤައުމެކެވެ. ޤައުމުގެ އަބާދީ 13 ސެޕްޓެމްބަރ 2015 ގެ 22:16 އާއި ހަމައަށް 336,565 ހުރިއިރު ފިރިހެނުންގެ އާބާދީ އަކީ 169,579 އެވެ. އަދި މި އަދަދަކީ އަބާދީގެ ނިސްބަތުން ބަލާއިރު %50.4 އެވެ. އަދި އަންހެނުންގެ އަބާދީ އަކީ 166،986 އެވެ. މި އަބާދީއަކީ ނިސްބަތުންބަލާއިރު ރާއްޖޭގެ އަބާދީގެ %49.6 އެވެ. އަދި ހަމައެއާއެކު 2015 ވަނަ އަހަރުގައި މިހާތަނަށް 3,519 ކުއްޖަކު އުފަންވެފައިވާއިރު 13 ސެޕްޓެމްބަރ 2015 ގެ 22:16 އާއި ހަމައަށް އެދުވަހު އެކަނި ޖުމްލަ 13 ކުއްޖަކު އުފަންވެފައިވާއިރު ހަމައެދުވަހު 22:16 އާއި ހަމައަށް3މީހަކު ވަނީ ނިޔާވެފައެވެ.\nރާއްޖެއަކީ ސައުތުއޭޝިއާގެ ނިސްބަތުން އެއްމެ ކުޑަޤައުމެވެ. އެހެންކަމުން ރާއްޖޭގެ ވާސީލަތްތަށް ތަނަވަސް ރަށްރަށުގައި މީހުން ތޮއްޖެހުމަކީ ވުން އެކަށީގެންވާ ކަމެކެވެ. އިންސާނުން އެއްތަނުން އަނެއްތަނަށް ހިޖުރަކުރަމުންދަނީ އިންސާނީ ވަސީތްތަކުގެ ތަނަވަސްކަމަށް ރިއާޔަތްކޮށެވެ. ތަޢުލީމާއި ސިއްޙަތާއި ވަޒީފާއާއި ދިރިއުޅުމުގެ އަސާސީ ބޭނުންތަކުގެ މައްޗަށް ރިޢާޔަތްކޮށް މީހުން ބަދަލުވާ ބަދަލުވުމުގެ ސަބަބުން ރާއްޖޭގެ ބައެއް ރަށްރަށް މިއަދު މިވަނީ ތޮށްޖެހިބާރު ވެފައެވެ. މި ރިޕޯޓުގައި އަޅުގަޑު ބަލާލާނީ ރާއްޖޭގެ ރަށްރަށް ތޮއްޖެހުމުން އެކަން ޙައްލުކުރުމުގެ މައްޗަށެވެ.\nރާއްޖޭގެ ބައެއް ރަށްރަށަށް މީހުން ޖަމާވެ ތޮއްޖެހެމުންދަނީ ސަބަބުތަކެއް މެދުވެރިވުމުންނެވެ. ރާއްޖޭގެ ނިސްބަތުން އާބާދީ ބޮޑެތި ރަށްރަށުގައި ތަޢުލީމާއި ، ސިއްޙަތާއި ، ވަޒީފާގެ ފުރުސަތުތަށް ތަނަވަސްވެފައިވީ ނަމަވެސް ކުދިރަށްރަށުގައި އެ ހުރިހާ އިންތިޒާމްތަކެއް ފަހިކުރުމަކީ އެއްވެސް ސަރުކާރަކަށް އަދި މިހާތަނަށް ކުރެވިފައިވާކަމެއް ނޫނެވެ. އެގޮތުން ރާއްޖޭގައި އެއްމެބޮޑަށް މީހުން ތޮއްޖެހިފައިވަނީ ވެރިރަށް މާލޭގައެވެ. މާލެއަކީ 5.7 ކިލޯމީޓަރުގެ ކުޑަ ރަށެކެވެ. ނަމަވެސް މާލޭގެ އާބާދީއަކީ 153،379 އެވެ. މީގެތެރެއިން ދިވެހިންނަކީ 133,019 މީހުންނެވެ. އަދި ހަމައެއާއެކު މާލޭގައި އެކަނި މުޅިރާއްޖޭގެ އާބާދީއަށް ބަލާ އިރު %39 މީހުން ދިރިއުޅެމުންދާ ކަމަށް ބޯހިމެނެމުގެ ތަފާސް ހިސާބުތަކުންދައްކައެވެ. މިމައްސަލައަކީ ރާއްޖެއަށް ކުރިމަތިވެފައިވާ ބޮޑުމައްސަލައެކެވެ. ޖާގައިގައިގެ ގޮތުން ކުޑަ ތަންތަނުގައި އާއިލާއާއި އެކު އުޅެން މަޖުބޫރުވުމުގެ ސަބަބުން އާޢިލީ ، އިޖްތިމާޢީ އެތަކެއް މައްސަލަތަކެއް ފެންމަތިވަމުންދާއިރު ސިއްޙީ އެތަކެއް މައްސަލަ ތަކެއް ނޭގިނަމަވެސް މާލޭގައި ދިރިއުޅޭ އެތަށްބަޔަކާއި ކުރިމަތިވާނެކަމީ ޤަބޫލްކުރަންޖެހޭ ހަޤީގަތެކެވެ. ރާއްޖޭގެ ހައުސިން މިނިސްޓަރ ވިދާޅުވާގޮތުގައި މާލެ ތޮއްޖެހުން ހައްލުކުރުން ދެތިން ގޮތެއް އޮންނާނެ، އެއްގޮތަކީ ހުޅުމާލެ ތަރައްގީކޮށް މާލެއިން ހުޅުމާލެއަށް މީހުން ބަދަލުކުރުން. އަނެއް ގޮތަކީ މާލެއަށް އިތުރަށް މީހުން އައުން މަދުކުރެވޭނެ ގޮތްތަކެއް ހޯދުން. ރާއްޖޭގެ އުތުރާއި ދެކުނު އެބަޖެހޭ ތަރައްޤީވާން. ސަރަހައްދީ ތަރައްގީއެއް އެބަޖެހޭ ހޯދައިދޭން ޑރ. މުހައްމަދު މުއިއްޒު ( 2013 ) ވިދާޅުވިއެވެ. ނަމަވެސް ރާއްޖޭގެ އުތުރާއި ދެކުނު ތަރައްޤީ ކުރުމަށް އެ ސަރަހައްދުތަކުގެ ސިޓީ އަދި އަތޮޅު ކައުންސިލްތަކުންވެސް ބުރަ މަސައްކަތްތަކެއް ކުރަމުން ގެންދާއިރު ސަރުކާރުގެ އެއްބާރުލުން އެކަންކަމަށް ބޭނުންވާކަން ބައެއް ސިޓީ ކައުންސިލްތަކުން ފާހަގަކުރައްވައެވެ. އެގޮތުން މާލޭގެ ތޮށްޖެހުން ކުޑަކުރެވި މާލެއަށް ކުރިމަތިވެފައިވާ ގެދޮރުގެ ދަތިކަން ހައްލުކުރެވޭނީ އައްޑޫ ސިޓީ ތަރައްޤީކޮށްގެން ކަމަށް އައްޑޫ ސިޓީ ކައުންސިލް ( 2014 ) އިން ހާމަކުރައްވައެވެ. މި ގޮތަށް އެކައުންސިލުން ހާމަ ކުރައްވާފައިވަނީ އައްޑޫ ގެސްޓްހައުސް ވެންޗަރ ޕްރޮޖެކްޓް ކުރިއަށް ގެންދިއުމަށް ސަރުކާރުގެ އެއްބާރުލުން ބޭނުންވާކަން ހާމަކޮށް އެކައުންސިލުންނެރުނު ނޫސްބަޔާނުގައެވެ. ނަމަވެސް ގެސްޓްހައުސް ވެންޗަރ ޕްރޮޖެކްޓްގެ ސަބަބުން މާލޭގެ ތޮއްޖެހުމަށް ޙައްލެއް އައިސަފާނެ ތޯ މިއީވެސް އުފެދޭ ސުވާލެކެވެ. ރާއްޖޭގެ ހައުސިން މިނިސްޓަރ ޑރ. މުހައްމަދު މުއިއްޒު ( 2013 ) ވިދާޅުވާގޮތުގައި ރާއްޖޭގެ ދެކުނާއި އުތުރުގައި އާބަން ސެންޓާއެއް ގާއިމްކުރުމުގެ އިތުރުން ރާއްޖޭގެ އެހެނިހެން ސަރަހައްދުތަކުގައި ފޯކަސް އައިލެންޑްތަކެއް ތަރައްގީކުރުމުން މާލެއަށް ތޮށްޖެހުން މަދުވާނެއެވެ.\nސަރަޙައްދީ ތަޢުލީމާއި ވަޒީފާގެ ފުރުސަތު:\nރާއްޖޭގެ އުތުރާއި ދެކުނުގައި އާބަންސެންޓަރުތަކެއް ޤާއިމް ކުރެވި ފޯކަސް އައިލެންޑްތަކެއް ތަރައްޤީ ކުރެވި ފުރިހަމަވާއިރު ސަރައްހައްދީ ތަޢުލީމުގެ ނިޒާމެއް ފެނިގެންދާނެކަމީ ކުރެވޭ އުންމީދެކެވެ. މާލެއަށް މީހުން ޖަމާވުމަށް މެދުވެރިވާ މައިގަޑު އެއް ސަބަބަކީ ތަޢުލީމެވެ. ރަސްމީތަޢުލީމުގެ ނިޒާމުން ކޮލެޖް ތަޢުލީމާއި ދިމާލަށް މިސްރާބުޖަހާ ޒުވާނާ އޭނާގެ ޒުވާންކަމުގެ ރަންދުވަސްތަށް ކަޑައްތުކޮށްލާ މަންޒިލަކަށް އަމިއްލަ ވަޒަން ވާންނެތްކަމީ ޤަބޫލްކުރެވޭ ހަޤީގަތެކެވެ. ފެންވަރު ރަގަޅު ކޮލެޖުތަކުން ކިޔެވޭނެ މަގު ފަހިވަނީ ރާއްޖޭގެ ވެރިރަށް މާލެއިންނެވެ. ތަފާތުފަންތީގެ ތަފާތު ފެންވަރުގެ ކޯސްތަށް ރަގަޅުގޮތުގައި ފަރުމާކުރެވި ހިންގަނީ ފުރަމާލޭގައި ޤާއިމްކުރެވިފައިވާ ޔުނިވާރަސިޓިތަކުންނެވެ. އެހެން ކަމުން މާލެއަށް ތޮއްޖެހިފައިފައިވާ މީހުންގެ އަދަދު ދުވަހުން ދުވަހަށް އިތުރުވުމަށް މިކަމުގެ ސަބަބުންވެސް އިތުރު މަގެއް ކޮށިގެންދާ ކަމުގައި ދެންނެވުން ދޮގަކަށް ނުވާނެއެވެ. ކޯސްތަށް ނިންމާ ރަށަށް ދާންގަސްތުކުރާއިރު ހޯދި ތަޢުލީމާ އެއްފެންވަރުގެ ޕްރޮފެޝަނަލް ވަޒީފާތަށް ރަށުން ލިބެން ނުހުރެއެވެ. އަދި އަތޮޅުންވެސް ލިބެން ނުހުރެއެވެ. ކިޔަވައި ނިންމުމަށްފަހު ދެން ކުރިމަތިލާންޖެހެނީ ދިރިއުޅުމުގެ މުޅިންއާމަރުހަލާއެކެވެ. ޒަވާޖީ ހަޔާތަކާއިއެކު ދަރިންލިބި ޒިންމާދާރު ބައްޕައަކަށް ނުވަތަ މަންމައަކަށް ވުމުން ދަރިންނަށް އެއްމެރަގަޅު ތަޢުލީމު ދިނުމުގެ މަޤުސަދުގައި މާލޭގައި ދިރިއުޅުން ޤައިމްކޮށްލަން މަޖުބޫރުވެއެވެ. ތަޢުލީމުގެ ބޭނުމުގައި ތަށްރަށަށް ތޮއްޖެހެމުންދާ ދިއުން ހައްލުކުރުމަށްޓަކައި ސަރަހައްދީ ފެންވަރުގެ ޔުނިވަރސިޓީ ތަކާއި ކޮލެޖްތަކުގެ އިތުރުން ޕްރީ ސްކޫލް ، ޕްރައިމަރީ ، މިޑިލްސްކޫލްގެ އިތުރުން ސެކަންޑްރީ ، ހަޔަރ ސެކަންޑްރީ ތަޢުލީމުގެ ފެންވަރު ސަރަހައްދީ ފެންވަރުގައި ރަގަޅުކުރުން މުހިންމެވެ. އަދި އެއާއެއްވަރަށް ވަޒީފާގެ ފުރުސަތު ރަށްރަށުގައި ފަހިކުރެވެން އެބަޖެހެއެވެ. ތައުލީމީ ހަޔާތް ނިންމާ ނިކުންނަ ޒުވާނުންނަށް ވަޒީފާގެ ފަހިފުރުސަތުތަށް ތަނަވަސްވާން އެބަޖެހެއެވެ. އުގެނުނު ތަޢުލީމާއި އެއްފެންވަރުގެ އެކަށޭނެ ވަޒީފާއަކާއި އުޖޫރައެކެވެ. ތަފާތުކުރުމެއް ނެތިއެވެ.\nސަރޙްއްދީ ސިއްޙީ ޙިދުމަތް:\nތަޢުލީމާއި ސިއްޙަތާއި ވަޒީފާގެ އިތުރުން ދިރިއުޅުމުގެ އެހެނިހެން ބޭނުންތަކަށް ޙިދުމަތުގެ ގޮތުން ތަނަވަސް ކައިރި ރަށްރަށަށާއި ވެރިރަށް މާލެއަށް މީހުން ޖަމާވުމަށް މެދުވެރިވެފައިވާ މައިގަޑު އަސްލަކީ އެފުރުސަތުތަށް އެ ސަރަހައްދުތަކުގައި ތަނަވަސްވެފައި ނުހުރުމެވެ. ސިއްޙީ ހިދުމަތްތަކަކީ އިންސާނާއަށް ކޮންމެހެން ބޭނުންވާ އަސާސީ ކަމެކެވެ. ނަމަވެސް އެކަމަށް އެކަށީގެންވާ ޑޮކްޓަރުންނާއި ވަސީލަތްތަށް ރަށުންވެސް އަދި އަތޮޅުންވެސް ލިބެން ނުހުރުމަކީ މާލެއަށް ތޮއްޖެހެން މެދުވެރިވާ މައިގަޑު އެއްސަބަބެވެ. ޑައިލިސިސް ގެ ޙިދުމަތް ރާއްޖެތެރޭގައި ދާދިފަހުން ތަޢާރަފްކުރެވިގެން ދިޔުމުގެ ސަބަބުން ކިޑްނީގެ ބަލިމީހުންގެތެރެއިން ރާއްޖޭގެ ދެކުނާއި އުތުރަށް ނިސްބަތްވާ އެތަކެއް ބަލިމީހުންގެ މިސްރާބު ވަނީ އަމިއްލަ ވަޒަނަށް ބަދަލުކޮށްފައެވެ. ނަމަވެސް ތެލަސީމީއާ ބަލީގެ ލޭއަޅަންޖެހޭ ކުދިންނާއި މީހުން އަދި ބައެއްކަހަލަ ޓެސްޓުތަކާއި އޮޕަރޭޝަންތަށް ސަރަހައްދީ ހޮސްޕިޓަލުތަކުން އަދި ރަށު ހޮސްޕިޓަލުތަކުން ހެދެން ނުހުރުމުގެ ސަބަބުން އެފަދަ ޙިދުމަތްތަކަށް ބޭނުންވާ ރައްޔިތުން ޙިދުމަތްލިބޭ ތަނަކަށް ހިޖުރަކުރަން މަޖުބޫރުވެއެވެ. މި ބަދަލުވާ ބަދަލުވުމުގައި ތޮއްޖެހެމުންދަނީ މައިގަޑު ގޮތެއްގައި އަތޮޅުތަކުގެ ވެރިކަން ކުރާ ރަށްތަކުގެ އިތުރުން ރާއްޖޭގެ ވެރިރަށް މާލެއެވެ. ނަމަވެސް މިކަންކަމުގެ ހައްލަކީ ސަރަހައްދީ ފެންވަރުގައި ނުވަތަ ފޯކަސް އައިލެންޑް ތަކެއް ތަރައްޤީ ކޮށްގެން ކަމީ ޤަބޫލްކުރަންޖެހޭ ހަޤީގަތެކެވެ. ސަރަހައްދީ ހޮސްޕިޓަލުތަކުގެ ފެންވަރު ރަގަޅުކުރުމުގެ އިތުރުން މެޑިކަލް ޔުނިވާރަސިޓީ ތަށް ރާއްޖޭގައިވެސް ތަޢާރަފްކުރެވެން އެބަޖެހެއެވެ. އަދި ހަމައެއާއެކު މިފަދަ ގޮތަކަށް މީހުން ތޮއްޖެހި އުޅެން ޖެހުމަކީ ސިއްޙީ ގޮތުން ތަފާތު މައްސަލަތަކާއި ކުރިމަތިލާންޖެހޭ ކަމެކެވެ. ދިވެހި ރާއްޖޭގެ ހިޔުމަން ރައިޓްސް ކޮމިޝަނުން ( 2008 ) ހާމަކުރައްވާ ގޮތުގައި ރާއްޖޭގެ ވެރިރަށް މާލޭގެ އަވަށެއްކަމުގައިވާ މައްޗަންގޯޅީގެ އަންހެނަކު އޭނާގެ ފިރިހެން2ދަރިންނާއިއެކު ދިރިއުޅުމަށްޓަކައި 15 ފޫޓުގެ ކޮޓަރިއެއް ކުއްޔަށްހިފާފައިވެއެވެ. އެތަނުގައި ވައިދައުރުވާނެ ގޮތެއް ނެތެވެ. އެހެންކަމުން ފިނިހޫނުމިނާއި ވައިބަންދުވެ އުދާސްއުފެދި ހަރުލަނީ ފާރުގައެވެ. ކޮޓަރީގެ ތަޅުމުގައި އުފެދޭ ފެންދައުރުކުރުމަށްޓަކައި އެމީހުންވަނީ ކޮޓަރީގެ ތަޅުމުގައި އަޅާފައިވާ ތަރުފާލުނަގާ ސިމެންތި ތަޅުން އޭގެ އަމިއްލަ ޒާތަށް ދޫކޮށްލާފައެވެ. ތޮއްޖެހިފައިވާ ކޮޓަރީގައި އެކަށީގެންވާ ވައިބޭރުކުރުމުގެ ނިޒާމެއް ނެތެވެ. ދެން ކުރިމަތިވަމުންދާނެ ސިއްޙީ މައްސަލަތަކަށް ނަޒަރު ހިންގާލަމާތޯއެވެ. މިއީ މާލޭގެ އެއްމެ ގެއެއްގެ ހާލަތެވެ. މިފަދަ ކިތަށް ގޭބިސީ ވެރިރަށް މާލޭގައި ހުންނާނެބާވައެވެ. މީހުން ތޮއްޖެހުމުގެ ސަބަބުން މީހުން ދިރިއުޅެމުންދާ ހާލު އެއްމެ ފުރިހަމައަށް އެންގޭނީ އެގޭބިސީތަކަށް ޒިޔާރަތް ކޮށްލުމުންނެވެ. ރާއްޖޭގެ އުތުރާއި ދެކުނުގައި އާބަންސެންޓަރުތަކެއް ޤާއިމް ކުރެވި ފޯކަސް އައިލެންޑްތަކެއް ޤާއިމްކުރެވި މިނިސްޓަރުގެ ވިސްނުންފުޅާއެއްގޮތަށް ޤައުމީތަރައްޤީ ބައްޓަންކުރެވިއްޖެނަމަ މިފަދަ އާޢިލާތަކުގެ އުދާސްތަކަށް ކޮންމެވެސް ވަރެއްގެ ހައްލެއް ލިބިދާނެކަމުގައި ދެކެމެވެ.\nގޯތިގެދޮރުގެ ދަތިކަން ދިމާވުމުގައި ތަފާތު ގިނަގުނަ ސަބަބުތަކެއް އެބަހުއްޓެވެ. ނަމަވެސް މިކަމުގެ މައިގަޑު އަސްލަކީ ރައްޔިތުންނަށް އެކަށޭނެ ގޯތިގެދޮރު ލިބުމުގައި ފުރުސަތުހަނިވެފައި ވުމެވެ. ދިވެހިރާއްޖޭގެ ހިޔުމަންރައިޓްސް ކޮމިޝަނުން ( 2008 ) ހާމަކުރައްވާ ގޮތުގައި މުޅިގަޢުމަށް ބަލާއިރު 12،000 އާޢިލާ ދިރިއުޅެމުންދަނީ އެކަށީގެންވާ ގޯތިގެދޮރު ނެތިއެވެ. ހަޤީގަތުގައި މިފަދަ އާޢިލާތަށް ގޯތިގެދޮރުނެތިވެ މަގުމަތީގައި އުޅެންޖެހިފައިނުވަނީ މިފަދަ އާޢިލާތަށް އެހެން އާއިލާތަކާއި މައްސުނިވެ ތޮއްޖެހިފައިވާ ހާލަތުގައި ދިރިއުޅެމުންދާތީއެވެ. އެގޮތުން ވެރިރަށް މާލޭގެ އާބާދީގެ %85 ދިރިއުޅެމުންދަނީ މިފަދަ ގޮތަކަށެވެ. އަދި ހަމައެއާއެކު ރަށްރަށުގައި ދިރިއުޅޭ އާއިލާތަކަށް ބިންނުލިބުމުގެ ދަތިކަން ކުރިމަތި ވެފައިވާއިރު ބިންލިބުނު ކަމުގައި ވީނަމަވެސް އިމާރާތްކުރާނެ ފައިސާނެތިގެން އެތަކެއް އާޢިލާތަކަކުން ގޭބިސީ އިމާރާތްކުރުމަށް ވަނީ ނުކުޅެދިފައެވެ. ރާއްޖޭގެ ހައުސިން މިނިސްޓަރ ޑރ. މުހައްމަދު މުއިއްޒު ( 2013 ) ވިދާޅުވާގޮތުގައި ގޯއްޗެއްއޮވެ އެ ގޯތީގައި އިމާރާތެއް އެޅޭނެ މާލީ ތަނަވަސްކަން ނެތް ފަރާތްތަކަށް ގޯތި އެޅުމުގެ ފުރުސަތު ހޯދައިދޭން ޖެހޭނެ. އަންނަ އަހަރަށް ލަފާކުރެވޭ ބަޖެޓަށް މިނިސްޓްރީގެ ފަރާތުން ލުއި ލޯނު ސްކީމަކަށް ފަންޑެއް ގާއިމް ކުރުމަށް ހުށަހަޅާނެ ކަމަށް މިނިސްޓަރ ވިދާޅުވެފައިވާއިރު މި ސްކީމްގެ ދަށުން ނަގާ ލޯނު އަދާކުރުމަށް ވަރަށް ފަސޭހަ ގޮތްތަކެއް ހުންނާނެކަމަށާއި އަދި އެ ލޯނަކީ އިސްލާމިކް ޝަރީއާ ހުއްދަ ކުރާ ލޯނަކަށް ވެގެންދިއުމާއެކު އެ ލޯނުން އެމީހަކު އުޅޭނެ ގެއެއް ނިންމާލެވޭނެ ވަރު ވާނެކަމަށް ވެއެވެ. ތެދުފުޅެކެވެ. 2014 ވަނަ އަހަރުގެ ތެރޭގައި މިނިސްޓަރ ވިދާޅުވިގޮތަށް ހައުސިން ލޯނުގެ ނަމުގައި ރައްޔިތުންނަށް ލޯން ލިބޭނެ އިންތިޒާމް ވަނީހަމަޖެހިފައެވެ. ނަމަވެސް ބިމެއް ނެތުމުގެ ސަބަބުންނާއި މަލީ ތަނަވަސްކަމުގެ ދަތިކަމުގެ ސަބަބުން އަދިވެސް ބޯހިޔާވަހިކަން ނުލިބިފައިތިބި އެތަކެއް އާޢިލާއެއް ރާއްޖޭގައި މަދެއް ނޫނެވެ. ދިރިއުޅުމުގެ ބޭނުންތަކަށްޓަކައި ވަޒަން ދޫކޮށް އެހެންރަށްރަށަށް ހިޖުރަކޮށް އުޅޭ އާޢިލާތަކުގެ ދިރިއުޅުމަށް ބަދަލެއް ނާދެއެވެ. އުޅެން ޖެހިފައިވަނީ ތޮއްޖެހިފައިވާ ކުޑަ ކޮޓަރިއެއްގެ ތެރޭގައެވެ. ނަތީޖާއެއްގެ ގޮތުން އެތަކެއް އިޖުތިމާއީ މައްސަލަތަކެއް ދަނީ ފެންމަތިވަމުންނެވެ. ދިވެހިރާއްޖޭގެ ހިޔުމަންރައީޓްސް ކޮމިޝަނުން ( 2008 ) ހާމަކުރައްވާ ގޮތުގައި މާލޭގެ އަވަށެއް ކަމުގައިވާ މައްޗަންގޯޅީ ގައި އަންހެނަކު އޭނާގެ6ކުދިންނާއެކު ދިރިއުޅެމުންދަނީ އެއްމެ ކޮޓަރިއެއްގައެވެ. އޭގެތެރެއިން3ކުދިންނަކީ 18 އަހަރުން މަތީގެ ކުދިންނެވެ. އެއަންހެން މީހާބުނިގޮތުގައި އެހިސާބުގަޑުގައި ދިރިއުޅޭ ގިނަމީހުންގެ ހާލަތުހުރީ ހަމަދާދި އެއްހާލެއްގައެވެ. ބައެއްފަހަރު ކުދިން ކޮޓަރިންނެރުމަށް ދެމަފިރިންނަށް ވަނީ މަޖުބޫރުވެފައެވެ. އެއީ އެއްވަގުތަކު އެހާގިނަކުދިންނަށް އެހާކުޑަކޮޓަރީގައި ނޫޅެވޭނެތީއެވެ. މިފަދަ ހާލަތްތަކުގައި ދިރިއުޅޭ ދެމަފިރިން އެކަނިވެލަން ބޭނުންވާނަމަ ޖެހެނީ ދުވަހު ކުއްޔަށް ކޮޓަރިއެއް ހިފާށެވެ. ވާހަކަދެކެވުނު ގިނަފަރާތްތަކުން އެއްބަސްވާގޮތުގައި ގުރޫޕް މާރާމާރީއާއި މަސްތުވާތަކެއްޗާއި ވައްކަމާއި ކުޑަކުދިންނަށް ޖިންސީ ގޯނާކުރުމާއި އިޖުތިމާޢީ ގިނަމައްސަލަ ތަކުގެ އަސްލަކީ މިއެވެ. އަދި ދިރިއުޅެންޖެހިފައިވާ މިފަދަ ހާލުގެ ސަބަބުން އިޖުތިމާޢީ އަދަބުތަށް ގެއްލި ، އާޢިލާތަށް ރޫޅި ޙާއްސަކޮށް މިފަދަ ގޮތަކަށް ދިރިއުޅުމަށް މަޖުބޫރުވެފައިވާ ކުޑަކުދިންނަށް މިކަންކަމާއި ގުޅިގެން ކުރަމުންދާ ނޭދެވޭ އަސަރުތަށް ވަރަށްވެސް ގިނައެވެ. މި ކަންކަމުގެ ހައްލަކީ ރާއްޖޭގެ އުތުރާއި ދެކުނުގައި އާބަންސެންޓަރުތަކެއް ޤާއިމް ކުރެވި ފޯކަސް އައިލެންޑްތަކެއް ތަރައްޤީ ކުރެވި ރާއްޖޭގެ ތަރައްޤީގެ ބާރުތަށް ރައްޔިތުންގެ އަސާސީ ހައްޤުތަށް ވީހާވެސް ބޮޑަށް އަތޮޅު ތެރޭގައި ފުޅާކުރުމެވެ. ބަޔާން މި ކުރެވެނީ 2008 ގެ ހާލަތްތަކަށް ވީނަމަވެސް 2015 ގައި ވެސް މިހާރުވެސް ރާއްޖޭގެ ވެރިރަށް މާލޭގެ ހާލަތަކީ ހަމަމިއެވެ. ތަފާތެއް ނެތެވެ. މީހުންވަނީ ތޮއްޖެހިފައެވެ. މަގުމަތީގައިވަނީ ކާރޫބާރޫ ބޮޑުވެފައެވެ.\nމަތީގައި ބަޔާންކުރެވިފައިވާ ގިނަގުނަ މައްސަލަތަކަކީ އަދިވެސް ހަޤީގަތުގައި ހައްލެއް ހޯދިފައިނުވާ އެހެންނަމަވެސް އެކަމުގެ ސަބަބުން މުޖުތަމައުއަށް އޭގެ ސީދާއަސަރުކުރަމުންދާ ކަންކަމެވެ. ރާއްޖޭގައި މައިގަޑުގޮތެއްގައި މީހުން ތޮއްޖެހި ކާރޫބާރު ބޮޑުވެފައިވާ ރަށަކީ ވެރިރަށް މާލެއެވެ. ނަމަވެސް މި މައްސަލަ އަތޮޅުތަކުގެ ބައެއް ރަށްރަށަށްވެސް ވަނީ ކުރިމަތިވެފައެވެ. ޙާއްސަކޮށް އަތޮޅުވެރިކަންކުރާ ރަށްރަށަށް މި މައްސަލަ ކުރިމަތިވެފައިވީނަމަވެސް ބިންކުޑަ އާބާދީ ބޮޑު ބައެއް ރަށްތަކުގައި މި މައްސަލަ މާލެއާއެއްވަރަށް ނޫނަސް ކުރިމަތިވެފައިވެއެވެ. މީހުން ތޮއްޖެހުމުގެ ސަބަބުން ދިމާވަމުންދާ އިޖުތިމާޢީ އެތަކެއް ގެއްލުންތަކަކަށް މި ރިޕޯޓުގައި އަލިއަޅުވާލެވިފައި ވާނެއެވެ. މި މައްސަލަތަށް ޙައްލުކުރުމަށްޓަކައި އަވަސްފިޔަވަޅުތަކެއް އެޅެންއެބަޖެހެއެވެ. މިކަމުގައި ހައްލުތަކެއް ހޯދެންއެބަޖެހެއެވެ. ސަރުކާރުން މިކަމުގައި ގެންގުޅުއްވާ ސިޔާސަތަކީ އެއްމެ ކާމިޔާބު އަދި ރާއްޖޭގެ އިޤްތިސާދާ އެއްމެ އެކަށޭނެ ސިޔާސަތު ކަމީ ޤަބޫލްކުރަންޖެހޭ ހަޤީގަތެކެވެ. އެގޮތުން މި ކަންކަމުގެ ހައްލަކީ ރާއްޖޭގެ އުތުރާއި ދެކުނުގައި އާބަންސެންޓަރުތަކެއް ޤާއިމް ކުރެވި ފޯކަސް އައިލެންޑްތަކެއް ތަރައްޤީ ކުރެވި އެތަންތަނުގައި ވަސީލަތްތަށް ޤާއިމްކުރުމެވެ. ރާއްޖެއަކީ ޖަޒީރާ ޤައުމެކެވެ. ޤައުމުގެ އުފެއްދުންތެރިކަމާއެއްވަރަށް ޤައުމުގެ ރައްޔިތުންނަށް ތަނަވަސް ހަމަޖެހޭ ދިރިއުޅުމެއް ހޯދައިދެވެން އެބަޖެހެއެވެ. ތޮއްޖެހިފައި 15 ފޫޓުގެ ކުޑަކޮޓަރިތަކުގައި ދިރިއުޅޭ އާޢިލާތަކަށް ތަނަވަސް ދިރިއުޅުމެއް ހޯދައިދެވެން އެބަޖެހެއެވެ. ނަތީޖާއަކަށް ވާނީ އިޖުތިމާއީ މައްސަލަތަކުން ސަލާމަތްވެ. ދިރިއުޅުމުގައި ކާމިޔާބު ރައްޔިތުންތަކެއް އުޅޭ ޤައުމަކަށް ދިވެހިރާއްޖެ ވެގެންދިޔުމެވެ. އަޅުގަޑުމެންގެ ކާބަފައިން އުޅުނު ރީތި އަމާންއޮމާން ސާދާ ރިރިއުޅުމާއި ދިވެހިރާއްޖޭގެ ހަމަހިމޭންކަން ޤާއިމްވެ އިންޑިއާކަންޑުގެ ހަޤީޤީ ސުވަރުގެއަށް ރާއްޖެވުމެވެ.\n1- އަހުމަދު ސާއިލް އަލީ (01 ޑިސެމްބަރ 2013 ) "މާލޭގައި އެއް ޕަސެންޓް ހުސްތަން، 10 ޕަސެންޓަށް އިތުރު ކުރަން ޖެހޭ. ނެގީ ޑިސެމްބަރ 2013 ، 01 http://www.sun.mv/36614 ން.\n2- ރާއްޖެ އެމް.ވީ ( 2014 ) މާލޭގެ ތޮށްޖެހުން ކުޑަކުރެވޭނީ އައްޑޫ ތަރައްޤީ ކޮށްގެން: އައްޑޫ ސިޓީ ކައުންސިލް. ނެގީ އޮކްޓޫބަރ 2014 ، 23 https://test.habaru.net ން.\n3- ރިސާމު ( 12 ޑިސެމްބަރ 2014 ) އެންމެ “ހިތްނުތަނަވަސް” ސޯޅަ މަންޒިލް ތަކުގެ ތެރެއިން ދެވަނަ ވެރިރަށް މާލެ. ނެގީ ޑިސެމްބަރ 2014 ، 12 http://dhivehi.com.mv/dhivehi/6065 ން.\n4- ހިޔުމަން ރައިޓްސް ކޮމިޝަން އޮފްދަ މޯލްޑިވްސް ( އޮކްޓޫބަރ 2008 ) ރެޕިޑް އެސެސްމަންޓް އޮފް ދި ހައުސިންގ ސިޓުއޭޝަން އިން ދަ މޯލްޑިވްސް. ކުރު ދިރާސާ ، ޞ 15 ، 16.\nPosted by Hamdhoon Rasheed's blog at 4:25:00 PM No comments:\nHamdhoon Rasheed's blog\nUpper South Province, G DH. Nadella, Maldives\nދިރާސާ ރިޕޯޓް: ރާއްޖޭގެ ރަށްރަށް ތޮއްޖެހުމުން އެކަ...


Ras Online - ބްރެޒީލުން ރާއްޖެއައި ދެ މީހެއްގެ އަތުން 3.12 ކިލޯގެ މަސްތުވާތަކެތި އަތުލައިގެންފި\nބްރެޒީލުން ރާއްޖެއައި ދެ މީހެއްގެ އަތުން 3.12 ކިލޯގެ މަސްތުވާތަކެތި އަތުލައިގެންފި\nމީގެ ކުރިން އަތުލައިގެންފައިވާ މަސްތުވާތަކެތި\nބްރެޒީލުން ރާއްޖެ އައި ދެ މީހެއްގެ އަތުން ޖުމްލަ 3.12 ކިލޯގެ މަސްތުވާތަކެތި އަތުލައިގެންފިއެވެ.\nކަސްޓަމްސް އިން މިރޭ ބުނެފައިވަނީ، ވައިގެ މަގުން ރާއްޖެއައި ބްރެޒިލް ރައްޔިތަކާއި ލެޓްވިއާގެ ރައްޔިތެއްގެ އަތުން މަސްތުވާތަކެތި ކަސްޓަމްސް އިން އަތުލައިގެންފައިވާ ކަމަށެވެ.\nއެގޮތުން މިދިޔަ ނޮވެންބަރު3ވަނަ ދުވަހު ރާއްޖެ އައި އުމުރުން 23 އަހަރުގެ ލެޓްވިއާ ފިރިހެނެއްގެ ޢަމަލުތައް ހުރިގޮތުން އޭނާއާއި މެދު ޝައްކުކުރެވިގެން، އޭނާގެ ލަގެޖް ކަސްޓަމްސް އިން ބަލައި ފާސްކުރިއިރު، އޭނާގެ ލަގެޖުގެ ތެރެއިން މަސްތުވާތަކެތި ކަމަށް ޝައްކުކުރެވޭ ތަކެތި ފެނިފައިވާ ކަމަށެވެ. އަދި ފުރަތަމަ މަރުޙަލާގައި މިތަކެތި ކަސްޓަމްސް އިން ޓެސްޓްކުރިއިރު މަސްތުވާތަކެތީގެ ބާވަތެއް ކަމުގައިވާ ކޮކެއިންއަށް ޕޮޒިޓިވް ވެފައިވާ ކަމަށެވެ. އަދި މި ތަކެތީގެ ބުރަދަނުގައި 2.4 ކިލޯ ހުރިކަމަށް ކަސްޓަމްސް އިން ވަނީ ބުނެފައެވެ.\nބްރެޒިލްއިން ރާއްޖެ އައި ދެ މީހެއްގެ އަތުން ޖުމްލަ 3.12 ކިލޯގެ މަސްތުވާތަކެތި އަތުލައިގެންފި. pic.twitter.com/4djaqbP3zE\n— Maldives Customs (@CustomsMv) January 13, 2021\nއަދި 2020 ނޮވެންބަރު 28 ވަނަ ދުވަހު ރާއްޖެ އައި 21 އަހަރުގެ ބްރެޒިލް ފިރިހެނެއްގެ ޢަމަލުތައް ހުރިގޮތުން އޭނާއާއި މެދު ޝައްކު ކުރެވިގެން ބަލައި ފާސްކުރުމުން އޭނާގެ ހަށިގަނޑުގައި ފޮރުވައިގެން މަސްތުވާތަކެތި ރައްކާކޮށްފައިހުރި 66 ކެޕްސޫލް ފެނިފައިވާ ކަމަށެވެ. އަދި ފުރަތަމަ މަރުޙަލާގައި މިތަކެތި ކަސްޓަމްސް އިން ޓެސްޓުކުރިއިރު މަސްތުވާތަކެތީގެ ބާވަތެއް ކަމުގައިވާ ކޮކެއިންއަށް ވަނީ ޕޮޒިޓިވް ވެފައެވެ. މިމީހާގެ އަތުން އަތުލައިގަނެވެނު މަސްތުވާތަކެތީގެ ބަރުދަނުގައި 654 ގްރާމް ހުރިކަމަށް ކަސްޓަމްސް އިން ވަނީ ބުނެފައެވެ.\nމިމައްސަލަތަކުގައި އަތުލައިގަނެވުނު މަސްތުވާތަކެތީގެ މަގުމަތީ އަގު ދިހަ މިލިއަން ނުވަލައްކަ އެކާވީސްހާސް ހަތަރުސަތޭކަ ރުފިޔާއަށް އަރާ ކަމަށާއި، އަދި މި މަސްތުވާތަކެއްޗާއި، އެތަކެތި އެތެރެކުރުމަށް މަސައްކަތް ކުރި މީހުން ފުލުހުންނާ ޙަވާލުކޮށްފައިވާ ކަމަށް ކަސްޓަމްސް އިން ވަނީ ބުނެފައެވެ.


French Cup: Saint Etienne balikoh PSG inn Champion kan hoadhaifi - AO News\nފްރެންޗް ކަޕް: ސެއިންޓް އެޓިއެން ބަލިކޮށް ޕީއެސްޖީން ޗެމްޕިއަންކަން ހޯދައިފި\nފްރެންޗް ކަޕްގެ ފައިނަލް މެޗުގައި 1-0 އިން ސެއިންޓް އެޓިއެން ބަލިކޮށް ޕީއެސްޖީން އެ މުބާރާތުގެ ޗެމްޕިއަންކަން ހޯދިއިރު، އެ ޓީމުގެ ޒުވާން ތަރި ކިލިއަން އެމްބާޕޭ އަށް އަނިޔާވެ ހާސްކަމާ ކުރިމަތިލާން ޖެހިއްޖެއެވެ.\nމިއީ މި މުބާރާތުގެ ޗެމްޕިއަންކަން ޕީއެސްޖީން ހޯދި 13 ވަނަ ފަހަރެވެ.\nއެގޮތުން ރޭގެ މެޗަކީ ކޮވިޑް-19ގެ ސަބަބުން ކުޅިވަރު ހަރަކާތްތައް ހުއްޓުމަކަށް ގެނެސްފައިވާ ފްރާންސްގައި ސަޕޯޓަރުން ވައްދައިގެން ކުޅުނު ރަސްމީ ފުރަތަމަ މެޗެވެ. އެކަމަކު، މީގެކުރިން ޕީއެސްޖީން ވަނީ މަދު ސަޕޯޓަރުންތަކަކާއެކު އެކުވެރިކަމުގެ މެޗުތަކެއް ކުޅެފައެވެ.\nޕެރިހުގެ ސްޓެޑް ޑެ ފްރާންސްގައި ރޭ ކުޅުނު މެޗުގައި ފެނިގެންދިޔަ ހަމައެކަނި ލަނޑު، ފުރަތަަމަ ހާފުގެ 14 ވަނަ މިނެޓުގައި ކާމިޔާބުކޮށްދިނީ ބްރެޒިލްގެ ތަރި ނޭމާ އެވެ. މިއީ ސެއިންޓް އެޓިއެންގެ ކުޅުންތެރިންނަށް ހެދުނު ގޯހެއްގެ ފައިދާނަގައި އެމްބާޕޭ ތަނަވަސްކުރި ފުރުޞަތަކުން ނޭމާ ކާމިޔާބުކުރި ގޯލެކެވެ.\nޕީއެސްޖީން ލަނޑުޖެހިތާ މާގިނައިރުތަކެއް ނުވަނީސް، އެ ޓީމުގެ ތިލޯ ކެރާ އާއި އެމްބާޕޭ ވަނީ ލިބުނު އަނިޔާއެއްގެ ސަބަބުން ބަދަލުކޮށްފައެވެ. އެމްބާޕޭ އަށް އަނިޔާވީ ސެއިންޓް އެޓިއެންގެ ޑިފެންޑަރު ލޮއިކް ޕެރިން ކުރި ޓެކުލެއްގެ ސަބަބުންނެވެ. މި ފައުލްއާ ގުޅިގެން ޕެރިން އަށް ރެފްރީ އެންމެ ފުރަތަަމަ ރީނދޫ ކާޑެއް ދެއްކުމަށްފަހު، ފަހުން ވީއޭއާރްގެ އެހީ ހޯދުމަށް ފަހު ވަނީ ރަތް ކާޑު ދައްކާ ދަނޑުން ފޮނުވާލައިފައެވެ.\nމިވަގުތު ރަނގަޅު ފޯމެއްގައި ހުރި އެމްބާޕޭ އަށް މި ލިބުނު އަނިޔާގެ ސަބަބުން އިޓަލީގެ އެޓަލާންޓާއާ ދެކޮޅަށް ޕީއެސްޖީ އަށް އަންނަ މަހު އޮތް ޔުއެފާ ޗެމްޕިއަންސްލީގުގެ ކުއާޓާ ފައިނަލް މެޗުގައި ކުޅެވޭނެކަމާމެދު ވަނީ ސުވާލު އުފެދިފަ އެވެ. އެމްބާޕޭ ވަނީ މި ސީޒަނުގައި އެ ޓީމަށް މިހާތަނަށް ކުޅުނު 33 މެޗުގައި 30 ލަނޑު ޖަހާފައެވެ.\nޕީއެސްޖީ އަށް ދެން އޮތީ އަންނަ އޮގަސްޓްމަހުގެ އެއްވަނަ ދުވަހު އޮލިމްޕިކް ލިޔޯން އާ ދެކޮޅަށް ކުޅޭ ލީގު ކަޕްގެ ފައިނަލް މެޗެވެ. އޭގެ 12 ދުވަސް ފަހުން އެ ޓީމު ނިކުންނާނީ އެޓަލާންޓާއާ ދެކޮޅަށެވެ.\nކިލިއަން އެމްބާޕޭކުޅިވަރުފްރާންސްފްރެންޗް ކަޕްދުނިޔެސެއިންޓް އެޓިއެންޕީއެސްޖީ


Iraq'gai America sifain thibey askaree base akah amaazukoh rocket...\nއިރާގުގައި އެމެރިކާ ސިފައިންތިބޭ އަސްކަރީ ބޭސްއަކަށް އަމާޒުކޮށް ރޮކެޓް ހަމަލާތަކެއް ދީފި\nމިހަމަލާތަކުގައި މަދުވެގެން އިރާގުގެ ހަތަރު ސިފައިން ވަނީ ޒަޚަމްވެފައި\nމިހަމަލާތަކުގެ ޒިންމާ އެއްވެސް ފަރާތަކުން އަދި ނުނަގާ\nކ. މާލެ | 12 ޖެނުއަރީ 2020 | އާދީއްތަ 23:00 | 10,587\nއިރާގުގެ ވެރިރަށް ބަޣްދާދުގައި ހުރި އެމެރިކާގެ އަސްކަރީ ބޭސްއަކަށް އަމާޒުކޮށް ރޮކެޓް ހަމަލާތަކެއް ވަނީ ދީފައި - އަލްޖަޒީރާ\nއިރާގުގެ ވެރިރަށް ބަޣްދާދުގެ އުތުރު ސަރަހައްދުގައި އެމެރިކާ ސިފައިން ތިބޭ އަސްކަރީ ބޭހަކަށް އަމާޒުކޮށް ރޮކެޓް ހަމަލާތަކެއް ދީފި އެވެ.\nއިރާގުގެ އަސްކަރިއްޔާގެ އޮފިޝަލަކާއި ހަވާލާދީ އަލްޖަޒީރާއިން ބުނާގޮތުން މިހަމަލާތަކުގައި މަދުވެގެން އިރާގުގެ ހަތަރު ސިފައިން ވަނީ ޒަޚަމްވެފައެވެ. މިހަމަލާތަކުގައި އެމެރިކާ ސިފައިންގެ އެއްވެސް މީހަކަށް އަނިޔާވިކަމުގެ ރިޕޯޓެއް އަދި ނުލިބެ އެވެ.\nހަމަލާތައް އަމާޒުކޮށްފައިވަނީ ބަލަދް އެއަރބޭސްއަށް ކަމަށް ރިޕޯޓްތައް ބުނެއެވެ. ނަމަވެސް ހަމަލާދިން އިރު އެތަނުގައި ތިބޭ އެމެރިކާގެ ގިނަ ސިފައިންވަނީ އެއަރބޭސް ދޫކޮށް ގޮސްފައިކަމަށް އޭއެފްޕީ އާ ހަވާލާދީ އަލްޖަޒީރާއިން ބުނެއެވެ.\nރޮކެޓް ހަމަލާތަކުގެ ތެރެއިން ބައެއް ހަމަލާތައް އެއަރބޭސް އަށް އަމާޒުވެފައިވާއިރު އަނެއް ބައި ހަމަލާތައް އަމާޒުވެފައިވަނީ އެއަރބޭސްގެ ގޭޓަށްކަމަށް އިރާގުގެ ސަލާދިން ޕްރޮވިންސްގެ ޕޮލިސް އޮފިސަރ ކާނަލް މުހައްމަދު ޚާލީ ވަނީ ބުނެފަ އެވެ. އަދި ޒަޚަމްވެފައިވަނީ ގޭޓްގައި ފޯރިއަށް ތިބި ސިފައިންކަމަށްވެސް ކާނަލް މުހައްމަދު ޚާލި ބުނެއެވެ.\nމިހާތަނަށް އައިއިރު މިހަމަލާގެ ޒިންމާ އެއްވެސް ފަރާތަކުން ނަގާފައެއް ނުވެއެވެ. މިދިޔަ ހަފްތާ ނިމެމުންދަނިކޮށް އިރާނުންވަނީ އިރާގުގައި ހުންނަ އެމެރިކާގެ އަސްކަރީ ދެ ބޭސްއަކަަށް އަމާޒުކޮށް މިސައިލް ހަމަލާތަކެއް ދީފަ އެވެ. އަދި އޭގެކުރިން ބަޣްދާދުގައި އެމެރިކާގެ އެމްބަސީ ހުންނަ ސަރަހައްދަށްވެސް ރޮކެޓް ހަމަލާތަކެއް ވަނީ ފޮނުވާލާފަ އެވެ.\nއެމެރިކާއިން ދިން ވައިގެ ހަމަލާތަކެއްގައި އިރާނުގެ ސަލާމަތީ ބާރުތަކުގެ އެންމެ މަތީވެރިޔާ ގާސިމް ސުލައިމާނީ އަވަހާރަކޮށްލުމާއި ގުޅިގެން މެދުއިރުމަތީގެ ސަރަހައްދަށް ވަނީ ވަރަށް ބޮޑަށް ނުތަނަވަސްކަން ވެރިވެފަ އެވެ.


FAM ge massala hahlluvaanee interim committee akaa havaalukohggen:...\nއެފްއޭއެމްގެ މައްސަލަ ހައްލުވާނީ އިންޓަރިމް ކޮމިޓީއަކާ ހަވާލުކޮށްގެން: އަލީ ވަހީދު\nފީފާގެ މަންދޫބުންނާ އަލީ ވަހީދު ވަނީ ބައްދަލުކުރައްވާފައި\nކ. މާލެ | 13 މާރޗް 2019 | ބުދަ 22:38 | 2,571\nއެފްއޭއެމްގެ އެކްސްކޯ ބައްދަލުވުމެއްގެ ތެރެއިން - ފޭސްބުކް\nއެފްއޭއެމްއަށް ދިމާވެފައިވާ މައްސަލަ ހައްލުވާނީ އިންޓަރިމް ކޮމިޓީއަކާ ތަން ހަވާލުކޮށްގެން ކަމަށް ޔޫތު މިނިސްޓަރ އަލީ ވަހީދު ވިދާޅުވެއްޖެއެވެ.\nޔޫތު މިނިސްޓްރީގައި ބުދަ ދުވަހު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އަލީ ވަހީދު ވިދާޅުވީ، ބުދަ ދުވަހު ފީފާއިން އެފްއޭއެމްއާއެކު ޔޫތު މިނިސްޓްރީއާ ބައްދަލު ކޮށްފައިވާ ކަމަށާއި، މި ބައްދަލުވުމުގައި އެފްއޭއެމްގެ ކަންތައް ހައްލުވާނީ އިންޓަރިމް ކޮމިޓީއަކާ އެފްއޭއެމް ހަވާލުކޮށްގެން ކަމަށް ލަފާދީފައިވާނެ ކަމަށެވެ.\nފީފާއިން އަންގާރަ ދުވަހު ކްލަބްތަކާ ބައްދަލު ކުރުމަށް ފަހު، އެކްސްޓްރާ އޯޑިނަރީ ކޮންގްރެސްއެއް ބޭއްވުމަށް އަދަދު ހަމަނުވާ ކަމަށް ނިންމި ނިންމުމާއެކު، އެފްއޭއެމްގެ މައްސަލައަށް ހައްލު ލިބިގެން ދިޔަ ކަމަށް ގަބޫލުނުކުރާ ކަމަށް އަލީ ވަހީދު ވަނީ ވިދާޅުވެފައެވެ.\nއަލީ ވަހީދު ވިދާޅުވީ، ފުޓުބޯޅައިގެ ކަންކަން ބެލުމަށް އެކުލަވާލާފައިވާ ކޮމިޓީތަކާ ގުޅިގެން ފީފާ އަދި އޭއެފްސީގެ އެއްވެސް ކަންބޮޑުވުމެއް ނެތްކަން އެ ފަރާތްތަކުން ލަފާ އަރުވާފައިވާ ކަމަށެވެ.\nނަމަވެސް އަންގާރަ ދުވަހު ހިނގައިދިޔަ ކަންކަމަށް ފަހު އެ ދެ ކޮމިޓީވެސް އުވާލަން ނިންމާ، ފީފާއިން ރާއްޖޭގެ ފުޓުބޯޅައަށް ހައްލު ހޯދައިދިނުމަށް އެދި ދަންނަވާފައިވާނެ ކަމަށް އަލީ ވަހީދު ވިދާޅުވިއެވެ.\nއެކްޓިންގ ޔޫތު މިނިސްޓަރުކަމާ ހަވާލުވުމަށް ފަހު ރާއްޖޭގެ ފުޓުބޯޅައަށް ދިމާވެފައިވާ މައްސަލަތައް ބަލައި ދިރާސާ ކުރުމަށް "ޑިސްޕިއުޓް ރިޒޮލިއުޝަން ކޮމިޓީ" ގެ ނަމުގައި އަލީ ވަހީދު ކޮމިޓީއެއް އުފައްދަވާފައިވާއިރު، މިނިސްޓަރ އަހުމަދު މަހުލޫފް ވަނީ ރާއްޖޭގެ ފުޓުބޯޅައިގެ މައި އިދާރާގައި ބޮޑެތި މައްސަލަތަކެއް ހުރި ކަމަށް ފާހަގަކޮށް އެކަންކަން ބެލުމަށް ހާއްސަ ކޮމިޓީއެއް އެކުލަވާލާފައެވެ.


Kobaa diet? Aharu dhebaivejje!\nކޮބާ ޑައެޓު؟ އަހަރު ދެބައިވެއްޖެ!\nޑައިޓް ކުރުމުގެ އާދަ ރަނގަޅު ގޮތުގައި ކުރިޔަށް ގެންދަން އަށަގަންނުވަންޖެހޭ\nއަހަރު ފެށޭއިރު ކަމާކަންފަށާފައި އެ އަހަރު ކުރާނެ ކަންކަން ވަރަށް ރަނގަޅަށް ވިސްނައި ކަންތައްތަކެއް ކުރަން ކަނޑައަޅައެވެ. ދެ ތިން މަހެއްވާ އިރު "އަދި ދުވަސް އެބައޮތް" ވިސްނުމުގައި އަދިވެސް މަޑުކޮށްލެވެއެވެ. ނަމަވެސް ދިރިއުޅުމަށް ހެޔޮ ބަދަލެއް ގެންނަން ބޭނުންނަމަ އަމަލު ކުރަންވީ ވަގުތަކީ މިއީއެވެ. އަހަރެއް ދެބައިވެގެން މި ދިޔައީ އެވެ.\nއާ އަހަރަށް މަރުހަބާ ކިޔުމަށް ހަދާ ގޯލްތަކުގެ ތެރޭގައި ދުޅަހެޔޮ ސިއްހަތެއްގައި ހުރުމަށާއި ހަށިގަނޑަށް ފައިދާ ހުރި ކާނާ ކެއުމާއު ހަށިގަނޑަށް ގެއްލުންވާ ކާނާއާއި ދުރުވުން މިއީ އެންމެ އާއްމުއެއް ގޯލެވެ. އެންމެ ކުރަން އުދަނގޫ އަދި ވަރަށް ބޮޑު ޗެލެންޖަކަށް މިކަން އޮންނަނީ ވެފައެވެ. އަހަރުގެ ފުރަތަމަ ކޮޅު މި ކަންކުރަން ބާރަށް ހިފައިފައި ހުއްޓަސް އަހަރު މެދާ ހިސާބަށްދާ އިރު މިއީ ކުރަން ގަސްދުކުރި ނުވަތަ ކުރަން ނިންމި ކަމެއް ކަމަށް ހަނދާންވެސް ނުހުންނަ ފަހަރު އޮންނަނީ ގިނަ ވެފަ އެވެ.\nދެމެހެއްޓެނިވި ގޮތެއްގައި ހަށިގަނޑަށް ފައިދާ ހުރި ކާނާ ކެއުމަށް މި ބަދަލު ގެންނަންވީ މަޑުމަޑުން ލަސްލަހުންނެވެ. ކުއްލިއަކަށް ހުރިހާ އެއްޗެއް ބަދަލު ކޮށްލުމަށް އުނދަގޫ ވެދާނެ އެވެ. އަދިވެސް މި ކަން ކުރުން ބޭނުންނަމަ ތިރީގައި މިވާ ކުދިކުދި ކަންކަން ކޮށްގެން މި ކަން ކުރެވިދާނެ އެވެ.\nޕްރޮސެސްކޮށްފައިވާ ކާނާއާ ދުރުވުން\nސޮސެޖާއި ޗިޕްސް އަދި ނޫޑުލްސް އަކީ އާއްމުކޮށް ކޮންމެ ދުވަހަކު ކާ އެއްޗެއް ނަމަ މި ތަކެތީގެ ބަދަލުގައި ހަށިގަނޑަށް ފައިދާ ހުރި ތަރުކާރީ އާއި މޭވާ އަދި ހޯލްގްރެއިންގެ ބާވަތްތައް ކެއުމުގެ ތެރޭގައި ހިމަނާށެވެ. މީގައި ހަށިގަނޑަށް ބޭނުންވާ ނިއުޓިރިއެންޓްސް ގެ މާއްދާތައް ކަމުގައިވާ، ޕްރޮޓީން، ފައިބަރު ހެލްތީ ފެޓްސް ވިޓަމިން އަދި މިނަރަލް ހިމެނޭނެ އެވެ. އެހެންކަމުން މެންދުރު ކެއުމަށާއި ރޭގަނޑު ކެއުމަށް ކޮންމެވެސް ތަރުކާރީ ހިމަނާ އެހެން ގަޑިތަކުގައި ލުއި ކާނާއެއްގެ ގޮތުގައި ކާލަންވީ މޭވާއެކެވެ. އާއްމުކޮށް ޕްރޮސެސްކޮށްފައިވާ ލުއިކާނާއިން ހަށިގަނޑަށް ދައިދާ ހުރި އެއްޗެއް ނުލިބި އެތަށް ކެލަރީއެއް އެތެރެ ވެގެން ދެއެވެ.\nހަކުރު ގިނަ ބުއިންތަކަށް ނޫނެކޭ ބުނަންވީ\nހަކުރު ގިނަ ފިޒީ ބުއިންތަކުން ޓައިޕް2 ޑައިބެޓީސް އާއި އާދަޔާ ހިލާފަށް ފަލަވުމާއި މީހާ ކައިރި ކުރުމުގެ އިތުރުން ލިވާއަށް ގެއްލުންވުމާއި، އަވަހަށް މުސްކުޅިވުން އަދި އެންޒައިޓީ ވެސް މީހާއަށް އާދެއެވެ. އެހެން ކަމުން އުމުރުގެ މި އޮތްބައިގައި ދެން ހަކުރު ގިނަ ޖޫސްތަކާއި ފިޒީ ބުއިންތަކުގެ ބަދަލުގައި އިންފިއުސްޑް ވޯޓާ ނުވަތަ މޭވާ އަޅައިގެން އޭގެ ރަހަ ފެނަށް ލައްވާ ތައްޔާރުކުރާ ފެން ބުއިމަށް އާދަ ކުރެވިދާނެ އެވެ.\nފައިދާހުރި ކާނާ ހޯދާފައި ބެހެއްޓުން\nބަނޑުހައިވާއިރަށް އެންމެ ފަސޭހައިން ކުރެވޭ ކަމަކީ ފެންނަ ކޮންމެ އެއްޗެއް ކާލެވެނީ އެވެ. މީގެ ބަދަލުގައި ސިއްހަތަށް ފައިދާ ހުންނަ މޭވާ މޭޒުމަތީގައި ވަށިގަނޑަކަށް އަޅާފައި ބެހެއްޓިދާނެ އެވެ. ނަޓްސް އާއި އެކި ކަހަލަ ސީޑްސް ވެސް ދަޅުދަޅަށް އަޅާ ބެހެއްޓިދާނެ އެވެ. އަދި އަބަދުވެސް ފަސޭހައިން ތައްޔާރުކޮށްލެވޭނެ ފައިދާ ހުރި އެއްޗަކަށް ބޭނުންވާ ހުރިހާ އެއްޗެއް ގޭގައި ހޯދާ ބެހެއްޓިދާނެ އެވެ.\nކާ މިންވަރު މަދުކުރުން\nވަގުތުން ވަގުތަށް ހުދުފުށު ބަދަލުގައި އާޓާ ފުށު ރޮށި އަދި ހުދު ބަތުގެ ބަދަލުގައި ރަތްހަނޑޫ އަށް ބަދަލު ކޮށްލަން އުނދަގޫ ވެދާނެ އެވެ. މިހެން ވާނަމަ ކެއުމުގެ ޕޯޝަން ކުޑަކޮށް ހަމަ އިހުގައި ކެއުން ބެހެއްޓި ގޮތަށް ބަހައްޓާށެވެ. ޕާސްތާ ފަދަ އެއްޗެއް ކައްކާއިރު ވެސް މިނައިގެން ކެއްކުމާއި ތަށްޓަށް އަޅާާއިރުވެސް ހަމަ ޖޯޑެއްގެ ޕާސްތާ ކެއުމަށް ތައްޓަށް އެޅިދާނެ އެވެ. ސައިންސް ވެރިން ބުނާ ގޮތުގައި މާ ބޮޑު ތައްޓަކަށް ކާނަމަވެސް ވިސްނޭނީ އަދި ބަނޑުފުރާ ނުކެވޭ ކަމަށެވެ. އެހެންކަމުން ކާތަށި ކުޑަކުރުމަކީ ޕޮޝަން ކުރުމަށް އެހީތެރިވާނެ ކަމެކެވެ.\nޑައެޓަށް ލާންވީ ޕްރޮބަޔޮޓިކްސް\nޔޯގަޓާއި، އެޕެލް ސިޑާ ވިނެގާ ފަދަ ތަކެތި ގިނަގިނައިން ކެއުމަށް އާދަކުރަންވީ އެވެ. މިތަކައްޗަކީ އޭގައި ގޮހޮރަށް ފައިދާ ކުރެވޭ ބެކްޓީރިއާ ހުރުމުގެ ސަބަބުން ހަޖަމު ކުރުމަށާއި، ނިއުޓިރިއެންޓްތަށް ދަމައިގަތުމަށާއި ދިފާއީ ނިޒާމް ވަރުގަދަ ކުރުމަށް އެހިތެރިވެދޭނެ ތަކެއްޗެވެ.\nގިނައިން ފެންބޮއެ ހައިޑްރޭޓް ކުރުން\nގިނައިން ފެންބޮއެ ހައިޑްރޭޓް ކުރުމަކީވެސް އޭގެ ސަބަބުން ހަށިގަނޑަށް އެތަށް ފައިދާ ކުރާނެ ކަމަކެވެ. މި ކުދި ބަދަލު ގެނެސްގެން 2019 ވަނަ އަހަރަކީ އުމުރުގައި އައި އެންމެ ދުޅަހެޔޮއަހަރު ކަމުގައި ހެދުމަށް އަދިވސް ފުރުސަތު އެބައޮތެވެ.


Covid-19: Foakaidhoogai Huri Kurehdhoo Muvazzafehgge Sample Naganee - Vaguthu\nކޮވިޑް-19: ފޯކައިދޫގައި ހުރި ކުރެއްްދޫ މުވައްޒަފެއްގެ ސާމްޕަލް ނަގަނީ\nށ. ފޯކައިދޫގައި އައިސޮލޭޓްކޮށްފައިވާ ޅ، ކުރެއްދޫ ރިސޯޓުގެ ދެ މުވައްޒަފުންގެ ތެރެއިން އެކަކު ކޮވިޑް-19 އަށް ޓެސްޓު ކުރަން އެރަށަށް ޓީމެއް ގޮސްފިއެވެ.\n"ވަގުުތު"އަށް އެނގިފައިވާގޮތުން، އައިސޮލޭޓްކޮށްފައިވާ އެ ރިސޯޓުގެ ދެ މުވައްަޒަފުންގެ ތެރެއިން އެއް މުވައްޒަފަކު ކޮވިޑް-19 އަށް ޓެސްޓުތައް ހަދަނީ އޭނާގެ ގައިން އެ ވައިރަސްގެ އަލާމާތްތަކެއް ފެނުމުންނެވެ.\nމައުލޫމާތު ލިބޭގޮތުގައި، އެ ޓެސްޓުތައް ހެދުމުގައި ހަރަކާތްތެރިވަމުން ދަނީ ށ. އަތޮޅު ހޮސްޕިޓަލްގެ ޓީމެކެވެ.\nއެނގިފައިވާގޮތުން، އޭނާ އައިސޮލޭޓް ކުރިއިރު، ގައިން އެ ބަލީގެ އެއްވެސް އަލާމާތެއް ފެނިފައެއް ނުވެއެވެ.\nއޭނާގެ އިތުރުން، ކުރެއްދޫގެ އިތުރު މުވައްޒަފަކާއި، އޭނާގެ އާއިލާ ދެ މީހަކު ވަނީ ފޯކައިދޫގައި އައިސޮލޭޓްކޮށްފައެވެ.\nމި އެންމެންވެސް އައިސޮލޭޓް ކޮށްފައި ވަނީ، ރައްކާތެރިކަމުގެ ފިޔަވަޅެއްގެ ގޮތުންނެވެ.\nމިކަމާއި ގުޅޭގޮތުން އެޗްޕީއޭގެ ބަހެއް އަދި ނުލިބެއެވެ.\nރާއްޖެއިން މިހާރު ވަނީ ކޮވިޑް-19 ފެނިފައެވެ. ކުރެއްދޫގައި މަސައްކަތް ކުރާ ދެ މުވައްޒަފަކު ކޮވިޑް-10 އަށް ޕޮޒިޓިވްވިއިރު، މި ދެ މީހުންނަށް މި ބަލި ޖެހިފައިވަނީ، ކުރެއްދޫ ރިސޯޓުގައި ޗުއްޓީ ހޭދަ ކުރުމަށްފަހު 1 މާރިޗުގައި އެނބުރި ޤައުމަށް ދަތުރުކުރި އިޓަލީ ވިލާތުގެ ފަތުރުވެރިއެއްގެ ފަރާތުން ކަމަށް މިހާތަނަށް ހޯދުނު ހޯދުންތަކުން ދައްކާ ކަމަށް އެޗްޕީއޭ އިން ވިދާޅުވެއެވެ.\nމާޗް 8, 2020 18:29\nނަރުހުން މާސް ކް އެޅުނީމަ ނިމުނީތަ..މާސް ކް އެޅިގޮތަށް އަތަށް އަންގި ލައްވަން ނޭގުނީތަ ނޫނީ ނެތީތަ އަންގި..ފާޑު ކީމަބުނާނެ ފާޑު ކިޔަނީއޭ ސަލާމަތަށްދޯ މާސް ކްއެޅީ..އެގޮތަށް އަންގިވެސްލައްވަނީ ސަލާމަތަށް..އަލީވަހީދު އަމީނު ހޭލުންތެރި ކުރުވިގޮތަ ކީ މިއީތަ... ކަރާއޮއް ބުރުއްސަން މިރޭވެސްއަރާނެ...\nމާޗް 8, 2020 19:21\nތިޔައީ ސައިންޓިސްޓެއް، ޑޮކްޓަރެއް، ޅެންވެރިއެެއް\nދެން ކޮމެންޓެއް ކޮށްލީދޯ\nއަންގިއޭ މާސްކޭ އަތޭ ތިޔަ ކިޔަނީ\nނަރުހުން އެ އުޅެނީ ބަލިމީހާ ކާރިއަކު އެއްނޫން. ހޮސްޕިޓަލް މުއައްޒަފުން ޑްރެސް އަޕް ކުރުމުގަ އެހީވަނީ.\nމާޗް 8, 2020 20:44\nއެއީ މާލެއިން އުތުރަށް ދަތުރު ކުރާ ލޯންޗެއްދޯ މަނަދޫއިން އެރި ކަމުގަ ވާނަމަ ވަރައް ގިނަމީހުންނާ ބައްދަލުވެފަ ހުންނާނީ\nކޮންމެހެނެއް ވީނަމަވެސް އަންގިމަހައިގެން ނަރުހުން ކުރަންއެޅުއްވާ ކަމަކަށް އުނދަގޫވާނެ އެ އެއްޗެއް އައްސަން ނުވަތަ ގޮށެއްޖަހަން އަންގި މަހައިގެން އުނދަގޫވާނެ


Villa ge resort thakun tax nudhakkaathaa 10 mas | Mihaaru\nފިނޭންސް މިނިސްޓްރީގެ އިމާރާތުގެ ބޭރުގައި ބަޔަކު މަޑުކޮށްލައިގެން.---މިހާރު ފޮޓޯ\nވިލާގެ ރިސޯޓުތަކުން ޓެކްސް ނުދައްކާތާ 10 މަސް\n21 ޖެނުއަރީ 2018 - 20:39 125 comments\nވިލާ ޝިޕިން އެންޑް ޓްރޭޑިންގެ ފަރާތުން ހިންގާ ހަތަރު ރިސޯޓަކުން މިދިޔަ މާޗު މަހުން ފެށިގެން ޖީއެސްޓީ އާއި ގްރީން ޓެކްސް ނުދައްކާ ކަމަށާއި އޭގެ އަދަދު 5.1 މިލިޔަން ޑޮލަރަށް އަރާ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ބުނެފި އެވެ.\nވިލާ ކުންފުނީގެ ހަތަރު ރިސޯޓެއްގައި ހުރި ބަނގުރާ ކަސްޓަމްސްގެ ބެލުމުގެ ދަށަށް ގެންދަން އެ އިދާރާއިން ފަށާފައިވާ އޮޕަރޭޝަނުގައި މީރާއިން ބައިވެރިވާ ކަމަށް ދެކެވޭ ވާހަކަތައް ދޮގުކޮށް އެ އޮތޯރިޓީން ނެރުނު ނޫސް ބަޔާނެއްގައި ބުނީ ވިލާގެ ރިސޯޓުތަކުގެ ކުލީގެ ގޮތުގައި ދައްކަން ޖެހޭ 18.9 މިލިޔަން ޑޮލަރު ދައްކާފައި ނުވާތީ މިދިޔަ މާޗު މަހުން ފެށިގެން ފިޔަވަޅު އަޅާފައިވާ ކަމަށެވެ. އަދި ޖީއެސްޓީ އާއި ގްރީން ޓެކުހަކީ ރާއްޖެ އަށް އަންނަ ޓޫރިސްޓުން ދިވެހި ދައުލަތަށް ދެއްކުމަށް ޓެކްސް ދައްކާ ފަރާތާ ހަވާލުކުރާ ފައިސާއަކަށް ވީ ނަމަވެސް މިދިޔަ މާޗު މަހުން ފެށިގެން މިއަދާ ހަމައަށް ޖީއެސްޓީ އާއި ގްރީން ޓެކްސް ވިލާގެ ރިސޯޓުތަކުން އެއްގޮތަކަށް ވެސް ދައްކާފައިި ނުވާ ކަމަށް މީރާއިން ބުންޏެވެ.\nމީރާއިން ފިޔަވަޅު އަޅާފައިވަނީ ވިލާގެ ސަން އައިލެންޑާއި ޕެރަޑައިސް އައިލެންޑް އަދި ފަން އައިލެންޑްގެ އިތުރުން ހޮލިޑޭ އައިލެންޑް ރިސޯޓާ މެދު އެވެ.\nއެ އޮތޯރިޓީން ބުނިގޮތުގައި ރިސޯޓުތަކާ މެދު ފިޔަވަޅު އެޅީ ޓެކްސް ދައްކާ އެހެން ފަރާތްތަކާ މެދު ވެސް އަމަލު ކުރާ އުސޫލުގެ ދަށުން، ތަފާތު ކުރުމެއް ނެތި ކަމަށެވެ.\n"މި އޮތޯރިޓީން ފިޔަވަޅު އަޅަނީ މީރާ އެންފޯސްމެންޓް ޕޮލިސީގެ ދަށުން، ކަނޑައަޅާފައިވާ އިޖުރާއަތްތައް ފުރިހަމަކޮށް، ޓެކްސް ދައްކާ އެންމެންގެ މެދުގައި ހަމަހަމަ އުސޫލަކުންނެވެ. ގާނޫނީ ތަރަހައިން ބޭރުން އަދި އެއްވެސް ވިޔަފާރިއަކަށް ގެއްލުން ދިނުމުގެ މަގްސަދުގައި މި ތަނުން ފިޔަވަޅު އަޅާފައެއް ނުވާނެ އެވެ. އެހެންވެ، މީރާގެ މަސައްކަތާއި ތަސައްވުރަށް އުނިކަން ގެނައުމުގެ ގޮތުން ހަގީގަތެއް ނެތް ވާހަކަ ނުފެތުރުމަށް އިލްތިމާސް ކުރަމެވެ." މީރާގެ ބަޔާނުގައި ބުނެފައި ވެ އެވެ.\nކަސްޓަމްސްއިން އިއްޔެ ފަން އައިލެންޑަށް އަރައި ގިނަ އަދަދެއްގެ ރާ އެ އިދާރާގެ ބެލުމުގެ ދަށަށް ގެންގޮސްފައިވާ އިރު އެހެން ތިން ރިސޯޓެއް ކަމަށްވާ ސަން އައިލެންޑާއި ހޮލިޑޭ އައިލެންޑާއި ޕެރަޑައިސް އައިލެންޑް ރިސޯޓަށް އަރައި އެ ތަންތަން ފާސްކޮށް، ކަސްޓަމްސްގެ ބެލުމުގެ ދަށަށް ބަނގުރާ ގެންދާނެ ކަން ވަނީ އަންގައިފަ އެވެ.\nވިލާގެ ސަން އައިލެންޑާއި ޕެރަޑައިސް އައިލެންޑް އަދި ފަން އައިލެންޑްގެ އިތުރުން ހޮލިޑޭ އައިލެންޑް ރިސޯޓަށް ރަލާއި އޫރުމަސް އެތެރެކުރުމުގެ ހުއްދަ މިދިޔަ އަހަރުގެ މާޗް 22 އިން ފެށިގެން ހުއްޓާލާފައިވާއިރު ކަސްޓަމްސް އިން ބުނެފައިވާ ގޮތުގައި އެކަން ކުރީ މީރާއަށް ދައްކަންޖެހޭ ފައިސާ ގަވާއިދާ އެއްގޮތަށް ނުދައްކާތީ، އެތަނުގެ އެންފޯސްމަންޓް ޕޮލިސީގެ ދަށުންނެވެ. އޭގެ އިތުރުން މިއަދު ވަނީ ރޯޔަލް އައިލެންޑް ރިސޯޓަށް ރަލާއި ބަނގުރާ އެތެރެކުރުމަށް ދީފައިވާ ހުއްދަ އިކޮނޮމިކް މިނިސްޓްރީން ހިފަހައްޓާފަ އެވެ.\nގާސިމް އިބްރާހިމްގެ ފަސް ކުންފުންޏެއްގެ އަތުން 2.5 ބިލިއަނަށް ވުރެ ގިނަ ރުފިޔާ ހޯދަން މީގެ ކުރިން މީރާ އިން ދައުވާކޮށް ސިވިލް ކޯޓުގައި މައްސަލަ ހިނގަމުން ދަނިކޮށް ވަނިކޮށް، ގާސިމްގެ ތިން ކުންފުންޏެއްގެ އަތުން އިތުރު 75 މިލިއަނަށް ވުރެ ގިނަ ރުފިޔާ ހޯދަން ވެސް މީރާ ވަނީ ދައުވާ ކޮށްފަ އެވެ.\nއިތުރު ލިޔުންތައް ޖީއެސްޓީ ޓީޖީއެސްޓީ މެމްބަރު ގާސިމް އިބްރާހިމް (މާމިގިލި) ސަން އައިލެންޑް ރިސޯޓް އެންޑް ސްޕާ ޕެރެޑައިސް އައިލެންޑް ރިސޯޓް ފަން އައިލެންޑް ރިސޯޓް ރޯޔަލް އައިލެންޑް ރިސޯޓް އެންޑް ސްޕާ ހޮލިޑޭ އައިލެންޑް ރިސޯޓް އެންޑް ސްޕާ މީރާ ގްރީން ޓެކްސް ވިލާ ގްރޫޕް ރިސޯޓްތައް ޓޫރިޒަމް


Raees Yameen ge gaanoonee vakeelehge gothugai High Court ge...\nރައީސް ޔާމީންގެ ގާނޫނީ ވަކީލެއްގެ ގޮތުގައި ހައި ކޯޓުގެ ކުރީގެ ފަނޑިޔާރު އައްބާސް\nމީގެ ކުރިން ވެސް ރައީސް ޔާމީންގެ ވަކީލަކަށް އުޅުއްވި\nކ. މާލެ 11 ސެޕްޓެންބަރ 2018 | އަންގާރަ 00:40 6,977\nއައްބާސް ޝަރީފު: ހައި ކޯޓުގެ ފަނޑިޔާރުކަމުން އިސްތިއުފާ ދެއްވީ 2015ގައި - ރާއްޖެ އެމްވީ\nރައީސް އަބްދުﷲ ޔާމީންގެ ގާނޫނީ ވަކީލެއްގެ ގޮތުގައި ހައި ކޯޓުގެ ކުރީގެ ފަނޑިޔާރު އައްބާސް ޝަރީފު މަސައްކަތްޕުޅު ކުރައްވަން ފައްޓަވައިފިއެވެ.\nދެހާސް ފަނަރަ ވަނަ އަހަރު ހައި ކޯޓުގެ ފަނޑިޔާރުގެ މަގާމުން އިސްތިއުފާ ދެއްވި އައްބާސް ޝަރީފު ރައީސް ޔާމީންގެ ގާނޫނީ ވަކީލުންގެ ޓީމުގައި ހިމެނިވަޑައިގެން، ޕީޕީއެމުން ހޯމަ ދުވަހު ބޭއްވި ޕްރެސް ކޮންފަރެންސެއްގައި ވަނީ ބައިވެރިވެވަޑައިގެންފައެވެ. އެ ޕްރެސް ކޮންފަރެންސަކީ ތެލުގެ ވަގު ވިޔަފާރިއާ، ރައީސް ޔާމީނާ ގުޅުން ނެތް ކަމަށް ބުނެ، އެމަނިކުފާނުގެ ދިފާއުގައި ގާނޫނީ ވަކީލުންގެ ޓީމުން ބޭއްވި ޕްރެސް ކޮންފަރެންސެކެވެ. އެ މައްސަލާގައި އެމްޑީޕީ އާއި ރާއްޖެޓީވީއާ ދެކޮޅަށް ރައީސް ޔާމީން ކުރައްވަން ނިންމަވާފައިވާ ކަންތައްތައް އެ ޕްރެސް ކޮންފަރެންސްގައި އައްބާސް ޝަރީފު ވަނީ ވިދާޅުވެ ދެއްވާފައެވެ.\nރައީސް މުހައްމަދު ނަޝީދުގެ ސަރުކާރުގައި ރައީސް ޔާމީން ހައްޔަރު ކުރުމުން، އެމަނިކުފާނު މިނިވަން ކުރުމަށް ކުރީގެ ބަންޑާރަ ނައިބު އާޒިމާ ޝުކޫރު 2010 ވަނަ އަހަރު ކުރެއްވި މަސައްކަތުގައި އައްބާސް ޝަރީފު އެހީތެރިކަން ފޯރުކޮށްދެއްވިއެވެ. އެގޮތުން ރައީސް ޔާމީންގެ ބަންދާމެދު ކްރިމިނަލް ކޯޓާއި ހައި ކޯޓާއި ސުޕްރީމް ކޯޓުން ގޮތް ނިންމެވި މަޖިލިސްތަކަށް އައްބާސް ޝަރީފު ވަޑައިގެން، އާޒިމާއަށް ގާނޫނީ އެހީތެރިކަން ފޯރުކޮށްދެއްވިއެވެ. ނަމަވެސް ޝަރީއަތުގެ އެ މަޖިލިސްތަކުގައި އައްބާސް ޝަރީފު ވަކާލާތު ކުރައްވާފައެއް ނުވެއެވެ.\nއެއަށްފަހު 2011 ވަނަ އަހަރު ހައި ކޯޓުގެ ފަނޑިޔާރު ކަމަށް އޭނާ އައްޔަން ކުރެއްވިއެވެ. ނަމަވެސް ގާނޫނަށް ގެނައި ބަދަލާއެކު، ހައި ކޯޓުގެ ދެކުނު ގޮފި އުފެއްދުމަށްފަހު، އޭނާ ދެކުނު ގޮތްޕަށް ބަދަލު ކުރިއެވެ. ނަމަވެސް ސިއްހީ މައްސަލަތެއް ދިމާވެ، ހައި ކޯޓުގެ ފަނޑިޔާރުކަމުން އޭނާ އިސްތިއުފާ ދެއްވިތާ މިހާތަނަށް ތިން އަހަރު ވަނީ ވެފައެވެ.


މިހާރު މިފެންނަނީ ތާއީދު ނެތް ވެރިއަކު ރައްޔިތުންގެ މައްޗަށް ނުފޫޒު ފޯރުވައިގެން ގަދަކަމުން ވެރިކަން ކުރާ މަންޒަރު: ރޮޒައިނާ – Maldivian Democratic Party\n11 ނޮވެމްބަރު 2017\nމިހާރު މިފެންނަނީ ތާއީދު ނެތް ވެރިއަކު ރައްޔިތުންގެ މައްޗަށް ނުފޫޒު ފޯރުވައިގެން ގަދަކަމުން ވެރިކަން ކުރާ މަންޒަރު: ރޮޒައިނާ\nމިހާރު މިފެންނަނީ ތާއީދު ނެތް ވެރިއަކު ރައްޔިތުންގެ މައްޗަށް ނުފޫޒު ފޯރުވައިގެން ގަދަކަމުން ވެރިކަން ކުރާ މަންޒަރު ކަމަށް ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ޕާލަމެންޓްރީ ގްރޫޕްގެ ޑެޕިއުޓީ ލީޑަރު އަދި އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ވިދާޅުވެއްޖެއެވެ.\nގުޅިފައިވާ ޕާޓީ ތަކުން ހުކުރު ދުވަހުގެ ރޭ ރ. މަޑުއްވަރީގައި ބޭއްވި ޖަލްސާގައި ރޮޒެއިނާ ވިދާޅުވީ ރައީސް ޢަބްދުﷲ ޔާމީނަކީ ނުފޫޒާއި ގަދަބާރުން ރައްޔިތުންގެ މައްޗަށް ވެރިކަން ހިންގަވާ ބޭފުޅެއް ކަމަށާއި، ޖަލްސާއެއް ބޭއްވިޔަސް އެ ޖަލްސާއަކަށް މީހުން ވައްދަނީ ސްކޭން މެޝިން ބަހައްޓަވައިގެން ކަމަށާއި ރައީސް މައުމޫން ޢަބްދުލްޤައްޔޫމްގެ 30 އަހަރުގެ ވެރިކަމުގައި ވެސް މިގޮތަށް އަމަލުނުކުރައްވާ ކަމަށާއި، ރައީސް މުހައްމަދު ނަޝީދު ޖަލްސާތަކަށް ވަދެވަޑައިގެންނެވީ އާންމު ރައްޔިތުންގެ އަތްދަނޑިމަތިން ކަމަށެވެ. ރޮޒައިނާ ވިދާޅުވީ ރައީސް ޔާމީން ރަށަކަށް ވަޑައިގަންނަވާނަމަ ކުޑަމިނުން އެރަށެއްގައި ހުންނަ އެމްޑީޕީގެ ބޮޑު ދިދަ ތިރިކުރަން ޖެހޭ ކަމަށެވެ. އަދި އެމްޑީޕީ ދިދައެއް ފެންނަ އިރަށް އަނބުރައިގަނެގެން ވެއްޓޭ މީހަކު ގޮވައިގެން ކެމްޕެއިންކުރަނީ ކިހިނެއްތޯ ރޮޒައިނާ ސުވާލުކުރެއްވިއެވެ.\n2018ވަނަ އަހަރަކީ ދިވެހި ރައްޔިތުން މިނިވަންވެގެން ދާނެ އަހަރު ކަމަށް ވެސް ރޭގެ ޖަލްސާގައި ރޮޒެއިނާ ވިދާޅުވިއެވެ. އޭނާ ވިދާޅުވީ ގުޅިފައިވާ ޕާޓީތަކުން މިހާރު އިންތިޒާރުކުރަމުން ދަނީ ރިޔާސީ އިންތިހާބަށް ކަމަށެވެ.\n“އަޅުގަނޑުމެން މި ތިބީ 2018 ގެ އިންތިޒާރުގައި އިރާދަކުރެއްވިޔާ 2018 ވަނަ އަހަރު ވެގެން ދާނީ ރައީސް ޔާމީން ބަލިކޮށް ދިވެހި ލޮބުވެތި ރައްޔިތުން މިނިވަންވެގެން ދާނެ އަހަރު ކަމަށް” ރޮޒޭނާ ވިދާޅުވިއެވެ.\nތަރައްގީއޭ ބުނެ ސަރުކާރުން ދައްކާ ވާހަކަތަކަށް ރައްދުދެއްވަމުން ރޮޒެއިނާ ވިދާޅުވީ ބިލިއަނުން ވައްކަންކޮށްގެން ވަގު ފައިސާ އެކައުންޓަށް ވަންނަ ގޮތަށް ހޯދާ ތަރައްގީއެއް ރައްޔިތުން ބޭނުންނުވާ ކަމަށާއި، އަމިއްލަ ޖީބަށް ފައިސާ ވަންނަ ގޮތަށް ރަށްރަށާއި ފަޅުތައް ވިއްކައިގެން ހޯދާ ތަރައްގީއެއް ބޭނުންނުވާ ކަމަށާއި، ދަރީންނާއި ދަރީންގެ ދަރީންގެ ބޮލުގައި ލޯނު އަޅުވައިގެން ކުރާ ތަރައްގީއެއް ބޭނުން ނުވާ ކަމަށެވެ. އަދި ރަށްރަށުގެ ނިކަމެތި ރައްޔިތުން ބަލިވީމާ އަތްގާޑިޔަލަށް ލައިގެން ދަމާފައި ހޮސްޕިޓަލަށް ގެންދާ ތަރައްގީއެއް ބޭނުން ނުވާކަމަށެވެ. އޭނާ ވިދާޅުވީ މަތިމައްޗަށް ނަގާފައިވާ އެ ލޯނުތައް ދައްކަން ރައްޔިތުންގެ އަތުން ޖީއެސްޓީ އާއި ބީޕީޓީ ނަގާ މިންވަރު އިތުރުކޮށްގެން ވެސް ސަލާމަތްވާނޭހެން ހީނުވާ ކަމަށެވެ. އެހެން ކަމުން ރައީސް ޔާމީންގެ އަތުން ދައުލަތުގެ ތިޖޫރީގެ ތަޅުދަނޑި އަތުލަން މިހާރުވެސް ލަސްވެއްޖެ ކަމަށް ރޮޒެއިނާ ވިދާޅުވިއެވެ.


February mahu MIRA in 994.12 million rufiyaa balaigenfi - vNews.mv\nފެބްރުއަރީ މަހު މީރާއިން 994.12 މިލިއަން ރުފިޔާ ބަލައިގަނެފި\nމަރްޔަމް ލީން 10 March 2021, 13:41\nމިދިޔަ ފެބްރުއަރީމަހު، މީރާއަށް 994.12 މިލިއަން ރުފިޔާ ބަލައިގަނެފައި ވާކަމަށް އެއިދާރާއިން ބުނެފިއެވެ.\nއަދަދަކީ ވޭތުވެދިޔަ އަހަރުގެ އެ މުއްދަތުގައި ލިބުނު އާމްދަނީއަށްވުރެ 30.9 އިންސައްތަ ދަށް އަދަދެކެވެ.\nމިދިޔަ އަހަރުގެ ފެބްރުއަރީމަހު ލިބުނު އާމްދަނީއާ އަޅާބަލާއިރު މިއަހަރުގެ ފެބުރުވަރީ މަހުގައި ލިބުނު އާމްދަނީ ދަށްވުމުގެ މައިގަނޑު ސަބަބަކީ ކޮވިޑް-19 ގެ ސަބަބުން ދިމާވެފައިވާ ހާލަތްކަމަށް މީރާއިން ބުނެއެވެ.\nއެގޮތުން، ގްރީން ޓެކްސް، ބީޕީޓީ އަދި އެއަރޕޯޓް ޓެކުހާއި ފީ ފަދަ ޓެކުހުން ލިބިފައިވާ އާމްދަނީ ވަނީ ދަށްވެފައެވެ.\nމީގެ އިތުރުން، 2020 ވަނަ އަހަރުގެ ފެބުރުވަރީ މަހުގައި ލީސް ޕީރިއަޑް އެކްސްޓެންޝަން ފީގެ ގޮތުގައި އާމްދަނީ ލިބިފައިވުމަކީ ފެބުރުވަރީ 2020 ގައި ލިބުނު އާމްދަނީއާ އަޅާބަލާއިރު ފެބުރުވަރީ 2021 ގައި ލިބިފައިވާ އާމްދަނީ ދަށްވުމުގެ އިތުރު ސަބަބެެއް ކަމަށްވެސް މީރާއިން ބުނެއެވެ. މި ފީ ފެބުރުވަރީ 2021 ގައި ލިބިފައެއް ނުވެއެވެ.\nނަމަވެސް، ޓޫރިޒަމް ދާއިރާގެ އިޤްތިޞާދު މިހާރު ރަނގަޅުވަމުން ދާތީ، ފެބުރުވަރީ 2021 ގައި ލިބޭނެކަމަށް އަންދާޒާކުރި ވަރަށް ވުރެ އެ މަހުގައި ލިބިފައިވާ އާމްދަނީ %41.2 އިތުރުވެފައިވާކަމަށް މީރާއިން ފާހަގަކުރެއެވެ.\nމީގެ ސަބަބަކީ ޓީ.ޖީ.އެސް.ޓީ، ގްރީން ޓެކްސް، ޓޫރިޒަމް ލޭންޑް ރެންޓް، ޖީ.ޖީ.އެސް.ޓީ އަދި އެއަރޕޯޓް ސަރވިސް ޗާޖްގެ ގޮތުގައި ލިބިފައިވާ ފައިސާ އިތުރުވެފައިވުން ކަމުގައި މީރާއިން މައުލޫމާތު ދެއެވެ.\nފެބުރުވަރީ 2021 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީއެވެ. އެއީ 67.7 އިންސައްތަ ނުވަތަ 672.79 މިލިއަން ރުފިޔާއެވެ.\nދެން އެންމެ ބޮޑު އާމްދަނީއެއް ލިބިފައިވަނީ އާމްދަނީން ނަގާ ޓެކުހުންނެވެ. އެއީ 10.8 އިންސައްތަ ނުވަތަ 107.47 މިލިއަން ރުފިޔާއެވެ.\nމީގެ އިތުރުން، ގްރީން ޓެކްސްގެ ގޮތުގައި 63.54 މިލިއަން ރުފިޔާ، އެއަރޕޯޓް ޑިވެލޮޕްމަންޓް ފީގެ ގޮތުގައި 34.08 މިލިއަން ރުފިޔާ، އެއަރޕޯޓް ސަރވިސް ޗާޖްގެ ގޮތުގައި 33.46 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 82.77 މިލިއަން ރުފިޔާ ލިބިފައިވެއެވެ.\nފެބުރުވަރީ 2021 ގައި ބަލައިގަނެފައިވާ އާމްދަނީގެ ތެރޭގައި 41.71 މިލިއަން އެމެރިކާ ޑޮލަރު ހިމެނެއެވެ.\nމާލެއިން 26 މީހުންނާއެކު 125 މީހުން އަލަށް ޕޮޒިޓިވްވެއްޖެ\nމުވައްޒަަފުން ވެކްސިން ފުރިހަމަކުރުމަށް އިލްތިމާސްކުރައްވައިފި\n"ދަ ކްރީކް ވިއު" ހައުސިން މަޝްރޫއު އިފްތިތާހް ކޮށްފި\nރައީސް ޔާމީން ކޮމިޝަނަށް ހާޒިރުކުރީ ސިޔާސީ ނުފޫޒުން: ވަކީލުން\nދައުލަތަށް ޚިދުމަތްކުރުމުގެ އިނާމަށް ހުށަހެޅުން މިމަހު 12 ގައި\n4 މީހެއްގެ މައްސަލަ ކްރިމިނަލް ކޯޓަށް ފޮނުވައިފި


އެންމެ ފުރިހަމަ އިރުޝާދާއި މިސާލު ލިބެން އޮތީ ކީރިތި ރަސޫލާގެ ހަޔާތްޕުޅުން: ރައީސް ނަޝީދު - AO News\nއެންމެ ފުރިހަމަ އިރުޝާދާއި މިސާލު ލިބެން އޮތީ ކީރިތި ރަސޫލާގެ ހަޔާތްޕުޅުން: ރައީސް ނަޝީދު\nސަަދަން މޯލްޑިވްސް ބިޒްނަސް އެކްސްޕޯ ހުޅުވުމުގެ ރަސްމިއްޔާތުގައި ރައީސް ނަޝީދު ވާހަކަފުޅު ދައްކަވަނީ: ފޮޓޯ: ލުބްނާ މަޖީދު މުޚްތާރު (އޭއޯ ނިއުސް)\nއެންމެ ފުރިހަމަ އިރުޝާދާއި މިސާލު ލިބެން އޮތީ ކީރިތި ރަސޫލާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَގެ ހަޔާތްޕުޅުން ކަމުގައި އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް، މުހައްމަދު ނަޝީދު ވިދާޅުވެއްޖެ އެވެ.\nރައީސް ނަޝީދު މިހެން ވިދާޅުވީ މިއަދު ކުރެއްވި ޓްވީޓެއްގަ އެވެ.\nKeerithi Rasoola ﷺ ge eid milad dhuvahuge thahniya enme beyfulhunnah dhannavan. Mi dhuniyevee hayaath binaakurumugaves, enme furihama irushaadh aai misaal liben othee Keerithi Rasoolaa ﷺ ge mulhi hayaaiypulhun\n— Mohamed Nasheed (@MohamedNasheed) November 9, 2019\nއެ ޓްވީޓްގައި ރައީސް ނަޝީދު ވަނީ ކީރިތި ރަސޫލާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَގެ ޢީދު މީލާދު ދުވަހުގެ ތަހުނިޔާ ދިވެހި އެންމެހާ ރައްޔިތުންނަށް ފޮނުއްވައިފަ އެވެ.\n“މި ދުނިޔެވީ ހަޔާތް ބިނާކުރުމުގައިވެސް، އެންމެ ފުރިހަމަ އިރުޝާދާއި މިސާލު ލިބެން އޮތީ ކީރިތި ރަސޫލާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَގެ މުޅި ހަޔާތްޕުޅުން”، އެ ޓްވީޓްގައި ނަޝީދު ވިދާޅުވެފައި ވެއެވެ.\nރަސޫލާގެ ޢީދު މީލާދުގެ ހެޔޮއެދުންތައް ނަޝީދު ފޮނުއްވާފައިވާއިރު، ރައީސް އިބްރާހިމް މުހައްމަދު ސޯލިހު ވެސް ވަނީ މި އުންމަތުގެ މާތް ނަބިއްޔާގެ ޢީދު މީލާދުގެ މުނާސަބާގައި، ދިވެހިރައްޔިތުންނަށް ތަހުނިޔާއާ ހެޔޮއެދުންތައް އަރިސްކުރައްވައި މެސެޖެއް ފޮނުއްވައިފަ އެވެ.\nރައީސް މުހައްމަދު ނަޝީދުކީރިތި ރަސޫލާގެ ޢީދު މީލާދު\nރިޔާސީ ދެ ކޮމިޝަން އޮތުމުގެ ބޭނުމެއް ނެތް:ރައީސް ނަޝީދު


ދެވަނަ ހާފުގައި ޖެހި ލަނޑުތަކުން ވިކްޓްރީގެ މައްޗަށް ޓީސީ ކުރި ހޯދައިފި ދެވަނަ ހާފުގައި ޖެހި ލަނޑުތަކުން ވިކްޓްރީގެ މައްޗަށް ޓީސީ ކުރި ހޯދައިފި\nދެވަނަ ހާފުގައި ޖެހި ލަނޑުތަކުން ވިކްޓްރީގެ މައްޗަށް ޓީސީ ކުރި ހޯދައިފި\nލީގުގެ ފުރަތަމަ ބުރުގައި ޓީސީއާއި ވިކްޓްރީ ބައްދަލުކުރި މެޗުގެ ތެރެއިން\nދިރާގު ދިވެހި ޕްރިމިއާ ލީގުގައި ޓީސީ ސްޕޯޓްސް ކްލަބާއި ވިކްޓްރީ ސްޕޯޓްސް ކްލަބް ބައްދަލުކުރި މެޗު ޓީސީން ކާމިޔާބުކޮށްފިއެވެ. ދެ ވަނަ ހާފުގައި ޖެހި ގޯލުތަކުން ޓީސީން މިއަދުގެ މެޗު ކާމިޔާބުކުރީ 3-0 އިންނެވެ.\nމި މޮޅާއެކު ޓީސީ ވަނީ ނުވަ މެޗުން 16 ޕޮއިންޓް ހޯދައި ދެ ވަނައަށް ކުރިއަށް ޖެހިލާފަ އެވެ. އެކަމަކު މިރެ އާއި މާދަމާ ކުޅޭ މެޗުތަކަށް ފަހު ޓީސީއަށް ދެ ވަނަ މަގާމް ގެއްލުމުގެ ފުރުސަތު އެބައޮތެވެ. ލީގުގެ އެއް ވަނައިގައި 20 ޕޮއިންޓާއެކު މާޒިޔާ އޮތްއިރު ތިން ވަނައިގައި އޮތް ކްލަބް ގްރީން ސްޓްރީޓްސްއަށް ލިބިފައިވަނީ 15 ޕޮއިންޓެވެ.\nމެޗުގެ ފުރަތަމަ ހާފުގައި ޓީސީއަށް މާ ރަނގަޅު ކުޅުމެއް ނުދެއްކުނުއިރު ލިބުނު ފުރުސަތުތަކުގެ ބޭނުމެއް ނުހިފުނެވެ. ހާއްސަކޮށް އެޓީމުގެ ކުރިއަށް ކުޅެމުންދިޔަ އިބްރާހީމް ޝަފްރާޒް (ޝަފްލޭ) އާއި ބިމަލް ގާތީ މަގަރް އަށް ލިބުނު ފުރުސަތުތައް ފާހަގަކޮށްލެވުނެވެ.\nމެޗުގެ ދެވަނަ ހާފުގައި ޓީސީގެ އިޝާން އިބްރާހީމް (ސައްޓު) އާއި އިބްރާހީމް އަތީގް ހަސަން (އިއްބެ) ވަނީ ކުޅެން އަރުވާފައެވެ. މި ބަދަލުތަކާއެކު ޓީސީގެ ކުޅުން ވަރަށް ބޮޑުތަން ރަނގަޅުކޮށް އެޓީމުން ގާތްގާތުގައި ގޯލުތައް ޖެހި އެވެ. ޓީސީން މެޗުގެ ނަތީޖާ އަނބުރާލުމުގައި އެންމެ މުހިއްމު ދައުރެއް އަދާކުރީ ސައްޓު އެވެ. މެޗުގެ ފުރަތަމަ ގޯލު 54 ވަނަ މިނެޓުގައި ސައްޓު ދިން ބޯޅައަކުން ޖެހީ އަކްރަމް އަބްދުލްޢަނީ އެވެ. އޭގެ 10 މިނެޓު ފަހުން ޓީސީގެ ދެ ވަނަ ގޯލު ޖެހީ އިޝާން އިބްރާހިމް (ސައްޓު) އެވެ. އަރިމަތިން އަކްރަމް ނަގައިން ބޯޅަ ސައްޓު ގޯލަށް ވައްދާލީ އެއް ފަހަރުން ޖަހަ އެވެ. އޭގެ ފަސް މިނެޓު ފަހުން ޓީސީގެ ތިން ވަނަ ގޯލު ވެސް ޖެހީ އިޝާން އިބްރާހިމް (ސައްޓު) އެވެ.\nލީގުގައި މިރޭ ކުޅޭ މެޗުގައި ބައްދަލުކުރާނީ ގްރީން ސްޓްރީޓްސް އާއި އީގަލްސް އެވެ. މި މެޗު ފަށާނީ މިރޭ9ޖަހާއިރު އެވެ.\nއެއްގަމާއި ކަނޑުމަތީގައި ހިނގާ ހާދިސާތައް މަދުކުރުމާއި ގުޅޭގޮތުން މަޝްވަރާކުރައްވައިފި\nއިތުބާރުގެއްލޭނެ ފަދަ ކަމެއްކޮށްފައިނުވާނެ : މިނިސްޓަރ ފައްޔާޟު\n"ޒުވާނުންނަކީ މިއަދުގެވެސް ލީޑަރުން": ޔޫތު މިނިސްޓަރ މަޚުލޫފް\nޝުޖާއު އުޘްމާނު މަޤާމުން ވަކިކުރަން މަޖިލީހަށް ހުށައަޅަން ނިންމައިފި\nޕީއެސްއެމްގެ ޑިރެކްޓަރުންގެ ބޯޑަށް މެންބަރަކު އައްޔަނުކޮށްފި


Hiya Flat Ge Kuli Negun Ithuru3Mas Dhuvahah Fass Kohdhehvvaifi ހިޔާ ފްލެޓްގެ ކުލި ނެގުން އިތުރު3މަސް ދުވަހަށް ފަސްކޮށްދެއްވައިފި – Huvadhoo News Hiya Flat Ge Kuli Negun Ithuru3Mas Dhuvahah Fass Kohdhehvvaifi Huvadhoo News\nހިޔާ ފްލެޓްގެ ކުލި ނެގުން އިތުރު3މަސް ދުވަހަށް ފަސްކޮށްދެއްވައިފި\nހިޔާ ފްލެޓްތަކުގެ ކުލި ނެގުން އިތުރު ތިން މަހަށް ފަސްކޮށްފިއެވެ. މި ނިންމެވުން އިއުލާނު ކުރެއްވީ ދިވެހިންގެ އެއްބައިވަންތަކަމުގެ ދުވަސް ފާހަގަކުރުމަށް ބޭއްވި ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙެވެ.\nމި ނިންމެވުން އިއުލާނު ކުރައްވަމުން، ރައީސް ވިދާޅުވީ ދަޢުލަތުން އަބަދުވެސް މަސައްކަތް ކުރައްވަމުންދަނީ އެ ދަޢުލަތެއްގައި ޝާމިލްވާ އެންމެންގެ އަޑު އަހާ، އެންމެންގެ ކަންބޮޑުވުންތަކަށް ޙައްލު ހޯދައިދިނުމަށްކަމަށެވެ. އަދި ރައްޔިތުން އެދޭ އެދުންތަކަށް އިޖާބަ ދިނުމަށްކަމަށެވެ.\nހިޔާ ފްލެޓްތައް ހަވާލުކޮށްފައިވަނީ ފްލެޓްގެ ފިނިޝިންގް މަސައްކަތްތައް ނުނިންމައެވެ. މީގެތެރޭގައި ގޭގޭގައި މުށިޖެހުމާއި، ދޮރުތައް ހަރުކުރުމާއި، ކަރަންޓު ސާމާނު ހަރުކުރުންފަދަ މަސަކަތްތައް ހިމެނެއެވެ. ފިނިޝިންގް މަސައްކަތްތައް ނިންމުމަށް ފުރަތަމަ ދިނީ3މަސްދުވަހުގެ މުއްދަތެކެވެ. މި3މަސް ދުވަހުގެ މުއްދަތުގައި ކުލި ނުނެގުމަށް ސަރުކާރުން އޭރު ނިންމިއެވެ. ކަނޑައެޅި ތާރީޚަށްވުރެ ފްލެޓްތައް ހަވާލުކުރުން ލަސްވުމާއި، އަދި ފިނިޝިންގ މަސައްކަތްތަކަށް އިތުރު މުއްދަތު ބޭނުންވާތީ، މި މުއްދަތު ރައީސުލްޖުމްހޫރިއްޔާ ޑިސެމްބަރު މަހުގެ ނިޔަލަށް އިތުރުކޮށްދެއްވިއެވެ.\nމިހާތަނަށްވެސް ހިޔާގެ ގިނަ ފްލެޓްތަކެއްގެ ފިނިޝިންގ މަސައްކަތް ނިމިފައި ނުވާތީ، މި މުއްދަތު އިތުރު3މަސް ދުވަހަށް އިތުރުކޮށްދެއްވުމަށް ސަރުކާރުން ނިންމަވާފައިވާކަން ރައީސުލްޖުމްހޫރިއްޔާ އިބްރާޙިމް މުޙައްމަދު ޞާލިޙް މިހާރު މިވަނީ އިޢުލާންކޮށްފައެވެ. ރައީސުލްޖުމްހޫރިއްޔާ ވިދާޅުވީ ސަރުކާރުން އަބަދުވެސް މަސައްކަތް ކުރައްވަނީ ރައްޔިތުންގެ އަޑު އަހާ ރައްޔިތުން އެދޭގޮތަށް ކަންކަން ފުރިހަމަކޮށްދެއްވުމަށްކަމަށެވެ. މި ނިންމުމަކީ މި ސިޔާސަތުގެ ދަށުން ހިޔާގެ ރަށްވެހިންގެ އަޑު އަހާ، ހިޔާ ފްލެޓަށް ބަދަލުވާ މީހުންނަށް ދަތިތައް ޙައްލުކޮށްދެއްވުމަށް ނިންމި ނިންމުމެއްކަމަށެވެ.\nމިދިޔަ ސަރުކާރުގައި އަޅަން ފެށި ހިޔާ ފްލެޓްތަކުގެ މަސައްކަތް ނިންމާ، އެތަނުގައި މީހުން ދިރިއުޅެން ފަށާފައިވަނީ މިދިޔަ އޮގަސްޓްމަހުން ފެށިގެންނެވެ. މިހާތަނަށް 5000 އަށްވުރެ ގިނަ އާއިލާވަނީ ހިޔާ ފްލެޓަށް ބަދަލުވެފައެވެ.\nހިޔާ ފްލެޓް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް


Thulusdhoo Gai Fathuruverinthakeh Barahanaavehje - Vaguthu\nބައެއް ގައުމުތަކުގެ ހާލަތު އިތުރަށް ގޯސްވެއްޖެ - 20 ގަޑިއިރު ކުރިން\nތުލުސްދޫގައި ފަތުރުވެރިންތަކެއް ބަރަހަނާ ވެއްޖެ\n1 އަހަރު ކުރިން ( އޭޕްރީލް 19, 2019 )\nއާއްމުވެފައިވާ ވީޑިއޯގެ ސްކްރީންޝޮޓެއް ބްލާކޮށްފައި\nކ.އަތޮޅު ތުލުސްދޫގައި އަންހެން ފަތުރުވެރިންތަކެއް މަތިން އެއްވެސް އެއްޗެއް ނުލައި ބަރަހަނާކޮށް މިއަދު އަތިރިމަތީގައި އޮށޯއްވެގެން ތިބި މަންޒަރު ފެންނަ ވީޑިއޯއެއް މީސް މީޑިއާގައި އާއްމުވެއްޖެއެވެ.\nމިއަދު މެންދުރުފަހުގެ ވަގުތެއްގައި ނަގާފައިވާ ވީޑިއޯއަކުން ފެންނަނީ ތިން އަންހެނުން މަތިން އެއްވެސް އެއްޗެއް ނުލައި، އުރަމަތި ފެންނަ ގޮތައް ގޮނޑިތަކެއްގައި އޮށޯއްވެގެން ތިބި މަންޒަރެވެ. ފަތުރުވެރިން ތިބި ސަރަހައްދަކީ ފަތުރުވެރިން މޫދަށް އެރެން ހާއްސަކޮށްފައިވާ ސަރަހައްދެއް ވެސް ނޫނެވެ. އެމީހުން ތިބީ އާއްމުން ދިރިއުޅޭ ސަރަހައްދާއި އެއްވެސް ނިވަލެއް ނެތް ގޮތައް ކޮންމެ މީހަކަށް ވެސް ފެންނަ ހިސާބުގައެވެ. އެވަގުތު އެސަރަހައްދުގައި ގިނަ އަދަދެއްގެ އާއްމުން ވެސް ތިއްބެވެ.\n"ވަގުތު" އަށް މައުލޫމާތު ދެއްވަމުން ތުލުސްދޫ ކައުންސިލްގެ ރައީސް އަހްމަދު އަނީސް ވިދާޅުވީ ފަތުރުވެރިންތަކެއް ބަރަހަނާ ވެގެން ތިބި ކަމުގެ މައުލޫމާތު ލިބުމާއި ގުޅިގެން ކައުންސިލް ނައިބު ރައީސް އެސަރަހައްދަށް ވަޑައިގެން އެ ފަތުރުވެރިން ޗުއްޓީ ހޭދަކުރަމުންދާ ގެސްޓްހައުސްގެ މެނޭޖަރު މެދުވެރިކޮށް ފަތުރުވެރިންނާއި ވާހަކަދެއްކި ކަމަށެވެ.\n"މެނޭޖަރު މެދުވެރިކޮށް ވާހަކަދައްކައިގެން ވެސް ފުރަތަމަ އެމީހުން އެސަރަހައްދަކުން ނުދިޔަ. ތަންކޮޅެއް ބޯހަރުކޮށް އެމީހުން ވާހަކަދެއްކީ. އެންމެ ފަހުން ފުލުހުން ގެންނާނެ ކަމަށް ބުނުމުން އެމީހުން އެސަރަހައްދުން ފޮނުވާލެވުނީ." އަނީސް ވިދާޅުވިއެވެ.\nއަނީސް ވިދާޅުވީ މީގެ ކުރިން ވެސް ފަތުރުވެރިން ނިވާކަން ކުޑަ ހެދުމުގައި އުޅޭކަމުގެ ޝަކުވާ ލިބޭ ކަމަށާއި ނަމަވެސް "މިއަދު މިވީ ތަންކޮޅެއް ބޮޑުވަރު" ކަމަށެވެ.\nއޭނާ ވިދާޅުވީ ނިވާކަން ކުޑަ ހެދުން ލައިގެން އުޅުން ހުއްޓުވަން ގެސްޓް ހައުސްތައް މެދުވެރިކޮށް ފަތުރުވެރިންނަށް މައުލޫމާތު ދެމުންދާ ކަމަށާއި ނަމަވެސް ބައެއް ފަހަރު ގެސްޓްހައުސްތަކުން ބުނާ ބަސް ގަބޫލު ނުކުރާ ފަތުރުވެރިން ވެސް އުޅޭތީ ކޮންމެވެސް ވަރަކަށް މިފަދަ މައްސަލަތައް ފެންމަތިވާ ކަމަށެވެ.\nއަދަބެއް ދިނުމުގެ ބަދަލުގައި މަސައްކަތް ކުރަނީ ވާހަކަދައްކައިގެން މިފަދަ މައްސަލަތައް ހައްލު ކުރަން ކަމަށް ވެސް އޭނާ ވިދާޅުވިއެވެ.\nނިވާކަން ކުޑަ ހެދުމުގައި މީހުން އުޅޭ ރަށްރަށުގައި ފަތުރުވެރިން އުޅޭ މައްސަލަ މީގެ ކުރިން ވެސް ފެންމަތިވެފައިވެއެވެ. ނަމަވެސް އެއްކޮށް ބަރަހަނާ ވެގެން ފަތުރުވެރިންތަކެއް އާއްމުންނަށް ފެންނަ ހިސާބުގައި އުޅުނު މައްސަލައެއް މީގެ ކުރިން ފެންމަތިވިކަން އެނގިފައެއް ނުވެއެވެ.\nޖުލައި 15 އިން ފެށިގެން މާލެ ސަރަހައްދުގެ ގެސްޓްހައުސްތައް ހުޅުވަން ހުއްދަ ދެނީ\nކޮވިޑް-19: ތުލުސްދޫގައި މުޒާހަރާކުރަނީ\nކޮވިޑް-19: ތުލުސްދޫން އިތުރު މީހަކު ފައްސިވެއްޖެ\nޢަލީދީދީ ގެ ހުތާ\nއޭޕްރީލް 19, 2019 22:53\nކުދި ޖަޒީރާތަކޭ މީ އިނގޭ... ?\nޖަޒީރާ ސަރުކާރުގަ އޯކޭއެއްނުން. ތިކަމާ ކަންބޮޑުވާ ބަޔަކު އުޅޭތަ ފައިސާ ލިބުނީމަ އޯކޭ.\nއޭޕްރީލް 19, 2019 22:55\nމައްސަލައެއް ނޫން ރައްޔިތުން އެދޭ ގޮތް އެއީ.\nއޭޕްރީލް 19, 2019 23:00\nދިސް ވިލް ބިކަމް ދަ ނޯމް އިން އޯލް އޮފް މާލްޑިވްސް .... ބޭނުމަކީ ދިވެހިން ނައްވެސް މިގޮތައް އުޅެން ފުރުސަތު ހޯދަދިނުން .... ތިޔަގޮތައް ތިޔަ އުޅޭ ގެސްޓުން ނަކީ ވަކި ޕްރޮގްރާމް އެއްގެ ދަށުން ރޭވިގެން ކުރެވޭ ކަމެއް ....\nއޭޕްރީލް 19, 2019 23:02\nއެޖެންޑާ 19 މިފެއްޓުނީ ކުދިންނޭ.. ދެން އޮންނާނީ ގޭގެ ބޮޑުއަށިމަތީ ރާފުޅިޖަހާލައިގެން އޮރިޔާމާ\nއޭޕްރީލް 19, 2019 23:10\nޖަޒީރާ ރާއްޖޭގެ އެޖެންޑާ 19 ތަންފީޒު ކުރެވެނީ. ދެން ހީނލާ އެންމެން.\nއޭޕްރީލް 19, 2019 23:18\nދެން މިކަންވެސް އޮންނާނީ ނޯމަލައިޒް ކަމަކަށް ހެދުން..މިއީ އަސްލު އެޖެންޑާ 19 ގެ މަގުސަދުތައް..މިހެން އުޅޭ މީހުންނަށް އިނގޭ އެމީހުންގެ ދިފާއުގަ މި ވަގު ލާދީނީ ސަރުކާރު އޮންނާނެކަން...ހިތާމައިގެ ކޮޅެއްވެސް ނެތް...ޑޮލަރުގެ އަޅުންނަށް ވީމައި ކޮންމެ ކަމެއްވެސް އޯކޭވެފަ މިއޮންނަނީ..މިހުންނަނީ ކާފަރުން ދުރާލާ ކުރާ ކަންކަން..މިކަމުގައި އެމީހުން ބޭނުންކުރި މީހަކީ ކެނެރީ ނަޝީދު!\nއޭޕްރީލް 19, 2019 23:21\nމިއީ ދުރާލާ ރާވައިގެން ގެސްޓް ހައުސް ތަކުން ލިބޭނެ ޑޮލަރު ދިވެހިންގެ ބޮލަށް ވައްދައިގެން ގެސްޓް ހައުސްތަށް ހަދަން ހުއްދަ ދީގެން ގައުމު ލާދީނީ ކުރުވަން ކުރިމަސައްކަތުގައި އެޖެންޑާ 19 އަށް ލިބުނު ކާމިޔާބެއް...\nދެން ދިވެހިން އިޙުތިޔާރު ކުރާނީ އެޖެންޑާ 19\nމިހާރުވެސް ވޯޓް ލާބަ މިފަދަ މަންޒަރު ނުފެންނަ ގޮތަށް ގެސްޓް ހައުސް ހުއްދަ ނުދޭނީތޯ ނޫނީ ދޭނީތޯ... ނުދީފިއްޔާ ޑޮލަރ ނުވަންނާނެ ވިއްޔާ .. ހުރިހާ ވެސް ހައްލެއް އެޖެންޑާ 19\nއޭޕްރީލް 19, 2019 23:22\nއަސްތަ ހިތި ޖަޒީރާ މެދު އުޑުގަ ފުރަތަމަ ފިޔަތިޖަހާތިލީ\nއޭޕްރީލް 19, 2019 23:53\nކުދި ޖަޒީރާ ތަކޭމީ އިނގޭ އޮރިޔާމުން އުޅޭތަން ބަލަން............އެޖެންޑާ ނަވާރަޔަށް ވޯޓުދިން ހުރިހާ އެންމެންނައް ކެނެރީގޭ އަބޫޖަހުލުގެ ސަލާމް.\nއޭޕްރީލް 20, 2019 00:18\nއަސްތާ. އެޖެންޑާ 19 ގެ ފުރަތަމަ ފިޔަވަޅު ކާމިޔާބު ވަމުންދާ މަންޒަރު މި ފެންނަނީ. ސާބަހޭ ދިވެހިން. ޑޮލަރު އޯކޭ. އޮރިޔާން ގެސްޓުން އޯކޭ. ލާދީނީ އޯކޭ. އެކަމަކު އިސްލާމް ކަޑަ.\nދިވެހިރާއްޖެ ކުރިއަށް ޔަހޫދީންނާއެކު.\nއޭޕްރީލް 20, 2019 00:44\nރާއްޖޭގެ ޤުދުރަތީ ރީތިކަން ވިއްކަމުން ގޮސް ދިވެހިންގެ އަޚްލާގުވެސް ވިއްކާ ހުސްކޮށްފި، ކައްޗަށް އެޅި ބިންގަލެއް ކެއްޗާހަމަޔައް ނެގިޔަސް ހުންނާނީ ކައްޗަށޭ ބުނާ ބީދައިން،\nފަޅުރަށްތަކުން ފެށި ކަޅު ފަތުރުވެރިކަން،\nފަޅުތަކުން ނިކުމެ ދީއްލާލީ ރަށްތަކައް\nފަޅުތަކުން ފަހަނައަޅާ ރަށުގެ ގޮނޑުދޮށައް\nވެރިވެގަތް މުއްސަނދިކަމަށް ފަތުރުވެރިން\nރަށުތެރެއިން ބޭނުންނުވާ ފެންނަން ލޮލައް\nފެންނަންފެށީ ރޯބަަރަހަނާ މަންޒަރުތަކޭ\nފެންނަންފެށީ ތާއޭ މުއްސަނދިކަން ދުނިޔަވީ\nވިއްކަންފެށީ ތާއޭ ގައުމުގެ ރިވެތިި ފޭރާން\nއޭޕްރީލް 20, 2019 04:37\nތިކަހަލަ ކިތަންމެ ކަމެއްވެސް އެޖެންޑާ 19 ގެ ދަށުން ހިނގާނެ. ވާނެ ކަމެއް ކުރެވޭނެ ކަމެއް ނޯންނާނެ. އެއްޗެކޭ ބުނާނެ މީހަކު ނުވާނެ. ރައްޔިތުން ލޯކަނު ނޫސްތަކުން ތިބީ އަނގަތައް ބަންދުވެ ލޯތައް ކަނުވެފަ. ޔާމީނު ސަރުކާރުގަ ނަމަ ހީވާނީ އަލިފާން ރޯވެގެން އުޅޭހެން.\nއޭޕްރީލް 20, 2019 05:29\nގަބޫލުކުރިއަސް ނުކުރިއަސް. މިއި ދުރާލާ ރޭވިގެން ހިނގޭ ކަމެއް. މީހުން އުޅޭ ރަށްރަށުގަ ފަތިރުވެރިން ގެންގުޅުމުގެ ހުއްދްދެވުނީ އެޕްލޭނުގެ ތެރެއިން އެމީހުނާ ދިވެހިން މަސްހުނިވެ "ދޮންމީހުން އުޅޭގޮތް" އެއީ ޅަ ޖީލަށް "ސަޅި" ގޮތަކަށްވެ އެގޮތް އެޑަޕްޓް ކުރާނެކަން އެނގިތިބެ.\nއޭޕްރީލް 20, 2019 06:14\nއޭޕްރީލް 20, 2019 06:58\nތީ ތުލުސްދޫގައި ތިބޭ ޕީޕީއެމަށް ތާއިދުކުރާ މޮޔާން ފޮނުވާ ކޮސް ވީޑިޔޯ ހޫން ތިވީޑިޔޯގެ ސަބަބުން މިސަރުކާރު ނުވެއްޓޭނެ! ތީއެމީހުން ބިކިނީގައި އުޅެން ހުއްދަދީފަ އޮންނަ ސަރަހައްދު އެތަނަށް ތިވީޑިޔޯ ނެގިމީހާދާންވީކީއްވެ؟ ތިގޮތަށް ހަދަންޏާ ފާހާނާ ތެރޭ ބަރަހަނާ ކޮށް ހުއްޓާ ނަގާފަ ދިވެހިން އުޅެނީ ބަރަހަނާކޮންނޭ ކިޔާފަ ލިޔަންވީނު؟\nއޭޕްރީލް 20, 2019 11:55\nސިކުނޑި ގޮވާފަ ހުރި ދޮޅު ރޯނާ ގޮލައެއް ??\nއޭޕްރީލް 22, 2019 15:24\nބިކިނީ ސަރަހައްދަކުނޫން އެމީހުން ތިބީކީއެއް. ތިގޮތަށް ބިކިނީ ސަރަހައްދޭ ކިޔަންވެއްޖެއްޔާ މުޅި ރަށުގެ އަތިރިމަތި މީ ބިކިނީ ސަރަހައްދުތަކެއްނު؟ ބަލައެއީ ހާމައަށް އެންމެނަށްވެސް ދެވެންއޮތް ހިސާބެއް. ވަކި ޕާޓީއެކޭ ކިޔާނެކަމެއްނެތް އެފަދަ ކަންކަން ހުއްޓުވުމަށް ފަރުދީ ޒިންމާ އަދި ކައުންސިލްތަކުންވެސް ގެސްޓްހައުސްތަކަށް ހިންގުމަށް ހުއްދަދޭއިރު ފަތުރުވެރިން އެގޮތަށް ނޫޅުމަށް އަންގާ އެގޮތަށް އުޅޭނަމަ ފިޔަވަޅުވެސް އަޅަންވީ\nއޭޕްރީލް 20, 2019 07:36\nދެންތިބޭ އެޖެންޑާ 19ދެފާދެގޯޅިއައްލާގެން\nއޭޕްރީލް 20, 2019 07:42\nދިވެހިރާއްޖޭގައިވެސް ދުނިޔޭގެ އެހެންގައުމެއްވިޔަސް އެބަޔަކު އެދޭގޮތް ބޭނުންވާގޮތައް ކަންތައްދާނީ އަންތަރީހެއްނުވޭ\nއޭޕްރީލް 20, 2019 07:45\nރަނގަޅައް ގާ އުކާލާ އޭރުން އެ ކާފަރުން ނަށާ ކާފަރުންގެ އައުވާނުންނަށް މިތަނަކީ އިންސާނުން އުޅޭ ތަނެއްކަން ވިސްނިދާނެ.\nއޭޕްރީލް 20, 2019 08:13\nމިވީ ތަންކޮޅެއް ބޮޑުވަރު. ދެންވާވީ އެންމެބޮޑުވަރުތާ؟\nއޭޕްރީލް 20, 2019 08:41\nއޭޕްރީލް 20, 2019 08:49\nހާދަ ރީތި ވާނޭ ބަލާލަން\nއޭޕްރީލް 20, 2019 09:02\nތުލުސްދޫއަށް ޢާންމުކޮށް އިޒްރޭލުގެ ޔަހޫދީ އަންހެންވެރިން އައިސްހަދާ... އަދި ކޮޓަރި ފީގެ ބަދަލުގަ ހަށިވިއްކައިގެން ފުއްދާލާފަ.. ރާޅުގަނޑުގަ އެމީހުން ބޭނުންވާ ބޭނުން ފުދި ޝަހުވަތްވެސް ފުދި ހުރިހާ ޚިދުމަތެއް އެމީހުނަށް ލިބޭ... ގެސްޓް ހައުސް ތަކުގެ އޯނަރުން އޮންނަނީ ބުނެފަ ،ގެސްޓުން ބޭނުންވާ އެއްވެސްކަމެއް އޮތިއްޔާ ވަގުތުން ކޮށްދެން..\nވަގުތު ނޫސްވެރިންކޮޅު ރަނގަޅު ކަންނޭގެ ތިކަން ދިރާސާކޮށްލަން ރާއްޖެތެރޭ ރައްތަކުގަ ހުރި ގެސްޓްހައުސްތަކަށް ކުރިން އެންގުމަކާ ނުލައި ގޮސްލަން... އަދި އާނއމު ފަރުދުންގެ ކިބައިން ސުވާލުކޮށްލާ އޮޅުންފިލުވާލަން... އެއީ ޔަގީންވާ ތަޙުގީގީ ރިޕޯޓެއް ގެނެސްދިނުމަށްޓަކައި.. ގުރައިދޫ.. މާފުށި... ގުޅި މިތަންތަން މިހާރު ލޯހުޅުވާލަން ނުކެރެ... ރަށެއްގެ ގޮނޑުދޮށުގައި ދެމީހަކު ބަރަހަނާވެގެން އޮވެ އެބަ ޖިމާއުވޭ.. ދުރުނޫން ހިސާބުގަ ތުއްތު ކުދިން ސްކޫލް ދަރިވަރުން ތިބެނީ އެމަންޒަރުބަލަން... މީގެ 12 ވަރަކަށް އަހަރު ކުރީގަ ބައެއް ކަތީބުން އެބަތިބޭ ގޮނޑުދޮށަށްގޮސް ދުރުމިއަޅައިގެން ރިސޯޓު ގޮނޑުދަށުން އެއްޗެއް ފެނޭތޯބަލަން ހޮޅުއަށީގަ.. ވީއިރު މިއަދު ހާލަތު ހުންނާނެގޮތް ވިސްނަވާ\nއއ. ރަށެއްގަ ޒުވާން އަންހެން ފަތުރުވެރިޔަކު ގެސްޓްހައުސް ހިންގަން ހުރިމީހާގާތު އެދިގެން ފައިސާދޭގޮތަށް ކޮންމެ ރެޔަކު ޒުވާން ފިރިހެނަކު ހޯދާ.. އެ އަންހެނާ އެ އެދޭކަންތައްތައް ކޮށްދިނުމަށް... ނަމަވެސް އެ ފަތުރުވެރިޔާ ފުރައިގެން ދިޔަފަހުން މި އިނގެނީ އެއީ އެޗްއައިވީ ޖެހިފަ ހުރި އަންހެނެއްކަން.. އޭނާބޭނުންވީ ވީހާވެސް ގިނަބަޔަކަށް އެބަލި ފަތުރަން... އެމަޅީގައި އެތައްޒުވާނަކު ޖެހުނު.. މިއަދު އެޒުވާނުން ދެން ކިތައް ދިވެހިންނާއެކު ޒިނޭކުރާނެ.. އެއަށްފަހު އެމީހުނާ ރައްޓެހިވެގެން އުޅޭ އަންހެން ކުދިން އާންމުކޮށް ކައިވެނިކުރަނީ އެހެން ކުއްޖަކާ މިގޮތައް މިބަލި ކިހާވަރަކަށް މިހާރު މިވަނީ ފެތުރިފަ... މުއައްސަސާތައް ޒިންމާދާރު ކުރުމަށް ބޮޑު ދައުރެއް ތިބޭފުޅުންނަށް އަދާކުރެވޭނެ.... މި ރާއްޖެ މާދަމާ އޮންނާނެ ހާލަތާމެދު ވިސްނަވާ\nއޭޕްރީލް 20, 2019 09:38\nތިކަންނުވެގެންތާ ލާދީނީ މީހެއްގެ ފަހަތުން ނަށަމުން އަތްޖަހަމުން ތި ދުވަނީ ،، ބާރަށް އަތްޖަހާ .\nގ ކެނެރީގޭ ގަންޖާބޯ ވަގު\nއޭޕްރީލް 20, 2019 09:50\nވެރިން އޯކޭ ރައްޔިތުން އޯކޭ މަގޭކޮންމަސަލަ\nއޭޕްރީލް 20, 2019 09:56\nމުއްލާތައް އެއުޅެނީ އަންހެނެއްގެ އިސްތަށިގަނޑު ފެނުނަސް ނުކުޅަދާނަވެގެން. ދެން ރޯ ބަރަހަނާއެއް ފެނިއްޖެއްޔާ ކޮބާ ހާލަކީ؟ ހިނގައިދާނެ ޖިހާދުވާންވެސް.\nއޭޕްރީލް 20, 2019 10:12\nމިއީ ކެނެރީގޭ މުހައްމަދު ނަޝީދު (އަންނި) ގެންނަން އެބުނާ އެހެން ގައުމިއްޔަތު ގެފެށުން. އަންނި އެންމެފަހުން އިންޑިއާ ކުރި ދަތުރުގައި ބައްދަލު ވުމެއްގައި ރާއްޖޭގެ ރައްޔިތުކަން ލިބިދޭ މާއްދާ އިސްލާހުކޮއް މުސްލިމުން ނޫން ފަރާތަކައް ވެސް ދިވެހި ރައްޔިތުކަން ލިބޭގޮތައް ގާނޫނު އަސާސީ ބަދަލު ކުރާނެކަމައްވަނީ ބުނެފައި.\nއޭޕްރީލް 20, 2019 11:15\nތީ ދެން ކިހާ ބޮޑުވަރު ކަމެއްތަ ފާަތުރުވެރިންނަށް ނޭގެނީއެއް ނޫން ހަމަ ނުލަފާކަމުން ތީގަ ކޮންމެވެސް ނުބައެއް އުޅޭ. ފަތުރުވެރިއަކަސް އަދަބު ދެވެން ޖެހޭނެ. މުޖުތަމަޢުގައި ކުޑަކުދިން ހަލާކު ކޮށްލާނެ ތި ބަޔަކު.\nއޭޕްރީލް 20, 2019 11:17\nޓުލުސްދޫ ޒުވާނުން ހާދަހާނަސީބު ގަދައޭދޯ.\nއޭޕްރީލް 20, 2019 11:26\nގައްބެ ގެ މިވާހަކަ ކޮޅަށް ތާއީދު\n....... "ގަބޫލުކުރިއަސް ނުކުރިއަސް. މިއި ދުރާލާ ރޭވިގެން ހިނގޭ ކަމެއް. މީހުން އުޅޭ ރަށްރަށުގަ ފަތިރުވެރިން ގެންގުޅުމުގެ ހުއްދްދެވުނީ އެޕްލޭނުގެ ތެރެއިން އެމީހުނާ ދިވެހިން މަސްހުނިވެ "ދޮންމީހުން އުޅޭގޮތް" އެއީ ޅަ ޖީލަށް "ސަޅި" ގޮތަކަށްވެ އެގޮތް އެޑަޕްޓް ކުރާނެކަން އެނގިތިބެ. ..... "\nއޭޕްރީލް 20, 2019 11:59\nއޭޕްރީލް 20, 2019 12:02\nގެސްޓްހައުސްވިޔަފާރި، ޓުވަރިޒަމްތެރެއަށްވެއްދުމުގެ ނަތީޖާ! މިކަމަށް ދެންކުރާނެކަމެއްް އޮވެދާނެބާ؟\nއޭޕްރީލް 20, 2019 13:24\nކޮބާތަ ހޯމް މިނިސްޓަރ އިމުރާނުމެން މަާތީ މަގާމެއް ލިބުނީމަ އަނގަހުޅުވާލަންވެސް ނުކެރެނީދޯ. ޔާމީާނު ސަރުކާރުނަމަ މިހާރު މަގު މައްޗަށް ނުކުމެގެން އުޅުނީސް. ،މީ މިހާރު ބަރަހަނާ ސަރުކާރު\nޢަލީ ވަހީދު މިނިސްޓަރ އޮފް ޓޫރިޒަމް\nއޭޕްރީލް 20, 2019 18:49\nތިއީ އަޅުގަނޑަށް ހިންގަން ޙަވާލުކޮށްފައިވާ ސިޔާސަތު. އަޅުގަނޑު މިހިންގަނީ ޖަޒީރާ ވަންތަ ސިޔާސަތު.\nމާޗް 14, 2020 22:34\nއެގޮތަށް ތިބޭ ފަތުރުވެރިން އެހާލުގައި ތިއްބާ ކައުންސެލަރ ގެ ނާއިބު ވާހަކަ ދައްކަވައިގެން ކޮންމެސް ރަނގަޅު ގޮތަކަށް ކަންތައް ހަމަޖައްސަވައްޗޭ. ފުރުސަތު ނަންގަވާ ނުލައްވާތި.


Bridge bandhukohgen inspection fashaifi\nއިންސްޕެކްޝަނަށް ބްރިޖުގެ ހުޅުލެއާވީ ކޮޅު ބަންދުކޮށްފައި- ފޮޓޯ: އަހުމަދު އަޔާދު | އަވަސް\nސިނަމާލެ ބްރިޖުގެ އަހަރީ އިންސްޕެކްޝަނަށް ބްރިޖްގެ ދެ ލޭނެއް ބަންދު ކޮށްގެން މިއަދު މަސައްކަތް ފަށައިފި އެވެ.\nބްރިޖު އަޅާފައިވާ ޗައިނާގެ ސީސީސީސީ ކުންފުނިން މި އިންޕެކްޝަން ކުރިއަށް ގެންދަނީ ދުރާލާ އެކަން ކުރާނެކަން އަންގައިގެނެވެ.\nމި އިންޕެކްޝަނާބެހޭ ގޮތުން، ޓްރާންސްޕޯޓް އޮތޯރިޓީގެ އިއުލާނެއްގައި ބުނެފައިވާ ގޮތުގައި ސިނަމާލެ ބުރިޖު ބޭނުން ކުރާތާ އެއް އަހަރު ވުމާ ގުޅިގެން ބުރިޖުގެ އެނުއަލް އިންސްޕެކްޝަނެއް ހަދަން ބައެއް ގަޑިތަކުގައި މާލެ އިން ހުޅުލެއަށް ދާ ދެ ލޭން ބަންދު ކުރަން ނިންމާފައިވާ ކަމަށެވެ.\nއަދި ބްރިޖު ބަންދުކުރާ ގަޑިތަކުގައި ހުޅުލެ އިން މާލެއަށް އަންނަ ލޭން ވަގުތީ ގޮތުން ދެކޮޅަށް ދުއްވާ ގޮތަށް ބަދަލުކޮށް ހުރިހާ އުޅަނދެއް އެ ލޭން އިން ދުއްވާ ގޮތަށް ހަމަޖައްސާނެ ކަމަށެވެ.\nބްރިޖް ބަންދު ކުރާ ދުވަސްތަކާއި ގަޑިތައް\nހުކުރު ހެނދުނު 8:00 އިން މެންދުރު 2:00 އަށް\nމިއަދު ހެނދުނު 8:00 އިން މެންދުރު 2:00 އަށް\nސެޕްޓެމްބަރު ހަވަނަ ދުވަހުގެ ހެނދުނު 8:00 އިން މެންދުރު 2:00 އަށް\nރާއްޖޭގެ ތާރީހުގައި ކުރިއަށް ގެންދިޔަ ތަރައްގީގެ އެންމެ ބޮޑު މަސައްކަތް ކަމަށްވާ ސިނަމާލެ ބްރިޖު އަޅާފައިވަނީ ރައީސް އަބްދުﷲ ޔާމީންގެ ވެރިކަމުގަ އެވެ. އިންތިހާބަށް ކުޑަތަންވެފައި ވަނިކޮށް ބްރިޖު ހުޅުވާފައިވަނީ ކުލަގަދަ ރަސްމީއްޔާތެއް ބާއްވައިގެންނެވެ.\nޗައިނާ ސަރުކާރުގެ ހިލޭ އެހީ އާއި ދިވެހި ސަރުކާރުން ހަރަދުކޮށްގެން ސިނަމާލެ ބްރިޖު އަޅަން 200 މިލިއަން ޑޮލަރު ހޭދަކުރި އެވެ. މި ބްރިޖުގެ ދިގުމިނުގައި ދެ ކިލޯމީޓަރު ހުންނައިރު، ފުޅާ މިނުގައި 20.3 މީޓަރު ހުރެ އެވެ.\nސިނަ މާލެ ބްރިޖް ސީސީސީސީ ޓްރާންސްޕޯޓް އޮތޯރިޓީ


ޢިރާޤުގެ އާ ރައީސް ޣާޒީ ޢުޖައިލް އަލްޔާވިރް | ރިޕޯޓު | ޚަބަރު\nBack ކަވާސާ ޚަބަރު ޚަބަރުގެ ބައިތައް ރިޕޯޓު ޢިރާޤުގެ އާ ރައީސް ޣާޒީ ޢުޖައިލް އަލްޔާވިރް\n15 އޯގަސްޓު 2006\nޢިރާޤުގެ މޫޞިލްގައި 1958 ވަނަ އަހަރު އުފަންވެވަޑައިގެންފައިވާ ސުންނީ މުސްލިމް ، ޣާޒީ ޢުޖައިލް އަލްޔާވިރް (46އ) ، އަކީ ސުޢޫދިއްޔާ އިން ފެށިގެން ސޫރިއާއާއި ދެމެދު ފެތުރިފައިވާ ، ވަރަށް މަޝްހޫރު، ބޮޑު ވަންހައެއް ކަމުގައިވާ '' ޝުއްމަރު '' ވަންހައަށް ނިސްބަތްވާ ބޭފުޅެކެވެ. އޭނާގެ ކާފާފުޅު ކަމުގައިވާ މުޙްސިން ޢުޖައިލް އަލްޔާވިރް އަކީ މިދިޔަޤަރުނުގެ ވިހީގެ ތެރޭގައި ހިނގި ޘައުރާގައި ވަރަށް މުހިއްމު ދައުރެއް އަދާކުރައްވާފައިވާ ބޭފުޅެކެވެ. ޝުއްމަރު ވަންހައަކީ ސުޢޫދިއްޔާ ކުވައިތު ސޫރިއާގައި ފެތުރިފައިވާ ،3މިލިއަނަށްވުރެ ގިނަ ބަޔަކު ނިސްބަތްވާ ވަންހައެކެވެ.\nސުޢޫދިއްޔާގެ ތެލާއި މަޢްދަން ކޮލެޖުން ، އިންޖިނޭރިން ދާއިރާއިން ތަޢުލީމު ޙާޞިލު ކުރައްވާފައިވާ އަދި އެތާގައި 15 އަހަރު އުޅުއްވާފައިވާ އަލްޔާވިރް ފަހުން ، ވޮޝިންޓަނުގައި ހުންނަ ޖޯޖްޓައުން ޔުނިވާސިޓީންވެސް ކިޔަވާ ވިދާޅުވިއެވެ. އެއަށްފަހު ސުޢޫދިއްޔާގެ މުވާސަލާތީ ކުންފުއްޏެއް ކަމުގައިވާ ހައިކެޕްގެ ނާއިބް ރައީސްކަން ކުރެއްވިއެވެ. ޢަރަބި ބަހަށް ފަޞާޙަތްތެރި އަދި އިގިރޭސި ބަސް ރަނގަޅަށް ދެނެވަޑައިގަންނަވާ އަލްޔާވިރް ސުޢޫދިއްޔާ އަދި އެމެރިކާގައި ތަޢުލީމު ޙާޞިލު ކުރެއްވުމުން ، ތަފާތު ދެ ޘަޤާފަތެއް ގެ ތަޖުރިބާ ލިބިވަޑައިގެންފައިވެއެވެ.\nއެމެރިކާ ޢިރާޤު ހިފުމަށްފަހު ، އެކުލަވާލި ވެރިކަން ހިންގާ ވަގުތީ މަޖިލިހަށް އަލްޔާވިރު ހޮވިވަޑައިގަތެވެ. މީގެ ސަބަބަކީ، ޢިރާޤުގެ ވަންހަތަކުގެ ރުހުން ހޯދުން ކަމަށް ބެލެވިދާނެއެވެ. މަޖިލިހުގެ ދައުރުވާ ރިއާސަތުގައި އެންމެ ފަހުން ހުންނެވި ޢިއްޒުއްދީން ސަލީމް މިދިޔަ މަހު އަވަހާރަކޮށްލުމާ ގުޅިގެން ، މަޖިލިހުގެ ރައީސަކަށް އަލްޔާވިރް ހޮވިވަޑައިގަތެވެ.\nޢިރާޤުގެ ސިޔާދަތު ޢިރާޤާއި ހަވާލު ކުރުމަށް ކަނޑައެޅިފައިވާ 30 ޖޫން ކައިރިވަމުން އައިވަރަކަށް ، ޢިރާޤުގެ ރައީސްކަމަށް ހޮވުމަށް އަލްޔާވިރް ހޮވުމަށް ދެކެވެމުންދިޔަ ވާހަކަތަކުގެ އަޑުވެސް ގަދަވިއެވެ. އަލްޔާވިރްގެ އިތުރަށް މިމަޤާމަށް ޢަދްނާން ބާޖާޖީގެ ނަންވެސް ހުށައެޅުނެވެ. އެމެރިކާއާއި ، އ.ދ އިން ބާޖާޖިއަށް ތާއީދު ކުރިނަމަވެސް ، ވެރިކަން ހިންގާ މަޖިލިހުގެ ތާއީދު ބޮޑަށް ލިބުނީ އަލްޔާވިރްއަށެވެ. ހަމަ އެހެންމެ ޢިރާޤު ޢާއްމު ރައްޔިތުންގެ ގިނަބަޔަކުވެސް ޢަރަބި ހެދުން ތުރުކުރައްވައިގެން ހުންނަވާ އަލްޔާވިރްއަށް ރުހުމުގެ ލޮލަކުން ބަލައެވެ. ހަމަ އެހެންމެ ޢިރާޤުގެ އަވަށްޓެރި ޢަރަބި އަދި ޢަރަބި ނޫން ޤައުމުތަކުންވެސް ، އަލްޔާވިރް އާއި މެދު ހިތްހަމަޖެހެއެވެ.\nޢަދްނާން ބާޖާޖީ ، ރައީސްކަމުގެ މަޤާމް ފުރުއްވަން ބޭނުންފުޅު ނުވާކަމަށް އިޢްލާން ކުރައްވާ އަދި އަލްޔާވިރް އަމަޤާމް ފުރުއްވަން އެއްބަސްކަމަށް ވިދާޅުވުމުން މިއަދު ، 1 ޖޫން 2004 ގައި ، ޞައްދާމު ޙުސައިނަށްފަހު ޢިރާޤުގައި ރައީސްކަން ކުރައްވާ އެންމެ ފުރަތަމަ ، ބޭފުޅަކީ ޣާޒީ ޢުޖައިލް އަލްޔާވިރް އެވެ.\nއިރާޤުގައި އެމެރިކާސިފައިންނަށް ދެމުންގެންދާ ހަމަލާތައް .. ފަހަތުގައިވަނީ ކޮންބައެއް !\nބިން ލާދިންގެ އެންމެ ފަހުގެ ވީޑިޔޯ ފީތާގެ ދިވެހި ތަރުޖަމާ


Hayyaru kuree Sheikh fazloon aa Mohamed Ismail\nހައްޔަރު ކުރީ ޝައިހް ފަޒްލޫންއާ މުހައްމަދު އިސްމާއީލް\nރައްޔިތުންގެ މަޖިލީހުގެ ހޯރަފުށީ ދާއިރާގެ ކުރީގެ މެންބަރު މުހައްމަދު އިސްމާއީލް އަދި ދީނީ އިލްމުވެރިޔާ އައްޝައިހް ފަޒްލޫން މުހައްމަދު\nބައިނަލްއަގްވާމީ ޔޯގާ ދުވަސް ފާހަގަކުރުމަށް އިއްޔެ ގަލޮޅު ދަނޑުގައި އިވެންޓެއް ބާއްވަނިކޮށް އެތަނަށް ވަދެ ހަމަނުޖެހުން ހިންގި މައްސަލައިގައި ރައްޔިތުންގެ މަޖިލީހުގެ ހޯރަފުށީ ދާއިރާގެ ކުރީގެ މެންބަރު މުހައްމަދު އިސްމާއީލް އާއި ދީނީ އިލްމުވެރިޔާ އައްޝައިހް ފަޒްލޫން މުހައްމަދު ހައްޔަރުކޮށްފި އެވެ. އިތުރު މީހަކުވެސް މި މައްސަލާގައި ދެންމެ ވަނީ ހައްޔަރުކޮށްފައެވެ.\nދިވެހި ފުލުހުންގެ ހިދުމަތުން ބުނީ އެ ތިން މީހުންވެސް ހައްޔަރުކޮށްފައިވަނީ ކޯޓް އަމުރެއްގެ ދަށުން ކަމަށެވެ. އެ މީހުން ހައްޔަރު ކުރާ މަންޒަރު ފެންނަ ވީޑިއޯވެސް ވަނީ އާންމުވެފައެވެ. ދެ މީހަކު ހައްޔަރުކޮށްފައިވަނީ ކާނިވާ ސަރަހައްދުންނެވެ. އެ މީހުން ހައްޔަރު ކުރީ ފުރިހަމައަށް ތައްޔާރު ވެގެން ތިބި ފުލުހުންގެ ބޮޑު ފޯސްއަކުންނެވެ.\nޝައިހް ފަޒްލޫން ހައްޔަރު ކުރީ މަޣުރިބް ނަމާދުން ފޭބި ވަގުތު ކަމަށް އެނގިފައިވެއެވެ. ޝައިހް ފަޒްލޫނަކީ އިއްޔެގެ އިހުތިޖާޖުގައި ބައިވެރިވި ބޭފުޅެކެވެ. އިހުތިޖާޖުގެ ބައިވެރިންނާ މުހާތަބުކޮށްވެސް ޝައިހް ވާހަކަ ދެއްކެވިއެވެ. ނަމަވެސް ހަމަނުޖެހުންތަކުގައި ޝައިހް ބައިވެރިނުވާ ކަމަށް އިހުތިޖާޖުގެ ބައިވެރީން ބުނެއެވެ. ޝައިހް ފަޒްލޫންގެ އިތުރުން ޝައިހް ނިޝާންވެސް އިއްޔެގެ އިހުތިޖާޖުގައި ބައިވެރިވިއެވެ.\nކުރީގެ މެންބަރު މުހައްމަދު އިސްމާއީލް އަކީ ރައީސް ޔާމީން އިސްވެ ފުޅާކޮށް ވަރުގަދަކޮށްފައިވާ "އިންޑިއާ އައުޓް" ހަރަކާތުގެ އެންމެ އިސް ބައިވެރިޔާއެވެ. އެ ހަރަކާތުގައި ބައިވެރިވާ ކަމަށް ތުހުމަތު އެކި ފަހަރު މަތީން މުހައްމަދު ހައްޔަރު ކޮށްފައިވެއެވެ.\nއިއްޔެ ބޭއްވި ޔޯގާ އިވެންޓްގައި ހަމަނުޖެހުން ހިންގި މައްސަލައިގައި ހައްޔަރުކުރި ހަ މީހުން --\nމި މައްސަލާގައި އިއްޔެ ހަ މީހަކު ހައްޔަރު ކުރިއެވެ. އެ މީހުން ވަނަވަރުވެސް ފުލުހުން ވަނީ އާންމުކޮށްފައެވެ. އެއީ ކ. ތުލުސްދޫ ވީނަސް، މުހައްމަދު ނަދީމް، ކ. މާލެ މއ. ކަނުހުރާ، މުހައްމަދު ޒިލްޔަން، ކ. މާލެ ދަފްތަރު ނަންބަރު ދރ 1105، ޝާމީ ރަޝާދު އިދްރީސް، ތ. މަޑިފުށި ހެޕީސައިޑް، މުހައްމަދު މައުސޫމް، ހއ. ތުރާކުނު ގްރީންހައުސް، މުހައްމަދު ހުސައިން އަދި ގދ. ރަތަފަންދޫ ލިލީޕާކް އަމީން އަހްމަދު އެވެ.\nފުލުހުން މިއަދު ބުނީ މި މައްސަލައިގައި ހައްޔަރުކުރި ހަ މީހުންގެ ބަންދާ މެދު ގޮތެއް ނިންމުމަށް ކޯޓަށް ހާޒިރުކުރުމުން އެ މީހުންގެ ތެރެއިން ހަތަރު މީހެއްގެ ބަންދަށް ދެ މަސް އަދި ދެ މީހެއްގެ ބަންދަށް ފަސް ދުވަސް މިއަދު ކޯޓުން ޖަހާފައިވާ ކަމަށެވެ.\nމީގެ ތެރެއިން ފަސް ދުވަހަށް ބަންދުކުރަން އަމުރުކޮށްފައި ވަނީ މުހައްމަދު ޒިލްޔަން އަދި ޝާމީ ރަޝާދު އިދްރީސް އެވެ. ދެން ތިބި މީހުން ދެ މަހަށް ވަނީ ބަންދުކޮށްފަ އެވެ.\nފުލުހުން ބުނީ މި މައްސަލަ ސީރިއަސް މައްސަލައެއްގެ ގޮތުގައި ތަހުގީގު ކުރަމުން އަންނަ ކަމަށެވެ.\nދަނޑުގައި މިހަރަކާތް ފެށީ އިއްޔެ ހެނދުނު 6:30 ހާއިރު އެވެ. ހަރަކާތް ފެށިތާ ކުޑައިރުކޮޅެއްގެ ތެރޭގައި "ﷲ އަކުބަރު" ގޮވަމުން ބަޔަކު ވަނީ ދަނޑަށް ވަދެގެންފަ އެވެ. އެތަނުގައި ހަމަނުޖެހުން ހިންގައި ބައެއް މީހުންނަށާއި ތަކެއްޗަށް އެމީހުން ގެއްލުން ދީފައިވެ އެވެ. އެމީހުން ގެންގުޅުނީ ޝަހާދަތުގެ ދެކަލިމަ ލިޔެފައިވާ ދިދަ ތަކެކެވެ.\nފުލުހުން ރޭ ވަނީ މި ހާދިސާ އާއި ގުޅޭ މައުލޫމާތާއި ފޮޓޯ އަދި ވީޑީއޯ އެއްކުރުމަށް އޮންލައިން ޕޯޓަލްއެއް ގާއިމްކޮށްފަ އެވެ. އެ މައުލޫމާތުތައް އެ ޕޯޓަލްއަށް ހިއްސާކުރުމަށް ފުލުހުން އެދިފައިވެ އެވެ.\nމޯލްޑިވްސް ޕޮލިސް ސާވިސް އިންޑިއާ މުހައްމަދު އިސްމާއީލް + ދީނީ އިލްމުވެރިން\nބުދު ދީނުގެ ޝިއާރުފާޅުކުރާ މައްސަލަ ސަމާލު ކަމަށް އަތުވެއްޖެ\nމުހައްމަދު އިސްމާއީލް ހައްޔަރު ކޮށްފި\nރާއްޖޭގެ މެޕްގައި ފައްޅިއެއް ލޭބަލްކޮށްފި!